
U osami pustoj gori sve to jače 
Bl’jeda zv’jezda srca i tajni joj bog. 



DVA BARJAKA 


Udri u cimbal šumni, idejo evanđeoska! 

Jedan’est stoljeća ropskih psalam si šaputala; 
Čekajuć dan slobode, ko lik od mrtvačkog voska 
Ti si na Golgoti stala. 

Uz tebe beskućni prorok gorku je tužaljku pjevo. 
Dok se ne ganu svijet; tobom ožaren evo 
Šalje ti preko mora, s napornih, veljih daljina 
Bouillona, Balduina. 

PrSli se naroda talas. Šest sto hiljada str’jela 
Posu u jednom mahu Saloma grada ziđe. 

Crven krsti časni s plašta ratnika smjela 
Još se krvaviji vide. 

Oni su pili piće da ga pjanijeg nema, 

Golgoto, lavovi to su podno spomena tvoga; 

Oni su pili čašu vjerskog oduševljenja 
I ubit će u ime — Boga! 

— „Gospod caruje danas, nek strepe koljena ljudi!" 
„Sjedi na kerubima! Nek slave silu cara, 

Svi koji pravdu ljube!" „Slava mu imenu budi!" 

— I Seldžuk pade u krv, skršeni rt handžara 
O svetoj zveknu zemlji, ko strta ljutica guja, 

A krstar zapjevo glasno: „Hosanah! Aleluja!" 

Goni se ulicom vojnik. Plašne Judejke mome 
Vire iza prozorka — s kamena saronske ruže — 
Bujne im dršću dojke, u strahu samrtnome 
Oči po strancima kruže .— .— .— 

Bajne haremske gospe čarne skrivaju oči, 

Kraj njih muž i gospodar bodež ogleda tanak; 

Uzalud konj mu rže, u boj ga krvavi roči: 

Pre ginut će žena, pa — Franak! 

A1 grmnu s ulice vika, divlja, pobožna, žarka: 

Na Golgotu! Pjevat će tamo „Te deum" patrijarka! 


Sve čovjek čovjeka nosi. Ko mravi Golgotom mile. 
Penju se brdu na vrh, tura se hrpa i gužva. 
Stoljeća nakon dugih, krvi i krvave sile. 

Sjajna će pjevat se služba! 

Tu će u dražesnoj slici biskupi crni i b’jeli 
Pružit si poljubac mira; žarka će planuti zublja. 
Duhom Hristove r'ječi zbor će zapjevat c’jeli: 

Ljub’te se, košto vas ljubljah! 

A oltar? Golgotin oltar krvav je kam božanski, 

Krst li je krvav na njem, kuda mu glava pala?! 

Teso ga pomalo c’jeli narod je čovječanski. 

Majčica Judeja čavle tek dala! 

I sjajna otpoče služba. Mitre arhipastira 
O južnom bljeskaju suncu. Isto sunašce ljubi 
Sjajne im aleme drage, ob’jesno draška i dira 
Kao i šiljak koplja, kad Mu probiše grudi! 

Tamjan je zavio goru, kroza nj prodiru rati 

Silnih krstaških četa, ječe oklopi teški —> ,_ 

Tamo od Maslinske gore milo sunašce zlati 
Ruke, što kaju gr’jeh si viteški! 

Na oči žena i djece suza je izbila žarka. 

Plakala sva je vojska i starac patrijarka: 

O Bože, o Hriste, o Bože, smiluj se s krsta na nas, 
Evo smo ginuli za te, dok te nađosmo danas! 

On je visio gore o tvrdom drvetu krsta, 

Visio v’jekove duge nad svojim ljubljenim gradom, 
N jem je gledao u sv’jet; kruna trnova čvrsta 
Cvjetala jadnim cv jetom, novom žaokom mladom. 
Davno su prošla doba, svetu kad riječ reče, 

A1 gleda: krvca teče, premnoga suza kapa, 

U srcu šiljak oštri reže i pali i peče. 

Čuje još uv’jek zvek srebrnjaka — .— 

A tko bi katkad došo vrh njeg’ve svete gore. 

Umjesto vjere odn’o bi komad krstove kore! 

Pa je otvorio oči. Hiljade hiljada ljudi 
Udara šakom u grudi, plače i milost prosi; 

Tamjan se Njemu diže, sustalu krv da budi, 
Psalam mu pobjedni nosi! 

Spram tvrda krstova drva, kud ga pribiše sramno. 
Krstaš se barjak vije, ime je Njegovo plamno! 

I on je pogledo s krsta i vidje ulice mile, 

Kud je djetetom luto, mila ga tražila mati. 

Bijele viđa ruke, što su mu v’jenac vile 
Proročkom gradu na vrati! 

Maslinsku goru vidi, i krv si pokapanu, 

I kamen onaj kruti, o kojem srvan pade, 

I prvu šibu ćuti i zadnju smrtnu ranu, 

I sve što ljudstvu dade! 

Kad nakon stoljeća dugih eto mu osvanu slava: 
Lešine leže gradom, dršću žene i djeca. 

S križarskog krstaš-st’jega krvava ljudska glava 
Prevrće oči i jeca — — 

On je zadrhtao gore, danuo iz dubine: 

Prosti im, oče, ne znadu što čine! 

Ljudi su pjevali dalje, od čuvstva silna i žarka 
Triput u nesvijest pade sam starac patrijarka. 

SAMILOST 


U MASKIRANOJ GOMILI 


Pa u čem sjaj ti sveti, — boli srca moga, 

Ko biser te si njemu u bezdnu morskih tmina? 

U čemu polet tvoj mi do spoznaje, do -— Boga, 

U čemu žuč ti ko milina? 

... Ti pred okom si alem, kroza te se u duši 
Sva b’jeda sv’jeta lama i krv mi srcu digne; 

Cjelokup jad života po meni sav se ruši. 

Posvećuje me, kad me žigne! 

Ti moj si anđel sjetni, što pouzdana oka 
Do ljubavi me vodi, do zagrljaja svijeh; 

To oko to je sunce, i bez njeg preduboka 
Tamnina zemlje koti grijeh. 

Ah, jadan ko te nema. U gr’jehu ležat on će 
I duh mu vječno l’jetat po kalnoj ovoj doli; 

Kroz c’jelu dršćuć vječnost svoj čekat sudnji zvon će, 
A1 gdje mu srce, čim da moli — ? ! 


Pjan je karneval — divljem u b’jesu 
Alkohol i noć škaklju u mesu —< 

Šapću se laži kroz vino i pivo. 

Koljena dršću, dižu se grudi... 

Veselo sve je srećno i živo. 

Što tren im prosto — ne biti ljudi! 

O alaj b’lješte, gore i sinu 
Te ženske oči u poludimu! 

Opojno gore iz polumaske: 

Žeravka čas ko munjevna letnu. 

Fosfor što tinja Ivanjske noći; 

Čas su ko iskra, trule u daske 
Što je zar ruka zlotvorna metnu! 

Ciliču gusle ... Pean užitka 
Hvata se pasa, tijela vitka — 

Vitla se, vitla ... ciliču gusle — — 
Resko i drsko, razbludno — milo. 
Valom širokim omamna žara 
Na oči, uši ravno su ušle 
Opojne slasti željno u krilo ■— — 
Smanuše već mu mitna stražara! 

De, i ja žeđam! Nazdravit žudim 
U ovoj noći bijelim grudim. 

Plećima što su mramor ko parski, 
Rukama gojnim, očima sjajnim; 
Svevlasti ženskoj, što sjedi carski, 
Trepavkam vještim migom pod bajnim 

— I htjedoh piti i — nisam mogo! 

— — — O čedo malo, čedo o b’jelo, 
Zašto je tebe dovela mati. 

Rulja gdje ova krila ti blati, 

Peto što ljeto kite ti t'jelo?! 

Smijeh da slušaš nervozne žudnje, 
Pogled da gledaš propale bludnje — — 
— I htjedoh piti, i — nisam mogo. 

Amo te, sv’jeta udesu kruti, 

Sfingo ledena usnama makni, 
Mramornom pandžom srca se takni. 

Rad sam te čuti! 

Tuži te rose kapljica čista. 

Ovo anđelče — pet mu je ljeta — 

Tuži te rose kapljica čista, 

Što se na percu ljubice blista ... 

Čelo i vlas joj, stasić joj viti 
Tuže te ovdje -— u što će biti. 

Šesnaesto kad joj ljeto procvjeta? 

N’jema je stala besrdna avet. 

Vjeri i umu podla rugavet: 

Stoput anđelku strgaše krilo — 

Igrački bit će, košto ih bilo! 

I lijer cvate, cvijet se razda. 

Jedan se truni, a drugi cvjeta; 

Pjesnik što plače, ne plaču vazda 
Curice mlade šesnaest od ljeta! 

—' Našto li •— tisnuh — onda je meni 
Srce da vene, život da grkne? 

Čemu se moja krvca ledeni 
Sluteći njenu zv’jezdu gdje mrkne?! 
Čemu mi čuvstva udahnu ova. 

Plakat da moram luđe i luđe 
Tuđih grijeha, tuđih grobova 
Zločine tuđe?! 

— — N’jema je stala besrdna avet; 

Ja uzeh čašu suza i krvi, 

Lupih je o tu podlu rugavet — 

—’ Sve nek se mrvi! 

RESURRECTIO 


Požar suklja ulicama, nad Parizom samrt l’jeta: 
Osamnaestog grmi v’jeka osamdeset i deveta. 

Kroz noć vrve mrkle sjeni, pa valjaju kam i drvlje 
I penju se divljom vikom na stratila ko će prvlje. 

Pod nogom im daska praska, bršivo se drvo svija; 
Gladna z’jeva barikada, trobojka se vrh nje nija. 

Njom se gole pletu ruke, vrzu noge — sablast prava. 
Po njoj vatra sa Bastille žuto-rujno potitrava... 

I velike sjeni baca ulicama u dubinu, 

Pa stravične crte suče u dimljivu pozadinu. 

Vrh gomile barikadi truo stolac deran klima; 

Nekada je pr’jesto bio pomazanim kraljevima. 

Prevrat mu je grimiz svuko; ko na stupu od sramote 
Dršće poput babe stare, skinut suhe do golote. 

O kičmi mu, gdje su nekad odmarali kralji t’jelo, 
Trikolorni st’jeg leprši obijesno i veselo. 

Požar suklja, samrt staje i oštricu diže kosu. 

Rukom mane: top i puška po gredama zrnje osu. 

Stresla su se silna rebra; neko pada, neko kleca. 

Vrh gomile stoji samo jedan čovjek na lik sveca. 

Niti kleca niti pada, već granitna kao st’jena 
Stoji velik usred grada od olova ražarena. 

Podigo je desnu ruku, o njegovom kažiputu 

Sve se kreće, sve se vitla u požaru i barutu. \ 


— „Za Francusku!" neko viknu — njemu oko suzom sinu. 
Vidi mu se i on negdje imao je domovinu! 

•— „Na osvetu!" viknu drugi — opet mu se oko sv’jeti, 

Vidi mu se: trpio je, al ne um’je da se sveti! 

Već ustaje čvrstom nogom, barikada sve se trese. 

Na gomilu glavom manu i naprijed podiže se. 

Pa koracim velikima na krvave grede gazi. 

Za njim rulja poderana po utrtoj srne stazi. 

I pokliče: „Za jednakost i za bratstvo i slobodu"! 

I pojuri za neznancem na velikom njeg’vom hodu. 

Poznao ga niko nije i okle je med nje došo, 

Pob’jedivši nisu znali, kud je tajni stranac — pošo? 

Samo oni, što su zrnom pogođeni smrtno pali, 

Nazriješe ispod suze, što im zadnja oči zali: 

Iz neznana da je došo i u neznan da se vinu, 

Ko meteor, što na časak rasvijetli pomrčinu. 

Gledahu mu sjajnim tragom, izdisahu lako, tio: 

Hrist je ovo s križa sašo, sad je evo u nas bio! 


SLAVENSKA LIPA 

Od iskona o drevni dube, 

Što dva ti sv’jeta prekri grana: 
Gdje Jadran-vali žalo ljube, 

Do Tihog tamo okeana, 

I preko silnih r’jeka trista 
I tisuć gora i planina — 

Svud isto gn’jezdo, ptica ista 
I rod i riječ materina! 

Što miriš svetog Kremlja širom, 
Sred grada cvateš Libušina, 

Nad savskim šapćeš biser-virom 
I lovćenskijeh vrh visina. 

Nad Labom štono činiš hlada, 

I vrhu kama Wawelova, 

I sveto što ti sjeme pada 
Po grudi grada Metodova! 

Od kraja sv’jeta drugom kraju, 
Oj drevni dube, krošnja ti si, 
Gdje Perun sjedi u svom raju. 
Do zv’jezda mu se munja visi. 

Pa vatrenijem žezlom pr’jeti 
I slavenski si oganj brani. 

Dok pradjedovi naši sveti 
Sve krile ruke ponad nami! 


Iz tvojih žilja bije česma, 

Što poji divske milijune. 

Nad živom vodom živa pjesma 
Vjekovitom se slavom kune 
Sve tebi, slavo u toj grani, 

U kojoj šapće duh otaca 
I naši djedi, naši bani 
I besmrtnih nam glas mrtvaca! 

Treperi njihov šapat tajni. 

Kroz stožere nas sv’jeta spaja, 
Ko oganj gori žarki, sjajni. 
Daljine naše ugrijava — 

To slavenska je riječ slatka. 

Što pčlom zemlje se romoni; 

Ko božićnica pjesma glatka, 

U osvit ljudskoj sreći zvoni! 

Pod dubom tvojim čedo spava, 
Ko Mojsije na valu Nila; 

Ah slavenski mu žar i glava. 
Budućnost mu se smjčška mila. 
On donijet će tamjan mira. 

Na golubjem što gori srcu; 

U mrzle žile zemnog šira 
On topliju će stavit krvcu! 

I nek se kolo, sveti dube. 

Pod mirisnu ti krene granu, 
Nek bratinske se usne sljube 
Uz majku Lađu i Živanu .— 

Te naš će soko da se vine 
Nad gordih ptica jata c’jela, 
Gdje plavom nebu sa visine 
Luč sjajna bljeska dana b’jela. 

I pobjedne će sjat’ mu oči 
Vrh tvojih, sveta lipo, grana. 
Gdje Jadran biser-pjenu toči. 

Do Tihog tamo okeana, 

I preko silnih r’jeka trista, 

I tisuć gora i planina; 

Svud jedno gn’jezdo, ptica ista. 
Svud rod i pjesma materina! 

NA SHLEDANOU 


Ko da zraka drhtnu bajna 
Iz slavenskog sv’jetlog raja. 
Bratskom pjesmom ko da vila 
Zlatnom žicom srca spaja; 

Od Vltave sve do mora 
Penjući se šarnom dugom <— 
Tako ču se riječ njina, 

Kršni rode, tvojim lugom! 

Glas ti ovaj nije došo 
S tuđeg praga, s tuđeg grada; 
Sa kubeta vječnog Rima, 

II Vizanta, Carigrada; 

To je riječ tvoga grla. 

Cvjetni miris s tvojih grana: 
Ovo zbori junak Žiška, 

Kap je krvi Husa Jhna! 

Don’jeli su tebi zalog 
Iz temelja Velehrada; 

Svetu priču Svatopluka 
Pometnutu od vajkada! 

Uz žarki se cjelov vidje. 

Krv da ova voda nije — 

Vile naše zapjevaše: 

„Hej, Slovane!... jeste žije!" 

I prošli su divne kraje, 
Herceg-Bosno na toj grudi; 
Jadno polje gr’jeha naših. 

Dok smo bili krvni ljudi! 
Vidjeli su, kako jedva 
Već kajemo gr’jeh otaca. 

Pak slavensko kako sunce 
Gle i na nas zraku baca! 


2 Kranjčević, Pred vizijama 

MOJ DOM 


I pod zrikom bolje sreće 
Drhtnu ruka, a u ruci: 

Slutnja pjesme, što će nekad 
Zapjevat je praunuci... 

Vrh jajačkog starog grada 
Digla se je vila živa, 

Zlatnoj Prahi pozdrav žarki 
Posestrima domahiva! 

Grlite se sestre dvije 
Na Vltavi i na Savi. 

U cjelovu ovom bratskom 
Krasna zora nek se plavi — 
I širine slavske silne 
Neka bratska veže ruka, 

I iskrsne opet ona 
Sveta priča Svatoplukal 


Ja domovinu imam; tek u srcu je nosim, 

I brda joj i dol; 

Gdje raj da ovaj prostrem, uzalud svijet prosim, 

I... gutam svoju boli 

I sve što po njoj gazi, po mojem srcu pleše, 
Njen rug je i moj rug; 

Mom otkinuše biću sve njojzi što uzeše 
I ne vraćaju dug. 

Ja nosim boštvo ovo — ko zapis čudotvorni, 

Ko žića zadnji dah; 

I da mi ono pane pod nokat sverazorni. 

Ja past ću utoma. 

Ah, ništa više nemam; to sve je što sam spaso, 
A spasoh u tom sve, 

U čemu v’jek mi negda vas srećan se je glaso 
Kroz čarne, mlađe snel 

Kroz požar, koji suklja, da oprži mi krila 
Ja obraz pron’jeh njen; 

Na svojem srcu grijem već klonula joj bila 
I ljubim njenu sjen. 

I kralje izn’jeh njene i velike joj bane. 

Svih pradjedova prah, 

Nepogažene gore i šaren-đulistane 
I morske vile dah. 

... Ja domovinu imam; tek u grud sam je skrio 
I bježat moram sv’jet; 

U v’jencu mojih sanja već sve je pogazio, 

A1 ovaj nije cv’jet. 

On vreba, vreba, vreba ... a ja je grlim mukom 
Na javi i u snu. 

I preplašen se trzam i skrbno pipam rukom: 

O je li jošte tu?! 

Slobode koji nema, taj o slobodi sanja 
Ah ponajljepši san; 

I moja žedna duša tom sankom joj se klanja 
I pozdravlja joj dan. 

U osamničkom kutu ja slušam trubu njenu 
I krunidbeni pir, 

I jedro gdje joj bojno nad šumnu strmi pjenu 
U p6la mora šir! 

Sve, cvjetno kopno ovo i veliko joj more 
Posvećuje mi grud; 

Ko zv’jezda sam, na kojoj tek njeni dusi zbore, 

I... lutam kfljekud. 

Tek kad mi jednom s dušom po svemiru se krene, 
Zaorit ću ko grom: 

O, gledajte ju divnu, vi zv’jezde udivljene, 

To moj je, moj je dom! 

ELI 


... I uprav duh moj složit krila htjede 
Nad tamburu i javorovo drvo; 

Već gasnule su zadnje zv’jezde bl’jede, 
— A sunca sama u pjevanje prvo! 

I teško, tmurno, sve bje zagorčeno; 

Ah kletva to je u kog nema vjere, 

Pod čelom kada i u srcu n’jemo 
Života liste gladna skepsa dere. 

... I uprav htjedoh bezdan biti prazan, 
U kojem sunce utrnu se jedno; 

Životić jedan necjen, šalabazan. 

Što bit ii ne bit isto mu svejedno. 

Med žive mrče uprav htjedoh rano 
Kadikad moleć: Baklju amo dajte! 

Imade negdje Lazar neki amo, 
Posv’jetite mu, — živa ne kopajte! 

Al’ srcem samo leđna miso grede: 

U carstvu sanja da si dovjekovo . . . ! 
... I uprav duh moj složit krila htjede 
Na tamburu i drvo javorovo. 

Kad Ti si došla bez r’ječi, najednom. 
Bijela skladna u taj pusti oko. 

Nad onim crnim stanula si bezdnom 
I digla baklju ... visoko ... visoko! 

Ja Tebi, koja sv’jetlo don’je ovo 
Ne zborim ništa. R’jeć ko pjena šumi. 
Nek šuti stih moj! Plako ii klikovo. 

Gdje reć ćeš ono, što tek Bog razumi?! 

•.. Ja vidim samo, gdje Ti u bjelini 
Pred boštva moja nove mećeš sv’jeće; 

Sav svemir pjeva: Slava u visini! 

Na usne moje „očenaš” pol’jeće. 

PRVI SNIJEG 

Olovna, siva mrSna je neba «—• ko oko u lude 
Sinji, ko pepeo zgasli kroz ml’ječnu maglicu dima; 
Snijeg — to smrzle suze su, Iz oka toga što blude. 
Vjetar ih vitla ... zima je ... zima! 

Padaju guste poljanom širnom, a velike grane 
Šire se spram njih ko naručaj mekan. Upravo eto 
Anđeo smrti silazi s njima, baš će da pane 
Gorde na glave, što umiru sveto. 

Prirodu gledam — jadnika kaošto, komu će zorom 
Nasilna mišica oči zaklopit. Zbogom, o liste. 

Brbljava lasto, o zbogom ti, bi jedo sunce za gorom. 
Zima je, zima; ljetni već niste! 

Sada se ciri vila ledena, a njojzi pred dahom 
Zelen se žuti i nabire suha, okom je koči; 

S maglena tkiva je oprava njena, suhim nad mahom 
Injem vezenom obućom kroči... 

Za njom se voze lakim na sanama vesele šale: 

Plesovi, šaptaj i drhat i stiskaji ruke na samu, 

Salon i plazače glatke i maske, što očima pale 
Žarče neg sunce o Petrov-danu. 

Leti nad svime badnjački anđeo, dižuć visoko 
Božično drvce, stostruke darke pod njega meće; 
Osmjehom rajskim gleda u radosno dječinje oko; 
Badnje je ,veče ■— 1 veče je sreće 

Uza nj se b’jeda povlači, snijegom njuška ko zvijer, 
Šesnaestljetnoj pastorci nosi božična hljeba: 

Zvona će pjevat Hosana! i s mraza će venut joj lijer ... 
Zima je, zima — grijat se treba! 

PROVIDNOST 

Hranila je čedo majka 
Kroz tri ljeta kojekako: 

O preslici i o ruci, 

Malo čedo prenejako. 

U petak je nešto glava 
Zaboljela čedo malo, 

U subotu izdisalo ... 

U nedjelju u grob palo. 

Zakukala tužna majka 
Kako kuka kukavica; 

Kukala je neprestano 
Sedam punih godinica. 

Kad se sedma napunila 
Pa će osma da se množi. 

Kucnu neko u po noći: 

— Anđeo sam — reče — boži! 

Već su Bogu dodijale 
Materinje teške suze; 

Ako ti je sinak umro, 

Bog ga dao, Bog i —' uze! 

I što nebo od vas radi, 

Ako radi, to i znade; 

Ustaj, majko, pa da vidiš 
Je 1‘ ti tuga što valjade! — 

Poveo ju anđel boži 
Ravno noći u po noći 
Oteglo se polje ravno, 

Nikad tužnoj majci doći. 

Padale su gorke suze 
I na trnje i na cv’jeće; 

Kamen se je raspadao. 

Kud se tužna majka šeće... 

I tako su jadni došli 
Na brežuljak neki mali — 

Tu je noćni vjetrić zibo, 

Jedno t’jelo na vješali’ — 

— Evo — reče anđel boži — 
Takav bi ti sinak bio, 

Pa otari svoje suze; 

Bog je tebi dobro htio. — 

A majka je grlit stala 
Svoje čedo o konopu; 

Ljubila mu hladne ruke. 

Ljubila mu hladnu stopu. 

Zgrozio se anđel boži, 

Kad ko luda preda nj pade 
I uskriknu groznu kletvu: 

A što mi ga onda dade?! 

USKOČKE ELEGIJE 

SIJELO 

Sred grada u kamenu Senju 
Na glasu je božiji hram; 

To crkva je svetoga Franje 
I mrtvijeh uskoka stan. 

Tu dolje pod pločama teškim, 
Kroz stoljeća snivaju svi, 

A bura nad krovom im pjeva: 
O mletačkoj galiji, 

O Zmaju i Markovu lavu, 

O šajci ko galebu .— — 

Kroz lubanje šuplje im šapće 
U dugijeh stoljeća snu. 

Tek stoljeća svakog jedanput. 
Kad ponoćni otkucne zvon, 
Zazveknut će oružje staro 
I božji se ljuljnuti dom. 

A dolje u rakama trulim 
Kosturi se pomaknu svi; 

Na otprte grobnice sjednu, 

I šute ko ukleti. 

Tek katkada podignu glavu 
I šuplje si očnice. 

Kad među nje uniđe junak 
I sjedne na kamenje. 

Sve ulaze redom junaci 
Pod krivijem ćordama, 

I podzemni pune se kruzi; 

Sve jedna su grobnica. 

A velika grobnica ova 
Ko hrvatska zemlja je sva 
I junačka kneževa brda 
I kraljeva Srbija. 

A Bog zna gdje leže junaci. 

Kad nije im sastanka čas, 

Dok ne kucne jednom u v’jeku 
Nad rakama ponoćni glas? 

I sjede vam tako i sjede 
I šute ko mrgodni svi; 

Na Drini je gdjekoji pao, 

A drugi na Neretvi. 

Još gdjekog je proždrlo more, 

A gdjekojeg tuđinski kraj, 

I timočki nekom su žali 
Pjevali oproštaj. 

Iz litica Crnoj u Gori, 

Od talasa Sitnice, 

Sa Dunava, Save i Tise 

II Bosni sa brzice, 

Sve dolaze pogleda mrka 
I suđeni čekaju sat, 

Kad dusi se vraćaju natrag 
U grob u nčpovrat. 

I jošte, još čekaju malo, 

Zar ne će, dok otkucne zvon: 
Nad glavom im zapjevat p'jevac. 
Nad velikom grobnicom? 

A kada bi zapjevo p'jevac — 

To utvrdo vjeruju svi: 

E umah bi uskrsli opet, 

Ko n’jesu ni umrli! 


Nu lijena pjevčina šuti 
I dr’jema na buništu; 

A divovi junačkog roda 
Svi u grob se vraćaju! 

Tek jednoć je pjevnuo malo 
U gavana nekoga baš, 

I bundžiju spremiše umah 
Na predivan paprikaš! 

Pak prolaze ljeta i v’jeci, 

I gluha i nemila kob; 

A budni su zaspali p’jevci, 

A junački pljesnivi grob — * 

Tek vide se stoljeća svakog 
Na kratak i turoban sat, 

I opet u grobnicu idu 
I vele da — zaplaču tad! 

NAS ČOVO . . . 

Otkad tebi, moj prosjače, ti rukavi prazno vise? 

,— Pa od onda, gospodaru, kad smo bili ispod Liše. 

— Grmilo je, kršilo je, ko da vrazi svi se nose; 

Ja se popeh vrh fregate, jer naš barjak zapleo se. 

— Usred dima, usred zrnja jurnula je naša prova, 

I sada bih život dao za taj sm’ješak Tegetova! 

— U visini stojeć ’nako, niz pučinu samo trenuh 
Ni ne vidjeh više mora u oblačju zadimljenu. 

.—■ Tek križevlju silnih nava ljuljahu se oštri vrsi; 

Pa svejedno -— rekoh sobom — što da naš se barjak mrsi?! 

— Od jedanput spazih eto: Talijanac na nas suce, 

Sa križa mu vojnik vreba, da nam ratni barjak svuče. 

— Ne ćeš, rekoh, galijote! — — — pokrih barjak u tom trenu, 
A ozdo se zrnje osu i po meni i po njemu. 

— Tek ga nazr’jeh kako ljosnu, a za njime ljosnuh i ja; 

Padajući on je vikno: ,,Ev-ev-iv-va I-ta-li-a!" 

— Ja pomislih: „Što se u nas talijanski dereš, skote! 

Pa poviknuh; Amiraljo naš eviva, ti ćozote! 

—- Što je dalje bilo, ne znam; tek bilo je dugo, dugo; 

Tu izgubih obje ruke; sad sam ’vako, što bih drugo! 

—- Penzijice nešto imam, dobri ljudi dadu tralja. 

Svakog ljeta misu platim za pokojnog amiralja. 

—- I molim se, Bog da prosti svima nama grješne čine 
I da jošte do godine u životu podrži me. 

.— Pošao bih Majci božjoj na proštenje a na Krasno, 

Pre neg umrem da se skrušim, da ne bude posl’je kasno. 

— Jer me peče, gospodaru, što krštenoj rekoh duši 
Pasju riječ. Bog da prosti, kad se ono s križa sruši! 

— Nu... rekoh je! Branio sam s obim rukam amiralja, 

A nijesam ni ja bio vazda ’vaka kljasta tralja!! 


ISELJENIK 

Širnijem atlanskim morem parobrod c’jepove s’ječe, 

Na njem su prosjaci hljeba, što će na faram Brazila; 

Veliki svrdlovi dima sukljaju tiho u veče, 

Šire se na lik zlokobnih krila ... 

Gužva se svijet bez krova, što će pod palminom granom 
Tamo robovati jadno, ptice gdje brbljave l’jeću, 

Sunce gdje toplije trepti žarkim nad vedrijim danom, 
Bezdanim vodam, opojnom cv’jeću ... 

Silnu o jarbola gredu ledim se odupro čovo. 

Primorski to je dobrijan; srće u neznane strane. 

Bježi od kukavne sreće nekud pod obzorje novo. 

Misli: e bolje tamo mu grane ... 

Draga mu obala osta negdje za ledim daleko. 

Nebo je svuda i more, tuđi sve veseli ljudi. 

Piju i pjevaju bučno; para ih odnosi pr’jeko. 

Nosi im srce, mozak i grudi... 

Primorski samo dobrijan ukočen šuti i šuti. 

Njemu je ostalo srce tamo na kamenoj liti, 

Kadulja gdjeno miriši, smilj gdje zlati se žuti, 

Bršljan gdje ziđe djeci mu štiti. 

Nazire turobnu ženu, kako mu dječici priča 
Milom i dragom o ćaćku, dalkoj o zemlji čudesa, 

Noć gdje je u nas kad sunce žeže vrh kamena griča. 

Sve gdje je drukče, pa i nebesa. 

Pjeva im nevoljko pjesmu: „mladoj o kraljici Mari", 

Kako joj zlaćanu krunu „moro" je odnio crni; 

Pjeva im narodnom dušom ispokoj sveti i stari, 

Prošasti spomen u srcu vjernih! 

Znalično dječije uho čarobnu pjesmu joj pije, 

Pitajuć: hoće li ćaćko tamo na široku moru 

VELEBITSKA BAKA 


„Marinu" vidjeti „krunu", gdje se u talasim sije. 

Negdje u crnu „morovu" dvoru?! 

— — Dotle na atlanskom moru c’jepove parobrod reže, 
Ćaćko uz ogradu broda pilji u talas i pjenu. 

Gleda ih kako se dižu, pljuskaju, sl’ježu i bježe, 

Šume i ginu mračnu u sjenu. 

Pilji i gledi i vidi: eno baš u dnu daleko 

Nešto ko biserna bl’ješti, alem zar djevice Mare?! 

Kojim mu u kući dragoj, vodenu bezdanu pr jeko 
Dječica draga maštu si žare ... 

Pilji i gleda i vidi: eno je, vjere mi, kruna. 

Prava je „Marina kruna", gori u bezdnu i sije; 

Kako je divno joj zlato, kako je alema puna, 

Baš ko da „moro" odn’o je nije! 

— -U to se ozvao signal: naglo na šumnome valu 

Skliznu se parobrod drugi, varku mu pobrkav oku; 

On se je veselo, bučno evropskom vraćao žalu — 
„Kossuth" mu „Lajos" stalo po boku. 


Bako moja pogrbljena. 

Po liticam što se vereš, 

Iz pregače zemlju stereš —»_ 
Izmeđ drača i kamena. 

Koji krumpir da ubereš 
Božjom voljom za vremena! 


Bako moja, za vrelima 
Koja prtiš uzdišući, 

Klecajući, posrćući 
Bure vode iz daljina 
Svojoj kozi, svojoj kući 
I — grančici ružmarinal 

Bako moja, na vrleti 
Kojoj c’jeli v’jek proteče 
Ko bez jutra trudno veče... 
Mirno li ćeš umrijeti, 

A preda te na daleče 
Nikola će izić sveti. 


Ti ćeš s njime poći tuda. 

Na staračku klimajući. 

Gdje ne žeže zvjezdan vrući 
I gdje sočna, plodna gruda 
Svačim rodi, mirišući, 

Da ne moraš lomit uda! 


Tek u gorju, kud te nasla 
Tvoje sudbe volja čudna. 
Mukotrpna, veletrudna, 
Gdje ti koza kamen pasla, 
A tvog jada uzaludna 
Tinjajući zv’jezda zgasla, 

SIRENIN DRAGI 


Mala glavo na majčinih grudi’, 

Ko jabuka na bijelu cvatu; 

Ah ti ne znaš — o mekanu vratu, 
Da od djece postati će ljudi. 

San i varka da će brzo proći; 

Sam Bog znade, kud je komu doćil 

Ne znaš trna ni kamenih st’jena, 

Kud majčina pronosi te noga; 

U te gledi kao i u Bćga, 

Ništa nema, ako tebe nema; 

A1 sve ima bogata joj duša. 

Slatko kad ti gugutanje sluša! 

Što ti želi tvoja majka mlada?... 
Ah gleda te evo sasvim s bliza 
Gdje te krune carem sred Pariza, 
Svetim ocem usred Petrograda! 

Na mjesecu tvoje vidi dvore, 

I —■ uza te luduje, nebore! 

A što ti ćeš svojoj majci dati. 

Kad te muška snaga usponese? 
Šimim morem, što joj kućom trese. 
Po talasju pozdrav ćeš joj slati, 

Nek u vihru, što joj kida strehu, 
Bar tvoj uzdah čuje na utjehu! 

U crkvenoj klečat će tišini 
I palit će Bogomajci sv’jeću. 

Da te čuva na onoj širini, 

Kud uzdasi njeni polijeću, 

Vapeći ti preko trista gora; 

Vrati mi ga: „Kraljice od mora"! 

A ti možda u olujnu trenu 
Tonuti ćeš u bezdane vale, 


Velebitskoj tu na hridi 
Nestat će nam opet krova 
I bakice starog kova; 

Tek će bura tud da bridi 
Vrh kamena pravjekova 
Po grdnoj joj piramidi! 

TRSATSKA SJENA 


O nevjero .. .1 druga da se žena 
S tobom grli kroz varavu pjenu. 
Hladne usne ledene Sirene, 

Da ti piju ukočene zjene! 

Da ti šapću: Cjelov hoću vrući. 
Usne tvoje koraljeve boje; — 

Šta me briga za plač majke tvojel 
... A ti na to, zubma cvokoćući. 
Hrliti ćeš, leđna srca sine. 

Stranoj djevi zav’jek u dubine ... 


U vis strši kula derna, 

Živ joj bršljan ziđe plete; 
Oko grba siva, crna 
Cvrkućući laste lete — «— 

Sa kruništa odozgora 
Padajući rosa sine, 

A vjetrić je nosi s mora 
Među svilu mahovine ... 

Zađe sunce i noć dođe. 

Nad liticom kula spava; 

Samo sova ovdje, ondje 
Oko rupe poigrava. 

A kad kucne dvanaest puta 
„Majci Božjoj sa Trsata", 

Ko da neka sjena luta 
Onoj kuli oko vrata. 

I ulazi lica mrka, 

Vidi mu se: e mu kob je 
Nakon dana tmurna, grka, 
Obilazit noću groblje, 

Da s mrtvacim Boga prosi 
I srušene plače vise, 

U desnici nešto nosi; 

Gusle to su — čini ti se. 

I ko luda neka kleca 
I sve zove bane neke; 

Sa gusala nešto jeca 
Kroz kamenje i opeke. 

I kad sve je proso više. 

Na krunište klima tamo; 

Nad njim tek je nebo više, 

A još nad tim -—• Bog je samo! 

Kao sablast stoji noćna, 

Sto joj ćurkom suza teče; 

Dobra sablast, bespomoćna, 

— Plač joj, brajko, sve što reče! 
A1 joj nemoj stupat bliže. 

Ta pusti ga, brajko, sama; 

Bit će došo, tek da niže 
Neki đerdan od pjesama! 

Pa sve bane neke vapi 
I viđa ih hodat mimo — 

I banice neke tlapi, 

Ko da viče: „Katarino!" 

I sve ljubi kamen truli 
I pritišće gusle jače, 

A struna mu neka zvoni 
Ko da jedan narod plaće ... 

Pusti mi ga, brajko, tamo. 

To je dobra sablast neka; 

On će onđe plakat samo 
Vrh kamenja i opeka. 

— — — Gle, već ide niz skaline, 
Ko da tešku smetnu miso; 

Lakše mu je — suzam time 
Pjesmicu je valjda spiso ... 


PRED KRALJEVSKOM PLOČOM U BASKI 

Daj da spustim čelo svoje 
Na taj kamen poizdrti, 

Daj mi časak, da mi duša 
Pomoli se prije smrti! 

Sa njega se ii srce mi 
Neke duge trake šire: 

Imena su tvoga crte. 

Kralju Dmitre Zvonimire! 

Rastjerajte hitre ptice, 

I ljudske me mrze r’ječi; 

Oni idu ko na nogam 
Da im gvožđe neko zveči. ,. 

Pustite me u samoći; 

Bog jedini samo znade, 

Kako li je srcu momu 
U čas, nade kad ne ’made! 

Ne pjevajte poljem cvjetnim 
Laku pjesmu: „nina — nena"; 

Poturite rad’je glavu 

I panite na koljena! 

II zar evo ne vidite. 

Baš u srce gdje vas dira 
Jedna duga zraka žarka 
Sa imena Zvonimira?! 

Kako oštro ona trepti 
I uzalud kako Ljeta, 

Da ražari srce vaše 
Osamstotin dugih ljeta! 

Pustite me u samoći, 

Da joj pijem svu vrelinu, 

Da raskopam onda gnjevno 
Rodna polja i dolinu. 

Da prolijem vrh nas more 
I po dolu i po gori; 

Neka gine zemlja ova, 

Kad nas sama ne umori! 

Šta me briga; — ja ne mogu 
Da vam ljudski život dadem. 

Dati ću vam ponajljepše. 

Zadnje s vama što imadem! 

i 

Pružimo si bratske ruke 
Rastrgane iz daljine, 

Iskopajmo grob si velik 
S kraja na kraj domovine, 

I ležimo u njeg mirno, 

Kao braća zagrljeni; 

Udruženi jednim srcem 
I zanav’jek sjedinjeni! 

Vrh mogile ja ću silne 
Udariti natpis gore: 

Čudna slova, ploču čudnu 
Za povjesne razgovore! 

Šta nas briga — neka ii sve 
Začuđene oči gvire ... 

. , . Aj mi ćemo spavat skupa, 

Kralju Dmitre Zvonimire! 

GUSLAR 


... Povlači se kao kuga, 

Ni prosjačit više ne sm’je, 

U torbi si prti druga, 

Žuko drvo svoje pjesme. 

Iz zakrpa izderanih 
Gusle vire s gladne torbe; 

Ah to mole kralji, bani 
Koru hljeba, žlicu čorbe!... 

Pođi sa mnom, moj lazare, 

U kućicu pođi moju; 

Napojit ću sve ti care. 

Sve im carstvo — torbu tvoju! 
Neka moje blago vide. 

Gdje im častim carstva c’jela; 
Hej međ’ moje, među ziđe 
Sva je jedna prošlost sjela! 

Postavite sofru amo; 

Carevi su došli k meni, 

Ostati će časak samo 
Na odmoru, neviđeni 
I odmah će da se krenu 
Na daleke dane hoda. 

Među jele, među st’jenu 
Ko — carevi i gospoda! 

Neka časom cure skoče. 

Ti davori stara pjesmo; 

Nek se gosti osvjedoče. 

Da smetnuli ništa n’jesmo. 

Da ljubimo sveto, sl’jepo 
Onaj zavjet, onaj stari...; 
Ipak, ipak -— nije l’jepo: 

Kud vam konji i handžari?! 


39 



S grdna stida danas šta bi. 

Da poviču: Momci, hajte! 
Sablju hvataj, pušku grabi 
I slobodno zapjevajte! 

Kuda bismo s bruke velje, 

Da nas zovnu mačem svojim 
Na pir muški, na veselje, 
Misleć, da smo —> koljeno im?! 

Ne vidješe — Bogu hvala — 
Idu na put, na daleki; 
Gospodska im valjda šala 
Ko i prosjak lutat neki! 

— ... A ja stojim pragu u dno, 
Carskom im se klanjam licu; 
Gusle ljubim žedno, žudno, 

I guslara u desnicu ... 

OPROŠTAJ 


Ne zamjerte, krši gole, 

I vi polja zlatokosa. 

Moje more, sinje more, 

I vi zv’jezde vrh talasa; — 
Što se bajnim čarom vašim 
Jedna tužna sjena šeta, 

Ko da nije srećna tamo, 

Gdje najljepši kraj je sv’jetal 

Odat ću vam: da je ovo 
Jedna duša otrovana; 

Čuvajte joj samo tajnu, 
Pustite je među vama. 

Uz obale neka hoda 
Nek se šeta ukraj cv’jeća; 

U njojzi je duga zima 
I bila je bez proljeća! 

Za debele noćne tmine 
Rado krade iz t’jela se. 

Pa tumara zemljom nekom 
I šulja se na talase. 

Na kule se trošne penje, 

U grobnice tamne zađe, 

I — luduje sve to više, 

I — sanjari sve to slađe! 

Katkad tako lutajući 
Iz oka joj nešto kane. 

Kao vrelo gvožđe sine, 

Kao teško gvožđe pane, — 
Pa se skrije među cv’jeće, 
Među krši, među draču; 
Odanle se onda čuje 
Nešto ko da nalik plaču. 

UZDAH 


Oj sahrante suzu taku. 
Možete joj dušu spasti; 
Napojte se suzom onom, 
Jošte ćete ljepše cvasti, 
Zadojite svojim mirom 
Srca, krši i doline, 

I onda će duša ona 
Da se smiri i počine ... 


Koješta mi je dao Bog, 

I još bi dao više, 

Da tanju mi je podo krv 
I krilo malo tiše! 

Moj duh bi bio rose kap. 
Što srče zraku prvu. 

Tek da je meni dao Bog 
Ah, srca manje mrvu! 

Ta gle —- ja sjedim kao leš 
Uz žalo nakon bure, 

A u to slano u more 
Sve suze cure... cure ... 

I čini mi se i moj v’jek 
Ko pučina je siva, 

A po njoj mnogi žica san 
Ko mrtva pjena pliva, 

... Vi sivi dani jesenji. 

Bez sunca i bez leda, 

Na moje oči pala je 
Ko vaša magla bl’jeda. 

Ja skino bih je s očiju, 

I trudne skupljam vjeđe; 

I harfu svoju tražim ja. 
Zaboravih je negdje. 

U božjem vrtu bilo to, 

U carstvu divljih sanja, 
Gdje s vilama sam igro se 
Bez dužna poštovanja. 

Pak sreći svojoj lanuh tu, 
Da ponajljepša nije; 
Probudih u nje ljubomor. 
Te dušu sad mi pije. 

PROMAŠENA KOB 


I rukom teško, prostački 
Baš po srcu me lupnu; 

Na skršen kreljut svoga sna 
Oborih suzu krupnu. 

Sam Eol mi je harfu do. 

Da svakim ćuhom jeca, 

I moju harfu razbiše 
Baš Eolova djeca! 

Ah časak daj mi, Bože moj, 
Ah časak — zaboravi, 

Da svoju harfu nađem ja 
U pogaženoj travi. 

I ja ću opet pjevati 
I himne i peane, 

I bit ću ko i rose kap. 

Što trepti zorom s grane. 

Ogrlit sve ću anđele, 

O tako divno plave, 

I crne, hitre đavole, 

O tako vijoglave — 

Nek s oproštajnim poljupcem 
I sva me sablast mine; 

O kaplju daj mi, Bože moj, 
Bar kaplju trusovine! 

Da sl’jepim staru harfu ja 
I pokrpam joj žice, 

I mraznu maglu pobrišem, 
Što prikrila mi lice: 

Oduzmi pola srca mog, 

Što mori moje grudi. 

Gdje vjera me je varala. 

Da ljubljahu me ljudi! 


Bože moj, zašto je tako, zlaćanim da pod samarom 
Magarac preskače lako jabuku vitijeh kula?! 

Vilo o pjesama mojih, milosnim čemu si darom 
Opila moje srce i čula? 

Zašto si stupila k meni? Kad me je majčica bl’jeda 
Rađala mračnoj u noći, mnogi su čeono pali 
Skupe na gospodske krpe; srećna i otmjena čeda, 

Očevi, majke možda te zvali... 

Okrutno prošla si mimo. Primorskoj došla si kući, 
Naglijem unišla šumom. Glavu si sagnula holu. 

Stare me digla iz zipke; cjelov ti krući ii* vrući 
Mene je momu oteo kolu! 

Zanav’jek ostah tuđinac. Čučeć na jadranskoj st’jeni 
Dvojstruke zvijezde gledah: zvijezde neba i vode, 
Pučinom tamo dalekom maglene vijo sam sjeni, 

Noćna gdje jadra biserom plove — — — 

Moja je plivala duša sjajne kroz one atome. 

Slobodna dalje i više između bezdani dvije, 

Ko da je velika ptica, gledajuć u dnu pod njome 
Ob’jesno gdje joj krilo se vije. 

... Zašto li tako, o vilo? Čemu li pamet pomete. 

Srce mi opi i čula, s utrte krenu me staze. 

Divljom me sankom zadojiv, pitome umjesto mete, 

Kojoj miljuni pobožno plaze? 

Ja bih se grbio miran udesom bršiva panja 
Službeno prašni uz papir — vrba nad grobnicom siva — 
Ukratko: pravi gospodin — — u veče poslije zvanja 
Trljo bih ruke uz čašu piva! 

II’ bih ko zaturen seljak pod krušku sio u sjeni, 
Srećan u košulji staroj, jedinih, izdrtih gaća. 

Ljuljko na koljenu sina, supijan vikao ženi: 

Gledaj ga, hulje -— trista mu ćaćal 

Vilo oj, rad’je si mogla kucnut na gospodske dvore, 
Svilena gdje sa kreveca gavanče maleno diše; 
Proroštvo puniti staro, svetice knjige što zbore: 
Tko ima mnogo, dobit će više! 

Zato kad uskipi srce, meni se privida rekbi — 

Kako na jadranskoj st’jeni između krši i drače 
Crkvica cjelova tvojih tužno i osamno lebdi. 

Kraj nje brodolom vjernik joj plače. 



DOSJETKA SMRTI 

Sivoj na libijskoj pusti 
Kuka i nariče rob; 

Do krvi grize si usti. 
Napreže mumijsku zglob. 

U muci vlači i stidu 
•— Duge su godine već .— 
Kamenje za piramidu. 

Kuda će kraljevi leć. 

Vuče i vuče i vlači 
Suhi uz ječmeni krfi; 
Škorpijski bodre korbačl 
Kukavni ,,khat“ mu i ,,khu“. 

Ni kad je pod oči Nute 
Najtežu iznio klis. 

Ne vidje suze mu ljute 
Ammon-Ra-Hamarkhis. 

Bogalj se moliti stao: 

Smiluj se veliki Ra; 

Zašto si, zašto si dao 
Ropčetu khat, khu i ba?l 

Rad’je nek vjetar rastrese 
Pustinjom jadni mi prah. 
Neka mi samrt raznese 
Zanav’jek vječiti dah ... 


... Bajnom pred palačom sjedi 
Misirski kraljević mlad, 
Zinutim očima gledi 
Ponosnog čačka si grad. 

Glupave dvorjane sluša, 
Ammonski da mu je vrat! 

U tome — Bog mi i duša ~ 
Ne šlaga tek Egipat! 

Slava Misira i ćaćka 
Gleda na široki val. 

Kako na Nilu se praćka 
Nešto ko gavijal. 

Gleda i kliče: „Divota, 

Lijep života je t’jek!" 

Te od papira i lota 
Ne vidi žabokrek. 

Žali: e babo ga rodi. 

Polja što pogradi sva; 
Stenje: Po ’vakoj metodi 
Što ću da izgradim ja?! 

Uzdiše nasljednik bajni: 
Samo nek ne umrem ja! 

— Glupani tješe ga sjajni: 
Preslab je za to i R§! 


U to je nesretnim časom 
Tuda prošetala smrt; 
Vabnuta gospodskim glasom, 
Farau stala uz vrt. 

Mladenca oba je čula. 

Lude im željice dv’je; 
Ob'jesno neman je trula 
Krisnula: Juhehe! 

Suha joj diže se ruka, 
Kraljević sruši se mlad; 
Ostalo ropče da kuka. 
Kamen da prti i jad! 


Sutra baš bušit će rupu. 
Proklinjat sebe i sv’jet; 
Zidat će mumiju skupu, 
Što joj se ne htjelo mr’jet. 

Preksutra možda se robu 
Smiluje veliki Ra, 

Pa mu ko žrtvi na grobu 
Razrežu khat, khu i ba! 


48 


^ Kranjierić, Pred vizijama 

ŽENI 


Hotio bih stihom reći 
Onaj grč ti, trpak tako 
Što ukoči usne tvoje, 

Kad ti pričah ponajlako 
— Oziruć se iza pleći — 

Čim to rode čežnje moje! 

Ah to bješe uzdah n’jemi. 

Što ti zamro na usnama. 

Pa u suze ne proteče. j 

Ostavmo ga među nama; 

Zatureni, zagrljeni 
Toplimo ga dan i veče. 

On će proći — nestat će ga 
I tvoje će usne male 
U smjehuljka nabrat dva se. 

Kada rumen lake šale 
Prelije se preko njega. 

Pa ti licem poigra se. 

A što mene v’jek će peći 
I mutit će moje dane, 

O — zaklopi dječje oči; 

Zaspij samo tu uza me. 

Nikada ti ne ću reći, 

Da preda mnom još se koči! 

Tek po tvome čarnom polju 
Neka teče med i ml’jeko, 

Proljet buji, ptiče moje! 

Meni Bog je pjevat reko, 

I ja vršim božju volju <— 

I ja jedem srce svoje! 

| 

! 

50 


i 


PROPALI GENIJ 


Bje nekad negdje mali vo, 
Što inako je „tele"; 

On ćutio je višu bo. 

To jest: bje čuvstven vele! 
I blejao je; ,,be“ i „me", 
Dok još je bio mali. 
Tenorom u visokom ,,c“ 
Triliro je u štali. 

I kad ga čujni majčica. 

Što inako je „krava". 

Na velika bi oka dva 
Na kable plakat stala. 

A uzdisahu junice 
I starija mu braća; 

Moguće jedan od njih je 
Baš njegov bio ćaća. 

I ukratko: on posta div, 
Vanjštinom momak biran. 
Med junicama drsko živ 
I sprve asentiran. 

Nu u srcu mu uv’jek zlo. 
Što svjetske truje čare; 

To tele sve je gledalo 
Na crne naočare. 

A kad je došo mjesec maj. 
Te burka krv i pali, 

Oćutio je škakljiv raj 
U cerebrospinali... 

Pa stao rikat „mu" i „mu", 
Bacakat se po travi 
I proklinjati moru zlu. 

Sto mlađahna ga davi. 


4 « 

I 

Ah! — rikao je sveđ i svud 
I „Danici" i „Luni", 

I mislio, da uzalud 
Pred svinje biser truni! 

I elegiju i sonet 
Obradio je skrozim, 

Nu divio se kravlji sv’jet 
Još više vitim rozim. 

1 

A1 zlo mu htjela crna kob: 

Uz najžešću tiradu. 

Iskopaše mu pjesmi grob 
— Utukli su mu snagu. 

Otada posta dvostruk v6. 

Sve teži i sve teži; 

Sva sladogorka ode b6, 

Tek preživa i leži. 

A nekada, ko junac mlad, 

O šta je nuđo rodu: 

Prikazat svega žica rad 
U preporod — slobodu!... 

Nu nek ti volja kao dr’jen, 

A srce plamen čisti, 

Volujski udes s Ijudskijem 
Kad počesto su isti! 

Bi tako neki savjetnik 
U struci gospodarstva, 

Uza to silan protivnik 
Vaskolikog „pjesmarstva" — 

Pa kad je izdo djelo baš 
In puncto uškopljenja, 

Poslužio mu vole naš 
Pri slavi za — pečenja. 

U ŽELJI LJUBAVI 


O dođi negdje iznenada, 

Ko talas zraka s lipe cvjetne 
Za polusv’jetle noći ljetne. 

Sva živa, žarka, bujna, mlada, 

Sa vrelom krvcom strasti sretne! 

Ne znadem medna imena ti 
I ne vidjeh te nikad divnu; 

Ko slavuj željno tebe zivnuh, 

Kad milmirisna grana cvati 
I ljubav vabi milostivnu. 

O dođi, željo od vijeka, 

Srdaca sviju žuđen trenu. 

Što život budiš svud i svemu 
I koju srce čeka, čeka, 

Da 1' kreće otkud plašna k njemu. 

Ti, koja griješ micaj svaki, 
Neutažena žudnjo svega, 

Što smrtnim ovim putem bjega, 

Ko oblak sitan, mali, laki. 

Što razić će se iza br’jega. 

O dođi žurno, nevidjena, 

Došumi drhćuć iz daljine 
Na snenoj zraci mjesečine 
I stav’ mi ruku na ramena, 

Zagrli mene sred tišine! 

I sakriti ću vruća lica 
U topli baršun žudna t’jela, 

Na opojna ti njedra b’jela, 

Nek nagli tvoj me dah golica 
I opija me ispod čela. 

O dođi negdje, iznenada 
Raširi čvrste ruke dvije, 

U nesvjestici da se snije, 
U zaboravi strasna sklada, 
U velepjesni materije ... 


PROSINAČKO SUNCE 

I opet zapada sunce; tamo za linije jasne 
Gorskomu predjelu sn’ježnu pada u pahulje eno; 
Zlaćani velik monogram božjega imena gasne 
Plavoj na svili protkan crveno. 

Ravni mu traci dugački, silne ko mjedene šipke 
Krjepko se pružaju u zrak, zadiru vitu o jelu, 
što je vrh velike gore mahaljke savila gipke 
— Crna palmeta na modrob’jelu. 

Sunašce tone i tone ... trenutom bijesnu još samo, 
Nesta ga zadnjijem žiškom, časom i naglijem mahom, 
Ko da je krajcarsku sv’jeću neko na povoru tamo 
Zgasnuo usta punijem dahom. 

Umah je bljednuo oblak — prije je ličio rujan 
Čipkastu prevjesu toplu, mladost što japri ga zlatna. 
Pa mu se zgrušala krvca, i on se objesi nujan 
— Zgužvani komad mrtvačkog platna. 

Sutonske velike mrlje do neba rastu sa zemlje, 

Ko da pod oblačje gore kaljava diže se para; 

... Umrije majčica zemlja, kroz vodu evo i grmlje 
Duša joj na sud plašno tumara. 

Niko joj ne pjeva pjesme, niko ne govori ništa, 

Niko je ne žali, niko, šutnja sve gluha je svuda; 
Umrije, kako i mrije krvnica bezbrojnih Hrista, 
Majčica plodna bezbrojnih Juda! 

Tako je umrla ona; — kršćanskim želim joj srcem, 
Neka je umrla jednom! Pokoj i dobrim i zlima! 

I sam ću spokojno leći, leđnim ću ostati mrčem, 

— -— Bje mi u ovom glumištu zima! 

NA KOLODVORU 


Ah al i mrtva joj usta masku su stavila kletul 
Sutra će božični mjesec opet se pošalit jadno: 

Svoje će iznijet sunce — dostojnu medalju sv'jetu 
Kroz oblak turit kratko i hladno! 

Božična brujat će zvona, veselo žagorit sve će. 
Smrznutu gazeći cestu, u nebo gvireći mrko; 

Sama će sebe varakat, tračak da osjeti sreće: 

.— — Smiješ se licem, srce o grko! 

Bl’jedim pod maglenim sv’jetlom svi ćemo blezgati složni: 
Da se je nadat ljepoti, suncu i nebištu plavom, 

Srećni ko pisarsko lice, kad mu je prestojnik možni 
Ropski na pozdrav kimnuo glavom! 


... A što b’jesa ne poteče 
Niz to pusto, mutno polje?! 
Ljut sam putnik loše volje. 
Mračan dan mi, čama veče. 
A već davno skupljam tralje, 
Da se pođe makar kuda; 
Dosadno mi ovdje svuda, .—- 
Ah kad ćemo krenut dalje! 

Sv’jet se vrti •— nek se vrti; 
Plesao sam i ja s njime. 

Sa zla plako i miline 
Na njegovih njedrih škrti’. 

I sad samo gledam tupo, 

Kako svoje pazi trice. 
Svakidašnje mršti lice, 

I dalje se tiska glupo ... 

Ne dolaz’te više k meni; 
Pustite me, neka hitno, 

Pre nek jekne zvonce sitno. 
Listam album na koljeni’. 
Uspomene drage to su, 
Povezane sve na sreću 
A u kožu magareću, 

— Dosta po njoj suza prosuh. 

O ne na te, sliko bajna. 

Što mu prve krasiš liste, 

Očice su tvoje čiste. 

Nevina ti lica sjajna. 

Još me danas blago gleda 
Tvoje oko iz pozađa —• 
Mjesečino tiha, bl’jeda 
Lomnu brodu vrh komada! 

Nc mogu ti „zbogom" reći, 
Pon’jet ću te tamo, tamo. 

Gdje će Bog nas vidjet samo 
Sveznajući, svevideći. 

Ja ću propast po sudbini. 

Ti se na me nasmij mrtva; 

Ah tvoja sam osto žrtva. 

Slatka mašto mladosti mi! 

Ja se s vama samo d’jelim, 

Što ste meni milost dali, 

Opili me, ovjenčali 
Čemer-cv'jećem neuvelim. 

Otrov mi je grud zagr’jevo, 
Podivljo me u lijetu; 

Bez otrovi ne bih pjevo. 

Ta bio bih lago sv’jetu. 

I — sad sklapam knjigu ovdje. 
Pa očikam jedva časak — 

Sitno zvonce — srećni glasak. 
Da se pođe... nekud pođe... 
Ni veselo niti plačno 
1 bez cilja i bez volje, 

Niz neznano pusto polje. 
Mutno, mrtvo beskonačno ... 

NOĆI 


O ti, što svilom brčna perja, 

Ko silna noja zamah šuškav, 

Sve širne kraje neizmjerja 
U sanak nijaš tih, ljuljuškav! 

Ti pričo noći šumnih r’ječi, 
Razaspi dugu od sto šara. 

Da slušam gdje ti đerdan zveči 
I varkom hitar jezik vara! 

O dođi... reci: Daj zaklopi 
Te trudne oči, brižne tako, 

I studno srce daj otopi 
Na varci bolje, neg — ovako! 
Zagrli sve to, bit što ne će 
II’ čim te prošlo draška doba, — 

I od čeg trajne nema sreće, 

Sjem lude kuće ili groba! 

Jastučkom prsta daj utuši 
Na vjeđam dr’jemnim oganj ljuti; 
Životu budi, c'jeloj duši 
Bar trenut, trenut vječne sluti — 
I m'ješaj divlje boje žarko, 

I o trn ruže vješaj mlade. 

Ti jedina o slatka varko, 

Što ne laskaš nam sebirade! 

Dovabni onaj šapat zore 
Iz mojih dana prošlih davno, 

Kad iznenada trak sa gore 
Na svježe pade more ravno, 

A ja tek samo evo letnuh 
Na mamak prve pjesme zori, 

Na talas i na zemlju cvjetnu, 

A sunce gori — gori ■— gori. 

OUVERTURA 


O pričaj, što je klokotao 
U škrapama mi Jadran sinji. 
Kad toplim me je valom zvao: 
O igraj, plivaj i djetinji! 

I širok kad mi duh ul’jevo 
O neizmjerju i slobodi; 

Sva duša tek se grije evo 
Od prve zrake, što je rodi. 

O m’ješaj više boje žarke. 

Što v’jek me niže skido s neba; 
Što dalje baješ, više varke 
Na suhi kostur priči treba, 

I što .— ah možda zato dođe. 

Da srcem hvalim dragom Bogu, 
Te sve, što vidim živa odje. 

Bez suza gledat ja ne mogu! 


Snažno je mirnulo cv’jeće šamih sa gredica rajskih 
Ko da je za kišom nagli vjetrić mu ljuljnuo glave. 
Raznio opojni etar sočnih sa latica majskih, 

Pelud sa lipa, ruža i trave. 

Sve je treperilo lako zlatnoj na sunčanoj žici 
Jasnim pod jutarnjim nebom; srebrn oblačak i voda 
Plavom se hvatahu parom. Tu je — ko miso u slici 
Stajao otac ljudskoga roda. 

Bijaše vedar i mlađan. Velike otprte zjene 
Lakomo srkahu boju, oblik i gibanje svega; 

Sve mu je pjevalo himnu; dlanaste paome sjene 
Pružahu zelen šator vrh njega. 


Pozlaćuj sve to, s čeg me peče 
I mozak moj i srce strasno. 

Pa sve je s bliza il‘ s daleče 
I patničko i nesaglasno. 

I sve je bol i sve su jadi, 

I kroz sm’jeh sve se na plač daje, 

I sve što ja bih grlit radi, 

Sve gladim, košto rana da je. 

Pozlaćuj suhu sliku zbilje 
I žedno srce tlapnjom opi’. 

Tek ne truj mišlju lažno milje. 

Da o suncu se sanak topi! 

I sjen da draga izginut će, 

A prevarena pusta mašta 
U prazan zurit onda kut će, 

Gdje šaptala si svašta ... svašta ... 


Sve mu je šuškalo nježno; kapljica biserne rose 
Viseć o latici l’jera čišće se sjatila nije, 

Nego li glatko mu čelo, bujnim pod rudežim kose 
Žarka dva sunca — oči mu dvije. 

Opojen raskošnim srhom zadrhta polubog raja; 

Nije već mogao drukče... pade po edenskom prahu, 
Cjeli da obujmi svemir, cjelovom strasnim bez kraja 
Sve da u jednom popije dahu. 

Pa je poljubio zemlju. Mlade i nevine grudi 
Velike buduće majke usnicom tako je vrelom, 

Goreć u želji da grli, drhće i stišće i ljubi. 

Spaja duh vječni s vječitim t’jelom. 

Polubog zšni se tako. Vječna je međuto sila 
Zašla u utrobu vječnu, rodnu i vruću i mladu; 

Žarki je, svesilni cjelov životnim kucajem bila 
Puco ko pupolj u paome hladu. 

Kada je zimuo okom polubog Edena cvjetna, 

Kraj njeg je klečala Eva. Dječja joj lica i prsi 
Bjehu ko jagode prve, s kože ko rumen je ljetna 
Dahnula mladost opojnim srsi’! 

Uprav je prviput vidje. Sama mu krjepka ramena 
Strasno se razviše spram nje. Trzaj i drhtav i vreli 
Savi ga, kada mu šanu ovo ni d’jete ni žena: 

Moj si! .— i oči staklo joj preli. 

Sav mu se uzljulja Eden: ko da na velikoj plimi 
Nose se lotos i palme, nebo da dostojno sv’jetli, 
Ptičice cvrkuću u snu, a on na toploj pučini 
S njome da pliva, ziba se, leti... 

Eden je pjevao pean: gusto je nad njima lišće 
Drhtalo s disaja toplih, drhtalo tiše i tiše, 

Slatku im skrivalo tajnu, cjelove nikada čišće, 
Ljubav al zemsku, al nebesnu više! 

U to je huknula sova! Naglijem trzajem skoči 
Ljubavnik prvi i žena. Mladi joj obrazi sjajni 
Zoricom gorili n’jesu. Umorne mutne joj oči 
Bjehu okean <— bezdan i tajni. 

U njem se pušila po dnu zaludna Abela žrtva, 
Kajinov nekažnjen žig je plivao morska ko zv’jezda, 
Bešćutna sjedaše povjest suha kraj lovora mrtva, 
Rasuta perja, zgažena gn’jezda ... 

Tržnu se s očajne slike praotac koljena ljudi. 
Naglo je pobriso oči, lažni da skine im bl’jesak; 

. . . Edenom zaori u to riječ iz gromornih grudi: 
Mnošte se — kao u moru p’jesak! 

MIR VAM! 


Luka: XXIV. 36—50. 

Čađeći se kroz v’jekove u varavoj pomrčini. 

Kojom lažno sv’jetlo sv'jeta zavodnički svjetlomrca. 

Ne grijući kao sunce i ne sjajeć na visini. 

Već iz kala dižući se — divlji oganj s trula mrča. 

Tako plamti zublja sv’jeta! Otkad plamti? — Otkad vapi 
Smrtni porod zalud žara, da ogrije žile svoje. 

Dok na drvu žrtvenome ljudske krvi krupne kapi 
Nad poglavljem povjesnice ko pečati tvrdi stoje. 

Na grobove, gdjeno misli mučeničke sanak sniju. 

Još ne sjeda anđeo b’jeli, da nav’jesti uskrs njima; 

Tek jadika tužno šušti, duge joj se rese viju. 

Kroz nje šara čudne znake po pločama mjesečina. 

Samo duša, jadna duša, kojoj volja od Providi 
Predala je plačnu harfu, da u žice dira njene, 

Grije suhu grobnu travu i kroz teški kamen vidi. 

Da još puno mjesta ima u grobnice ove n’jeme! 

Mješt’ anđela uskršnjega lukav demon lakte suče 
I lopatu tvrdu diže, da još širu raku pravi; 

On u ime sv’jeta zbori, za bespravne kocku vuče, 

...Ah on moli ■—■ tek da laže, i on vlada — tek da gnjavi! 

Vječna misli — a ti prostre stol ljubavi za sve ljude. 

Šarenim ga prostre cv’jećem i dade nam kupu mira 
I zalogaj svoga kruha — — nu pogledaj kako Jude 
Pjenušicu slatko srču iz vječnog ti iz putira! 

U pročelja posjedavši, gipkom r’ječi svijet zdrave, 

Kad se svrši nazdravica, iz topova rika grune, 

Od tamjana ne vidi se, kad se rane zakrvave 
— •— Vječna misli, što da drhću bespomoćnoj harfi strune — 

PONOĆ 


Uz grobove, gdje ti želje zakopane sanak sniju. 

Gdje ne sjedi anđeo b’jeli, da nav’jesti uskrs njima. 
Gdje jadika tužno šušti, duge joj se rese viju. 

Kroz nje šara čudne znake po pločama mjesečina?! 

Tek svejedno! Uvijek će pjesnik uz nje da postoji. 

Pa kad dođeš, a tvoji te apostoli ne spoznadu, 

On će prvi k tebi pasti, iz naručja toplih tvoji' 
Ponosno će podignuti onu glavu gordu, mladu. 

Hvatajuć ti s tople usne, vječna misli — vječna žrtvo. 
Navještaje vječnog mira, nakon bura i oluja, 

U krilo će past ti onda — on i harfa past će mrtvo — 
Čemu pjesnik nakon tvoje velepjesni: Aleluja?! 


Na izdahu svakog v’jeka, kad šuštali starac mrije. 
Dođe jedna sjen zastrta iz prostora neznanijeh 
I pristupa k njegvom logu, pa kad mu je srce stalo. 
Otvori mu suhe prsi, pretraži ih rukom malo 
I stisnutu vadi šaku ... bez uzdaha i bez r’ječi 
Odilazi opet sjena u neznane u daleči. 

Ostavlja mu žuto truplo, ostavlja ga suha lica, — 
Zar bez srca da ga legne u grobnicu povjesnica?! 

A1 kroz bezdan kako srče zamišljena tajna sjena, 

Ni ne vidi, da za njome bijela se vije žena. 

Preko zv’jezda ona stupa — korakom je čvrstim stiže, 
Što odmiče sjena dalje, b’jela joj je djeva bliže. 

... U daljini tajnoj tamo — u bezdanu vasione 
Bog satvori kutić tihi, da se u njem suze rone... 
Teške suze -— od očiju pred kojima varke nema. 

Suze svega što je živo -— svih krajeva i vremena. 

Na izdahu svakog v’jeka sjen zastrta tamo staje, 

A bijela ona djeva plašna oka pogleda je, 

Ko da pita: Jesi 1’ našla u prsima suhim išta? 

U prazne joj dlane zuri, gdje na njima nema ništa. 

U stroge joj prste gledi, što ih prazne u vis širi, 

A oko nje pršću u sm’jeh ko demoni i vampiri; 

Bez hostije oltar stoji — a najbliže pod nebesi! 
Svećenici pokraj njega, samo što se oko kr’jesi. 

Sve to gleda, pak se trza, ko anđeo, što se boji. 

Da od suza onog oka ne izgubi krila svojih. 

I vrh glava naših staje, srce joj se strahom koči. 

U tom času gdje pod nebo uprlo je ljudstvo oči. 

Gdje sve gata, sve se nada uz dvanaesti kucaj zvona 
I čuvarnim gdje joj krilom zastrta je vasiona. 

Milijuni k nebu glede i šapuću razdragano: 

Ah ovako još nam ne bi nebo nadom nasmijano! 

Tek joj pjesnik uzdah čuje: Ne reci im, ah ne reci, 

Sto pokrivam u čas ovi svojim krilom ljudskoj djeci! 


64 

PRIVID 


Polumračno, tajno, sveto 
A na krilu od pahulja 
Sve se njiše, lako ljulja. 

Na siv tamjan razapeto ... 
Trepti, šuška i šapuće, 

A pod grlo nešto plije, — 

Ah, kroz suze, vidim, dvije 
Sad će dahnut srce vruće! 

... Gle, evo je! Carski, slavno 
Ide vila moga soja: 

— Draga moja, ljubo moja. 

Što mi nisi došla davno? — 
„Ne mogoh ti, dragi, prije: 

Na kamenu, na daleku 
Tražah tvoju suzu neku, 

Iz proljeća mladosti je!“ 

— Poznajem ju, žarka vjero; 
Iz dalekih li je dana. 

Kad pjesničkog mališana 
Učila si držat pero. 

Kad u cvjetnoj v'jeka dobi 
Već je slušo topa riku, 

I kad prvom na vidiku 
Usječene glave skobi! 

A trebo je, da se vozi 
Na labudu, a nad njime 
Da golubi hlada čine, 

Po obalam plešu bozi! — 

„ .. . Šuti, dragi, časom šuti: 
Da ti nikad suza ne bi, 

Šutila bi groblja tebi, 

A ovako — pjevaju ti!“ 


I podmota krila laka 
I izginu u čas sa mnom 
U podzemlju vlažnom, tamnom, 
Ko mrtvačka da je raka, 

Tu na trunu usred groba 
Bez lubanje kostur sjedi. 

Pokraj njega s reda oba 
Ni tko zbori nit besjedi! 

Bezglave se njišu pleći 
Kao sablast amo tamo. 
Polagano, polagano. 

Ne čujući, ne videći. 

Još iz zemlje oko njega 
Ko iste ga r’ječi plaše: 

Zadnji bješe krvi vaše, 

Oplačte ga, oplačte ga! 

Ali k trupu ona stinu. 

Što mi pjesmom srce opi, 

I reče mi: „De oškropi 
Svojom suzom smrtnu ranu! 
Nek se čuje slava horna, 

Zašto kamu na daleku 
Tražah tvoju suzu neku, •— 

Ah, evo je životvorna!” 

I kostur se diže nama’ 

Plašt se carski niza nj vije, 

A puno mu lice sije 
Ko nekada, u pjesmama 
Niz livade kad je rosne 
Razigravo dobra dora. 

Uz pozdrave s zelen-gora 
L jepe svoje Herceg-Bosne. 

Odjašismo ko vitezi. 

Sve uza nas kralji, bani... 

Odjašismo k onoj strani. 

Gdje trobojni, gordi st’jezi 
Mahaše nam sa visina, 

A od mora i dubrava 
Orila se pirna slava: 

„Lijepa naša domovina!" 

I sred slavnog onda pira 
Još osjetih cjelov vjerni, 

KS od boštva — neizmjerni, 

— Pak sve zginu dno svemira. 

A kroz šaru priviđenja. 

Iz nejasne iz daleči 
Sumile su samo r’ječi: 

„Zbogom, dragi, do — viđenja!" 


HRIST DJETETU U CRKVI 

Kud si zalutalo, d'jete? Što će na mramornoj ploči 
Pamučno tvoje koljence? Čemu da anđeli sl’jeću 
Klecat po hasuram amo, žive da uzdižu oči 
Mrtvom po oltarskom cv’jeću? 

Pođi, o pođi odovud! Ne smetaj likove stare; 
Ozbiljni, kameni sveci u te sa posm'jehom gvire, 
Majčici bl’jedoj pod križem lica se s dragosti žare, 
Hihoće sav „Dies irae“I 

Vani, gle, ptičica s grane na tebe očicam miže, 
Janješce blekeće b’jelo, leptiri sunčaju krila; 

Pred tobom mekim i malim priroda u čast se diže, 
Rad ti je pričat ko vila, 

Ovij se o grlo njojzi; umjesto tamjanske zduhe 
Ljubit će uvojke tvoje kaduljin talas sa gora, 
Pjevat će ševa i lišće, zlaćane zrikat će muhe. 
Sumorna umjesto kora. 

Kada na nebnoj kadifi kao na vezenoj grani 
Proplanu biserne zv’jezde, srebrni lune obručak, 

U tu će kutiju divnu Otac te sklopiti sami 
— Alem na svilni jastučak. 

Zajedno sklopit će s tobom leptire stobojnih krila. 
Ptice i zlaćane bube, bijelo, rudasto janje; 

Svu noć će slušati anđo, kako je šuškala svila, 

Gdje su vam igrale sanje. 

Pođi, o pođi odovud! Ne smetaj likove stare; 
Ozbiljni, kameni sveci u te sa posm’jehom gvire. 
Majčici bl’jedoj pod križem lica se s dragosti žare, 
Hihoće sav „Dies irae“l 

ŽIVOT 


— — Onda, ah jednoga dana, rednju kad ispiješ kupu. 
Tvoje kad ostari srce, život se ohladi vrući. 

Hitro kad nekada krilo mrtvo se spusti po trupu 

— Već ćeš mi klecavo ući! 

.. n 

Stati ćeš negdje u kutu, gledat ćeš pred sobom tamo 
Suho mi, patničko lice, kako je klonulo s krsta; 
Umjesto molitve svoje čut ćeš gdje pucaju samo 
Članci u sklopljenih prsta! 

Gledat ćeš krvava mene — mrtva na drvu i platnu — 
Kako mi ugasle oči prepasno nad sebe vire, 

Gdje me sa bogata stropa gleda na osnovu zlatnu 

— Demon sa „Dies irae“! 

I onda, patniče ljudski, ako ti utroba drhtne, 

— Onda si shvatio moje velike ljubavi boli, 

Gorki i čemerni grč će učiti usnice smrtne. 

Kako se ljubi i moli. 

Podigni krst svoj i pođi; prije neg slaba ti mine 
Noga kraj školjke za vodu, nagni se nad nju i s oka 
Suzicu u nju izažmi — vjeruj mi, čovječji sine, 

Ne će joj oslabit soka! 


POLAZAK 

I zan’jela me mašta — pred hrpu čudne tvari, 
Blijedo^siva bješe, u vijuga joj mreži 
Ko zamršeno klupko u sucrvenoj šari 
Nepročitano slovo pod zagonetku leži. 

Nad njome silna ruka, a bogzna što i okle 
Raširila je prste, a guste sjeni tuda 
Kraj čudne tvari idu, ah idu ... otkud ... dokle? 
Sve idu, n’jemo idu od prav'jeka ovuda -— 

I silna samo ruka sa tvari one čudne 
Sveđ podiže se redom i tjeme sjenam dira 
I redom miške kreće ko nikad neutrudne 
Sred polusv’jetle magle i vječitoga mira. 

Tek redova iz prednjih, što životvorni dlani 
Probudiše im tjeme, sve žarči šapat dršće, 

A u daljini tamo cik tople zore rani 
Razigrav živce tepa: Zagrl’te se, ah — čvršće! 

POVRATAK 

... Iz tamne noćne strane, gle, idu, opet idu. 

Nit’ plaču nit’ se smiju u dosadi, bez volje. 

Sve šute, šute, šute — u staklenom im vidu 
Otegnulo se pusto i poharano polje — — — 

I prolaze kraj onih, što poć će kud i oni, 

A1 prolaze bez r’ječi, a jedan val ih nosi 
I sprovoda im oba sudbina ista goni 
Ko atome kotača sveđ naokolo osi. 

I ginu u dubinu — ko sn’jeg u crno ždr’jelo 
I nestaje ih tamo bez osvrta, bez išta, 

Ko kaplja, što iz gore na sv’jetlo izbi b’jelo. 

Pa prošuškavši poljem, u ponor mre i — ništa. 

Tek čini se, da oni što svetokrugom sjaje, 

Kad majstor bi ih pito: bi 1’ rado da se vrate? 
Ah mrtvi već, na rubu, gdje samrt crnija je 
— Oborili bi glave i trgli sunovrate! 

MJESEČINA 


Po mekanoj površini 
Prosula se mjesečina, 

Kao čipke raščupane 
Po prsima širokijem. 

A veliko, bujno t’jelo 
Sve se l’jeno izleškava, 
Vrebajući vlažnim okom 
Na spuštene trepavice. 

Podižu se pune njedri. 

Podižu se i padaju, 

A čipke im prianjaju 
Ko pjenica o dražicu. 

Jedan ribar zaljubljeni 
Gleda u tu mjesečinu, 

I s vanredna pozorišta 
Dršće, jadnik, lalokama. 

Dršće, kako mladost dršće 
U raskošnoj mjesečini. 

Što se b’jeli kao čipke 
Po prsima širokijem — 

U uhu mu nešto šapće: 

— Hej, ribaru, momče mlado. 
Pod čipkama mjesečine 
Biserno se zrno krije! — 

Dvije noći, dv’je vječnosti 
Čuvao se mjesečine. 

Sto se prosu kao čipke 
Po prsima širokijem. 

Trećoj noći o ponoći 
Obje oči pokrio je; 


Ne znajući ni sam kako, 
Survao se u dubinu. 

Nespretnim je ovim skokom 
Čitav prizor pokolebo, 

Nu priroda sve je u čas 
Opet lijepo popravila. 

A sutradan plivala je 
Pod varavom površinom 
Silna neka morska psina, 

S vrlo r’jetkim zadovoljstvom. 

Smijala se cereć zube: 
Mjesečini povrh vode. 

Biserima ispod pjene 
I srcima pod čipkama — — — 


DUŠA 

Na grani je sjedila duša, 

Ko ptica je sjedila tamo 
I sumrtvim, ugaslim okom 
Preda se je gledala samo. 

Već duga je gledala ljeta. 

Gdje cv’jeće i cvate i vene: 

I kako su proljeti kratke, 

A duge li noći studene. 

Pak onda je došao danak. 

Kad sve je izbl’jedilo cv'jeće, 

A u srcu šaptalo nešto, 

Da nikada cvjetati ne će. 

I umjesto vesele vile 
Po njenom je vrtiću tada 
Teturala krezuba baka, 

A lišće sve pada i pada .,. 

Još baka se smijala suho. 

Na uvela mrsila usta: 

— Hej ptičice, b’jela i mala, 

A otkud mi ovamo pusta? 

Za paomne ne znaš li gaje, 
Grmečke na obalam Nila? 

Hej ptičice, b’jela i mala. 

Za čega su lagana krila?! 

O živi i živi i živi. 

Široka su polja i luzi, 

V’jek negdje još cvjetaju grane 
U proljetnoj rosi i duzi! —■ 

Sve tako je motala baka, 

A duša je šutila samo. 

A vjetar je kidao lišće 
I ob’jesno meo kutkamo. 

S nebesa je kresnula vedrih 
Med grančice iskrica jarka, 

I nanovo došla je s Nila 
Brbljava pokućarka. 

Pod krovom je sjedila opet 
U gn’jezdu si dragu i meku. 
Uz nove je nizala priče 
Još prastaru pjesmicu neku: 

— O leti se. leti i leti 
I živi se — snije i mrije, 

A ko si je isplako oči, 
Svejedno mu —■ je li ii’ nije! 

Svejedno mu paomni gaji, 
Grmečki na obalam Nila: 

Na suhoj očajo je grani 
I mrtva su njegova krila. 

Tek gleda preda se i šuti, 
Gdje suza mu posljednja kanu, 
I zaklapa oči i sanja, 

I u snu si razdire ranu! — 

Na grani je drhnula duša 
I nesta je onoga časa, 

Ko ranjene nesta je ptice. 

Da prokletog ne čuje glasa ... 


ZIMSKA PJESMA 

U peći suho drvo praska — 

A Bog bi znao, gdje je cvalo, 

Gdje ljubila ga traka majska? 

Sad slatko puca žuta daska, 
Tek pepela će pustit malo. 

Ko smrt se sjeni spolja vlače 
Sve gušće, gušće, istihana — — 

A plam paluca sve to jače; 

I što se sjeni više mrače. 

Sve slađe sv’jetli suha grana. 

A srč joj tužnu priča cvilu. 

Iz cvjetnih sanja slatke glase, 

Kad mjesec joj je preo svilu 
I u pramaljet kad je milu 
Sve s časa u čas vjenčala se. 

Kad pupoljci li njeni jedri 
Ožidali su sunce vruće. 

Da obljubi ih zvjezdan vedri, 

Ko šesnaestljetne žudne njedri. 

Što srh ih budi pred svanuće. 

I od tog milka da procvjeta 
Kadtada srećna melem-grana, 

Ko zimzelena palma sveta, 

Ko pjesma vječno mladih ljeta 
Od želje nebu za usnama. 

A sad nu — drvo zgorjelo je. 

Kroz dimnjak vjetar nad njim gudi 
Ko sav ti šećer pepeo je. 

Što pon’jelo ga srce tvoje 
Sa pira šarnih sanja ludih. 

SLAP 


SVELJUDSKI HRAM 


Sa visine grdne -— a ko bi je zno, 
Slap se šumom ruši u bezdano dno. 
Nad propast se strmi ko podivljo at, 
Zapjenjenom grivom bije lomivrat. 
Prskuće i šušti i ciči ko brus 
I ori i grmi i tutnji ko trus ... 
Valjajuć se tako kroz v'jekove sve, 
Ni brige ga nije — ruši 1’ ili ne. 


Gvozdene srči i žilja pradubi sve do nebesa 
Streme ko u crkvi gordoj granitne potpore sure; 
Nikli su, prva kad miso ljudsko pod čelo se skresa, 
— Nek su pri ruci porad torture! 

Nižu se sivi u beskraj, nad njima nebo se stere. 
Olovna kanoti maska. Oblaci nalični krpi 
Staračka koža su njena, što se u nabore bere, — 

Je li od rugla, ili što trpi? 


Kraj dimljivih pjena ko memerni kam 
Stoji čovjek-pjesnik zamišljen i sam. 

U bukove gleda i — vjekovit slap 
Čini mu se suzna, nepresušna kap, 
Potkapa i opet obuhvata vis, 

Ko života da je ludi v’jekopis: 

U jednoj mu kaplji šumne himne zbor, 
Otpjeva joj s druge jad i jadomor... 


S v’jeka u v’jekove tako ... Mali i sićušni čovjek 
Ulazi, prolazi, pada studnom u ovome Hramu, 
Kleči u svetištu n’jemu, temelj mu zal’jeva stovjek. 
Timari svoju već Hakeldamu! 

Gore po stupovlju redom truplo do trupine žmuri, 
Križ što raspe im ruke, lomača utrobu spali. 

Vjetar im kroz rebra svira, žute se bezbroj kosturi 
— Besmrtni sveci u katedrali. 


I jednoga dana •— a ko bi ga zno — 
Prsnula mu tako kaplja u oko. 

Osjetio on je ko sažimak gust 
Svega, čime život pojio ga pust. 

A on mu je s pjesmom povjerio grud. 
Ljubio ga divlji vjerujući lud. 

... Šutio je — teško uzdahnuvši tek: 

A zašto me ubi, kad te ljubljah v'jek?! 

Ali u taj podli, vjerolomni čas 
Iz šuma se ozva ko sudbine glas: 

Dok ti krvca teče i tvoj teče stih, 

Što te više peče, moj si više ti! 

Ispijam ti bolju posvećeni lik. 

Tvoje mi je srce carski ljubavnik. 

I kad si u jadu bogoliko l’jep, 

Varat ću te bolje, lakovjerče sl'jep! 


Ne kiti zlaćani krug ih, ćivot im ne resi mosti, 

Suhe uz bršive glave tamjanski dim se ne mota; 

Ljudska tek bilježi povjest krvnički satrte kosti 
Sveto ko brašno u hljeb života. 

Samo što orgulje bruje studnom u sveljudskom Hramu, 
Muklo u prahimni bola pod nebo pjevaju hvalu — — 
Vapiju svjetlo i pravdu... Sveci na patničkom tronu 
Kimaju tužno u tom koralu. 

Dokle u svetištu Crkve tajno se služi op’jelo, 

Ide sve čovjek i čovjek —- beskrajni redovi hode: 

Tamo im Veliki Kostur postavlja ruku na čelo. 
Pogledom praznim srce probode ... 

Beskrajna služi se služba — u nebo uprte oči 
Gase se, staklen im pogled trne za maglenim žalim: 

—- — N’jemo se povrh oltara suza ko smrznuta koči 
Alpha u Kolima Malim — — —- 

5. II. 1822. — 5. II. 1902. 


MAJALES 


U golom kutu skromne ćelijice 
Starina časna dječjim sankom snije 
Nad s’jedom glavom sa junačke žice 
Trak mjesečine na njega se smije. 

Iz posm’jeha se sjen za sjenom vije. 

Sve idu, idu na san četimice 
Iz žuke kore đr’jeva besmrtnijeh. 

Gdje sakrio je uzdah i suzice. 

Tek blag mu osm’jeh preko usti letnu, — 
I čuje ko da brujnula su zvona, 

Kud u grud pjesmu unučadi metnu 

— O sudbu strašnu, kletu, bogovetnu, 

Ko krvnu žrtvu priče od iskona 
U temelj kuli za budućnost sretnu. 


Šumi voda i pršti; istok se zlati i rudi, 

— L’jep li je život i sv’jet! 

Sočnom na zelenom busu slatko oda sna se budi 
Plavi perunike cv’jet. 

Zlaćani vali mu tople pozdrave sunašca nose. 

Cjelu ju časku i list; 

On mu iz kaleža plava žrtvuje kapljicu rose. 
Mirisni ametist. 

Tu su na peludu meku spavala do dva leptira 
Slađane ljubavi san; 

Sada im zavjese mave bračnom na krevetu dira 
Zlaćanim prstićem dan. 

Smješka se buba u travi, smješka se s grančice ševa, 
Smješka se veliki cv’jet; 

C’jela se priroda smije, gali se šaleć i pjeva: 

L’jep li je život i sv’jet! 

Životna pjesan treperi ko duga od stobojna praška 
Toplo i opojno svud. 

Kao kad posanjan cjelov prviput tržne i draška 
Ručicom sakritu grud. 

... Voda što cvijeće poji, ona i —« podriva žalo, 
Onda uz pomukli huk 
Veselo čupa i trga; svileno busenje malo 
Tone u ob'jesni buk. 

Samo na skršenu cv’jetu vidi se krilo leptira, 

Trza se malo još, gle! 

Trza se, klone i tone, — divljeg sred gorskoga vira 
Tako je nestalo sve. 

Plašivo ptičica s grane upire očice male. 

Kud se je sm’ješila pre, 

U to joj nenadno jastr’jeb perje rastrese na vale, 
— Tako je gotovo sve! 

Oštrim je ispio kljunom srce joj toplo i oči. 

Sada ga briše o cv’jet; 

Vrebajuć hoće da opet na granu najvišu skoči, 
Grakćući: L'jep li je sv’jet! 

POGLED NA ZVIJEZDE 


U crnom bezdnu gore, a oko naše luta 
Od jedne k drugoj; ah na vjeri 
Ko d’jete bunca mašta: života zbilja kruta 
Varkom čemer svoj šećeri. 

Sve hladniji je dom ti, moj čovječe, moj brajne, 
I sve se više tebi grsti. 

Što igračka si star’ja u tvrdoj ruci Tajne, 

Međ noktima joj čudnih prsti*. 

Ti, vječit mučeniče, što prikovan o grudu 
Bez svoje krivnje njome klecaš, 

Ko rob slobodu sanjaš, sve sanjaš — al zaludu. 
Ljepšom dušom — dublje jecaš! 

U krupnom oku vola v’jek svemir se zrcali, 

Ko svete noći u Betlemu: 

A tebi puca: kruto, ej, neko li se šali 
S tvojom iskrom u tjemenu! 

Od rasijana blaga po tvojoj da se grudi 
Više. topla sv'jetla proli?! 

I živohrane snage u jadnu građu ljudi, 

I ne — boli, i ne —- boli?! 

Da krst svoj teški prteć, jedanput sv’jetlo danje 
Obasine te iza brda. 

Tri koračaja napr’jed, a natrag je 1’ što manje. 
Dok trnjem korak tvoj ševrda! 

Al ne! tek gledaš na se i sve se sm’ješiš rjeđe 
Što časovi više lete; 

I ostavlja te volja, što sanke su ti bljeđe, 

Sve jadniji, što manje d’jete! 

Tek gledaš, gledaš, gledaš, i misliš: Čemu li je 
Na orlovim mi srce krili’, 

I što niz moje oči ko suza nešto plije 
Nad onim — čega ne sakrivih?! 


6* 

,,VOX HUMANA" 

Sunce gori i izgara, 

I sve leti, da odleti... 

Vrh najljepšeg nebnog šara 
Rujni oblak oko vara, 

Titra, sv’jeti — 

— I zadnji će maj umr’jeti. 

Smrt životu njivu plodi, 

Jedno živo drugo ždere; 

Za zub tuđi sve se rodi — 

Ah kad krvca tako godi. 

Hrani, pere... 

Podigla je i panj vjere! 

Ispod njega putnik sjedi. 
Lutajući iz daleka; 

Suhim okom mrazno gledi 
I pomišlja: Je 1’ vrijedi 
Da se čeka. 

Dok otkucne ura neka? 

A da lakše u raj stigne. 

Od svega ga boli glava 
I u srcu crv ga žigne... 

A1 mu na to žv’jezda migne: 
Bogu slava! 

U nebo ćeš bez ljestava! 

„Hvala, zv’jezdo, na tom glasu; 
Nu zapadaj •—- dosadno je! 

U raskošne sreće krasu, 

U osami i užasu 
Sve •—■ ah to je 
Već varalo srce moje! 

I sve gori, da izgara, 

I sve leti, da odleti... 

Vrh najljepšeg nebnog šara 
Rujni oblak oko vara — 

Titra, sv’jeti 

— I zadnji će maj umr’jeti. 

A ja nisam bobuk mali. 

Iz kaljuže što se diže 
I u vječnoj, čudnoj šali 
Pada niže. 

Da i opet tako pliže!“ 

Reče tako i podmota 
Gorkim sm’ješkom mrke vjeđe, 
I ugleda grobak negdje 
Sred ledine sve to bljeđe. 

Što ga mota 

Sve to dalje t'jek života. 

Spazi suzu vrh drače, 

Isplakanu baš napose. 

Dok je jošte plakalo se. 

A kako je vjetri nose. 

Ona plače: 

Što nas zače, što nas zače?! 

SLOM CAMPANILA 


I 

Ej Regino, utri suze. 

Uskočka te pjesan zdravi: 
Div-plemiću kaplja pade, 
Umro ti je Campanile! 

I meni se srce stisnu, 

Kad pomislih, kako kriknu 

Anđeo mu izdišući 

Pred vratima Svetog Marka! 

Popucaše glasna zvona 
I sad leže ispod kršlja; 
Requiem si otpjevaše 
Zvona slave mletačke ti! 

Gorda tvoja nekad zvona. 

Što olujnim, divljim šumom 
Mutila su pokoj slatki 
Domovinskoj obali mi. 

Slatkoj fruli u uvali. 

Gdje su naši janjci pasli, <— 
Ej Regino, a ja plačem 
Nad dušmanom djeda moga! 

U me bulji tvoj gondolir: 
„Haj Morlače, što ti stalo. 
Te se sruši Campanile 
I Loggetta Sansovina?! 

Pa ako će i San Marco 
Survati se u lagune 
I Palazzo s njim dukale, 
Orologio i Rialto, 


Bez palente sjedit ćemo 
Vrh zasuta Canalazza, 

Suze brisat zastavama 
Sa Kandije i sa Cipra! 

Kad te vozah po kanalim. 
Platio si po tarifi; 

Za uskočke suze nikad 
Ne davasmo ni centezim!" 

... Čuj Regino, kako psuje 
Gorda krvca tvojih dužda. 
Kako pijucka sa grandezzom 
Pod nebesa Italije. 

Nu rekoh mu: „Prijatelju, 
Oko krune ovog tornja 
Talijanska noć je evala. 

Kada klečah pred Reginom. 

Pjevala mi ona pjesmu. 

Ne duždevu himnu više; 
Drugu pjesmu —> krvca moja 
Na usni joj opila se". 

Pogledo me lisac stari 
I kapicu podigo je: 

— Razumijem, reče, sada 
Dopuštam vam da plačete! 

II 

Ej Regino, ako stojiš 
Zaprašena krećem starim 
Uz opeke Campanila 
Uzdišući, kukajući. 

Žustre bake, brzojeze 
U bokovim ljuljaju se; 


Lomatajuć prste suhe. 

Časom plaču, časkom ruže. 

Ej Regino, zaklinjem te 
Slavom negda Bucintora, 
Pusti ove puste cr’jepe; 
Ajdmo lunjat ulicama. 

U gondolu sjesti ćemo 
Pod baldahin, udovice. 
Zlatan, srebrn i biserni. 

Što je davno utonuo. 

Iz kaljavih dna laguna 
Mi ćemo ga izvaditi, 

Razapet ga, ej Regino, 

Ko u doba Dandulovo. 

Sjedi amo — val nas ljulja 
A dugačkom, toplom trakom 
Gledaj, sunce pozlaćuje 
Gordi simbol nad Piazzom. 

Slatka glazba s trga ječi 
Svetom himnom Garibalda; 
Ja dukate žute sipam 
Na kukuruz za golube. 

A ti ideš, ko što negda 
Što je išla dogaresa; 

Šuškaš haljom kao lovor 
Hitra kćerko Italije. 

Mašeš rukom baršunastom 
I romoniš: Sugrađani, 

Sa barbarskih tamo žala 
Stiže amo gusar ovi. 


Pod prozor mi sinoć stade 
Sa sićanom tamburicom. 
Pjevaše mi serenatu 
Ko jek zvona preko mora. 

Kad bi noći o ponoći 
Čudnu riječ zviždnu neku: 

U taj časak zinule su 
I tamnice i grobovi. 

Iz dubina, vrh kojih se 
Kao duga spasa vije 
Strašni „Ponte dei sospiri". 
Aveti su izlazile. 

Na trulijem lubanjama 
Nahero im kape stale 
Dalmatinske i istarske, 

Krijuć u po šuplje oči. 

O uskočke galijice 
Uz „šćavonsku" staše ,,rivu“; 
O krvavim bakljama im 
Bljeskali su jatagani. 

Sama zvona zazvoniše 
Nad salonom Venecije, 

Gdje palače gorde stoje 
Kao časni namještaj mu. 

Odatle su tiho pošli 
Bazilici svetog Marka, 

I — za čudo —- pred gusarim 
Gradski patron pokloni se! 

Na koljena tu su pali, 

A na to je baka neka 
Razvezala vreću staru. 
Donesenu iz tamnica. 

Sve kost na kost nizala je 
Polomljenu i krvavu, 

Dok ne složi zor-junaka 
Pod zastavom Svetog Đurđa! 

1 otpoče crna misa, 

A orgulje brujale su 
Na jeziku slavenskome. 

Kao da smo usred Moskve! 

Kod „Libera" ustao je 
Iz ćivota sveti Marko, 

Pružio im suzu jednu, 

Primili su n’jemo suzu. 

Primili su n'jemo suzu, 

A orgulje brujale su 
Na jeziku slavenskome, 

A u crkvi Svetog Marka! 

U nesv’jest sam na to pala. 
Utroba mi prevrnu se 
Od pogleda krvavijeh 
I od suza Svetog Marka. 

A kada se opet prenuh 
Ovaj starac stajao je, 

Vrh ledena čela moga 
Vruć mu cjelov gorio je. 

Sa Piazze ječala je 
Sveta himna Garibalda, 

I ja vidjeh, kako suza 
Na srce mi njegva kanu. 

Nešto lupnu *—* u čas ovi 
Sve tamnice srušile se; 
Gusar me je zagrlio, 

Šaptao mi tajnu neku. 


Kad je zori u prozorje 
Zaječala marangona, 

Ljuto smrsih: Što se dreči 
Ovo zvono zarđalo! 

III 

Ej Regino, ta se priča 
Ljupcem plaća usred srca! 

A što mrtvi ustali su, 

Red je, valjda, da ustaju! 

Red je, valjda, da se trese 
I da pada, što je trulo. 

Ne od bubnja Garibalda, 

Već od rđe na okovim. 

U dubini muljna mora 
Zakopani temelj grizu: 

Mriju v’jeci — mriju sveci. 

Samo suza ne suši se. 

I ona će isprat jednom 
Taštu mrenu sa očiju, 

I ljudi će reći: Bože, 

Alaj grješni molili smo! 

A1 Regino, na trobojci 
Krv ti vidjeh poštrapanu, 
Rasplakah se nad njom, draga; 
Ja ne mogu krvi gledat. 

Ja ne mogu krvi gledat, 

I noga mi kraj nje kleca, 
Pokrivam je s obje ruke, 
Šapćem: Spavaj, teška kapljo! 

A ti si me pogledala; 

U taj časak u tvom oku 
Sinu nešto, s čeg poludih, 
Zaljubih se, o Regino! 

Zaljubih se u čas oni, 
Kad u tebi, Italijo, 
Cjelivo sam trag krvavi 
Žrtvenih ti jaganjaca. 


I novi se tornji dižu 
Sa slavenskih širnih ravni. 
Novom tvomu Campanilu 
Cjelov mira evo šalju. 


Divnu djecu pjesnika ti 
I pjesnike — djecu patnje 
Pred San Marcom, na Pinciju 
U crvenim košuljama. 

A glazba je udarala 
Ej Regino — s Campanila 
Ljubio sam jecaj zadnji 
Umirućih za slobodu. 

Što se tvojim zrakom krili 
Ko vječita glazba tvoja, 

Ko najljepša slika, što je 
U grudu ti upila se. 

Kad dječinskim očima sam 
Gledo stroga Mojsiju ti. 

Što ga stvori Buonarroti, 
Mnogo ljepšeg od Adama. 

A on mi je iz svog srca 
Jednu zraku izvadio: 

Uzmi — reče — str’jelu ovu. 
Pođi sv'jetom, divlja dušo! 

Utapaj se čas u suze. 

Čas u suze, čas u smijeh; 

Jer je, sinko, pjesma sjeme 
Za masline u Kanaan. 

IV 

Ej Regino, utri suze; 

Gle na kršlju Campanila 
Duždevi se s robljem ljube. 
Piju čašu pobratimsku. 


Divna himna sv’jetom ječi 
I u bratskom zagrljaju 
Poigrat će kolo lako. 

Pjevat grlom mjedenijem. 

Tresti će se sve piazze .— — — 
Tko to pjeva? — pitati će. 

... Aj ta stari Campanile 
S mladićima slavenskijem! 

Legao je kao David 
Med djevice, da se mladi. 

Pa sad igra tisućljetnik 
Ko da šesnaest godina mul 

A nekaki Uskok ludi 
U tamburu kraj njeg kuca 
I svakaki još „šćavuni" 

Oko njega podcikuju. 

Nose krize od galera. 

Sve kosturi po njim’ vise, 

A1 rukama suhim mašu 
Kao pjani od veselja. 

I pjevaju pjesan neku 
Na jeziku slavenskome. 

Kao da smo —- prosti Bože — 
Usred Senja ili Moskve! 

Nad njim prše golubovi. 

Na ramena padaju im 
I ljube ih baš u usta, 

Pjesmu mira gugučući. 

Ej Regino, utri suze, 

Sad se spušta Bucintoro: 
Romanska će s njega vila 
Pozdraviti istok sunca! 

Sa kojeg će zraka pasti, 
Da pomladi mahovinu, 
Što se drevna uhvatila 
Latinskijem po mirima. 

TRIPTIH 


I 

U pradoba, kad mlada je utroba 
Sverodilice matere iskonske, 

Pod žarkim ljupcem oca Sunca 
Drhtnula strastveno oplođena 

I pojas b’jeli, sn’ježni i ljiljanski 
Nevinosti joj kada je pukao, 

A zlatna traka, živorodna 
Granitne bokove oplodi joj ,— 

Vrh stožera kad u dan je poljetni. 
Pod sjenom silne papradi, štono je 
Sa tople kore svilen-vlatom 
Pod nebo bujala sočno, gusto; 

Od divlje želje divskijeh udova 
Prv’jenci njeni kada su obrali 
Sa pune dojke prvo ml’jeko. 

Patili bolove s viška snage, 

A grozni rik se maglama orio, 

U dvobojima pucali vratovi 
U praguštera, muteć vodu 
Silnijem repinam poput pile; 

Kad divski se je pobjednik dizao 
Iz bara nalik avet na paklensku 
I zmajskim okom, vatrenijem 
Magle je prodiro žutorujne ... 

A nad njim, čedom punijeh sokova 
Neizmoždene drage i dragana 
Razlivao se žarki cjelov — 
Vatrenog oca i ljubavnika — 

U b’jesu borbe, orljavi poplave, 

U trusu kore, što se je stezala, 

U gromu brda vatror’jekih 
— Rasapu vječitu — vječnoj građi, 

Na kojoj jednoć pod nebo hladnije 
Istupiti će kasnije pastorče, 

U čijim slabim negda grudim 
Buntovno kucat će srce Fausta 

U pradoba — je 1’ pitate pjesnika. 
Što vidje tamo mladom na talamu? 
On reći će vam: Vidje bl’jedu 
Djevicu plakati — vilu bola. 

II 

Prohujali su v’jekovi v’jekova; 
Božanstva mroše, svenuše rodovi 
Ko suho lišće, — tek je vr’jeme 
Sjedilo bešćutno uz roždanik. 

A krute strane knjige mu nečitke 
Sve iscrtane noktom su hirovnim; 
Duboke jarke krvca zali — 

Jeftinih priča skupa tinta! 

Prenasićena mozgom i kostima 
Ta rodna gruda opet je zan'jela. 

Ne što je sunce ljubilo je; 

Sjeme joj bijahu krv i suze. 

I strašne mačke s libijske pustare. 
Što rikahu u zabludnoj proslavi. 
Kad bahati je imperator 
Putanju gazio lukom sunca, 

Oborile su krvava zubala, 
Žmirucajući umornim očima 


U šarni svijet, što je igro — 

Ropskim na leđima — pjan od praha. 

Što urlik ga je svjetine vitlao 
Sa rimskog Fora orlu pod krilima, 

O kapitolskoj kad se cigli 
Vrtila cijela os planeta; 

U doba sito, mamurno, umorno 
Procvililo je d’jete u krpama; 

U Betlehemu zaplakalo, 

Golgota brzo mu odjek vrati. 

Na tvrdu drvu mutna popodneva 
Golubica je sjedila plašivo, 

Bje duša Njegva — Milosrđe, 

Tuđe u krajeve gukat dođe. 

Nijedna ptica nije još pjevala 
Ovako s grane. Sunce je trnulo, 

A Njegov uzdah suhi zadnji 
Vinu se u sv’jet — kao miso! 

A1 u čas isti za njim je gledala 
Blijeda Djeva; očajno kriknuvši 
Oborila se podno drva, 

Gorko je, gorko je plakat stala. 

III 

„Nijeste 1’ siti l jeta po oblačju. 

Gdje izmjeriste atome sv’jetova; 

Je 1’ nađoste u sv’jetla moru 
Maslinsku kapljicu za noć našu?!" 

Ovako ti ćeš jednoć se rugati, 
Svjetlonošo, što crva si stavio 
U grudi ljudske; prokletniče. 

Kog ljubim, predivno jer se smije! 

Što prstom si mi sigurnim kazao 
Na svetom Petru, svedno ii Izaku, 

O jarkom suncu, b'jeloj noći, 

Trnje vrh velikog znaka patnje, 

Uz tvoje kad sam krilo nepolomno 
Iz kuta gledo purpur na Golgoti, 

A miso, vječna miso plače? 

— „Hladno je, hladno je u mom hramu! 

Ja pođoh u sv’jet s grančicom masline, 

U prstenje ste suzu mi kovali, 

I sve što htjedoh — neshvaćeno 
Mojim se imenom meni ruga! 

Ko lasta sjedim selskom na dimnjaku 
I volim tamjan s pašnjaka gorskoga, 

A kada molim. Bog me sluša; 

Boli me nemilo gruda zemlje!" 

Svjetlonošo, o kako je utješno. 

Što čujem njene buntovne poklike! 

Gle i tebi, ismijaču, 

Iskri se suzica — ja te volim. 

I jedne noći, kada se zamrzne 
Krv što me guši, ledena zavjesa 
Na besmislenu pane igru. 

Mi ćemo praštat se zagrljeni. 

Ne, ti se ne ćeš rugati čovjeku. 

Ti koji vide padati Bogove, 

Iz razbijenih kada grudi 
Ipak jedanput se vine duša! 

Nad nama klečat bl'jeda će djevica 
Ko alabaster; to se je smrznuo 
U kip leden izdih zadnji. 

Sanak moj bijeli preko groba. 

HIMNA 


Nasmij mi se, sv’jete mio, 

Rani mi se na zlo dalo; 

Trpio sam dugo, tio, 

Uzdahnuo jače malo ... 

Ah to biva, kad se luta 
Po drugome carstvu negdje, 

A ledena ruka kruta 
Rastvori ti silom vjeđe. 

Ne! Tuđe su staze ovo 
I ne vode mojoj kući; 

To je nebo ko olovo, 

A pritište krv pijući. 

U tom hramu na Sionu 
Trujem samo oči drage, 

U vječita mira zvonu 
Slušam zveku krive vage, 

O zagrmte žice gromom. 

Što najljuće kida st’jenje. 

Gle •—• već igram s divnom momom. 
Ime joj je — ogorčenje! 

Majka joj se vjera zvala. 

Otac bješe sanjar ludi; 

Rodila se divna mala 
— Čudna 1’ čuda — usred ljudi! 

Ko sirota puka bludi. 

Med gomilam srče, kleca; 

Sva joj sreća, što poludi, 

Kad pjesmicom katkad jeca ... 
Luduj, kćerko, v’jek slobodna, 

Lutaj svojih po nebesi’; 

Bude 1’ išta od tog plodna, 

Prostit će se tvoji gr’jesi! 

Ta čedo si divna braka, 
što ga ikad ljubav sklopi; 
Mamurna si, svakojaka, 

Otkad sunce tebe opi. 

I majka ti umr’je mlada, 

Kad pometnu jadno tebe, 
Preplašiv se divna sklada 
Izmeđ sv’jeta — izmeđ sebe! 

Pa — smij nam se, zv’jeri plava, 
Tek okreni leđa nama, 

Nek mesnata tvoja glava 
Grč nam štedi na usnama. 

Da osmješak gorki, n’jemi 
U sav grohot ne sori se ... 

Ah tad puca sve u meni. 

Pa štropoće — rušeći se. 


ORLU 

O kako voljko, lako brodi 
Visinom tvoga krila mah; 
Gorčinom kako duši godi 
Ah gledati te u slobodi. 

Nad zemni prah i ropski dah! 

U litici ti gn’jezdo stalo, 

A pod oblak te digo let; 

S najtvrđe zipke, gdje si palo, 
Ko golušavo ptiče malo, 

U beskrajni se pope sv'jet! 

I tamo uzdah tebe prati 
I k tebi hoće, orle moj. 

Da još se širim kružim’ brati 
I još se višeg neba hvati, 

Neg poletni je domah tvoj! 

Da pusti zemlje grudu blatnu. 
Gdje puzanje je ljudski hod; 

U vedra sunca carstvu zlatnu. 
Da zv’jezdu traži nedohvatnu 
I drugi svemir, drugi rod. 

Odonud neka tiho plače 
Uz pustu harfu — zanat loš — 
Na polja, sela i palače. 

Ah... sve što dalje, to i jače; 
Nad komađem si zipke još! 

Što jadnom srcu ne bi dano. 
Da rastačući zamre crv; 

I sve je znalo polagano 
I prijazno i nasmijano. 

Da raspinje/mu trzav nerv. 

O orle moj, ko zar da nije 
I mojeg krila prvi let 
Zaveslo onud, kuda sije 
To isto sunce, što te grije, 
Pre nego drugi ljubne sv’jet?l 

I ko zar nije sudba htjela. 
Da ovdje nađe svemir tvoj, 

I onaj, komu krila smjela 
Prikovali su na propela, 

O orle moj, o orle moj! 


IZ TRANSE 

Gle, dosada je došla i sklopila mi oči; 

Šutke zurim u prazninu. 

Na jednoj gdje se tački i smrt i život roči 
U nirvansku pustolinu. 

A zasićeno srce, ko mrtvo bojno zrno 
Sad spokojna hladi tama ... 

I ležim, lijen ležim; kroz smrtno velo crno 
Sviće evo vječnost sama. 

Još čvršće sklapam oči, još tvrđe hoću mr’jeti, 
Posve, posve, zauv’jeke, 

Ko divlju gdje će iskru huragan me odn’jeti 
U eterske bezdni meke. 

I zaspem katkad tako — ko plahtu za mrtvaca 
Vječnost širi halje svoje, 

A na njoj mrlju vidim, -— to valjda sjenu baca 
Lik dosadni biti moje! 

Ah ništa više nema, da zbrišem je otuda, 

Ona stoji tužno tako; 

A mene iz sna budi i opet miso luda: 

Je 1’ moralo bit ovako?! 

NAJLJEPŠA PJESMA 


NOSTALGIJA 


Ko pupolj jošte — ni d’jete ni djevče 
Pred pjesnika je dobro srce stalo 

I nevinom mu usnom prišaptalo: 

„Gdje najljepša je tvoja pjesma, pjevče?" 

— Gdje najljepša je moja pjesma, d’jete? 
U mojoj knjizi nikako je nema; 

U duši nekad ležala je n’jema, 

Pritiskali kruto njene usne svete. •— 

,,A gdje je sad? Je 1' biser na dnu mora. 

Je 1' zv’jezda sjajna gore na nebesi’, 

IF dragi kamen, što se neznan kr’jesi 

II tajnoj spili neprohodnih gora?" 

— A gdje je sad? Ah razbila je uzu, 
Provalila u vulkanskoj je buri; 

Sve u njoj bje, što reći mi se duri, 

Na Aloku je uhvatih ko suzu. 

I zgazih je i umah časa toga 
Izljubih blato, u kome je zgn’ječih, 

I ostah nad njom —> ko da anđeo kleči. 
Kad ljubomoran ubio bi Boga! <— 


I O kuda se djede oku, ti nestašna varko, slatka, 

Što si nekad tako rado igrala se žmurke s menom 
Po žalima moga mora — pjenolika, meka i glatka 
Titrala si kao zraka na talasju zajaprenom. 

Dok mi duša bje ko more, dno bezdani čije mirne 
Još spavahu sve oluje, a beskrajnu na kristalu 
Sve mu bure bjehu brazda, što je galeb krilom dirne, 
A ne može da pomete sm’ješak neba u opalu. 



II za bajne što si zore, za večeri onih b’jeli’ 
Nadimala željne grudi, kao jadra dah s planine. 
Što su, sejo, onda mogle da posrču svemir c’jeli, 

A još uv jek bješe plitka bezdna čaša zvjezdovine! 


Pile su je usne moje, ko jeričke ruže cv’jeci 
Kada srču rosu svježu, nad p’jesak se šireć vrući; 

I ja stadoh kao boštvo, što mu gordu glavu kruže 
Iz rođenog srca trake, ko molitva plivajući. 

I božanski kada sklad je širio se kroz opsjeni, 

Što ih ljudsko oko gleda, sferska glazba kroz nje diše 
O kuda se djede oku i prelomi vjeru meni, 

Žarka iskro krvi moje, te ne mogu tlapit više?! 

A vjerno ti pružah ruke, kao d’jete za materom 
Ne vjerujuć slaboj nozi, a ona ga prstom zove; 

I sad bih te grlit mogo s istom onom ludom vjerom 
I još usne moje hoće da sa tvojih cjelov love... 

A1 te oči zalud traže, izmeđ nas je oblak lego, 

A ja na njeg šakom kucam i osjećam, gdje kraj mene 
Ko anđelak b jeli stoji — gle i on je ovo šego, 

Da razmrsi prstićima krutu žicu te koprene. 


Na posm’jeh mi usna dršćc, posm’jeh gorki, samilosti: 
Ej kako bi, sejo, bilo, da iščezne oblak ovi 
I preda mn om opet sine onaj tajni kutić rosni. 

Što mu gole, kršne hridi kaduljino lišće povi?! 

Bosonoga da ko djeca poigramo po pličini, 

U zaklonu drage male, sred pržine mirisave, 
Slušajući disaj mora, u srebrnoj mjesečini 
Na svilenu mahovinu položimo snene glave! 

Pa kad dođu da nas traže ko bjegunce vjerolomne. 
Poludivlje, polulude, po zakonu srca moga, 

Nek slobodna onda vila dovikne im r’ječi gromne: 
Njihova su Veličanstva sad u kući oca svoga! 

ZATVORTE VRATA! 


Zatvorte vrata! — Svetom kredom 
Opisah čvrsto uklet pas. 

Tu s voštanicom sam ću bl’jedom 
Očikat mirno suđen čas. 

A niko ne sm’je preći kola, 

Ko ne donese zalog svet; 

Ah to je moga srca pola, 

Što mrvama ga čupko sv’jet. 

Iz one pole smijah ja se, 

A ova ne zna, što je sm’jeh; 

Sirota sva već otrova se. 

Pa crne samo sanja sne. 

I čuči kao plaho ptiće 
U podjesenji vlažni mrak. 

Tek čudno, čudno glavom miče. 
Sve teže tuđ je guši zrak. 

Na seoskome križu sjedi, 

Sa blatna što se koči dna; 

Bajaca šarna pod njim gledi. 

Gdje trubi: Evo Orfeja! 

Zar svud već šume strše gole, 
On’jemio li ptičji poj, 

A lovorne o grane hole 
Tek suši gaće babji soj! 

Zatvorte vrata! — Svetom kredom 
Opisah čvrsto uklet pas; 

Tu s voštanicom sam ću bl’jedom 
Očikat mirno suđen čas — 

Ko zvono, što ga s gorda vrha 
Ods’ječe munje ljuti rt. 

Te tresne, jekne, pa se skrha 
I oplače si samo smrt. 



MONOTONIJA 


U mračnoj sobi drhće velo tmine, 

A ja ga gledam, kako tiho pada, 

Ko čađ se spušta beskonačni, gusti... 
Sve pada, pada, pada — — — 

Tek katkad iskra što kroza njeg sine, 
A na nju umah crn se pepeo spusti. 

Pa mislim: Evo ja umirem sada, 

A list života — to je velo mrazno, 

I sve što u njeg žarke satkah vjere, 

Sve tama guta, ždere — — — 

I zapjev c’jelog vilovanja draga 
Tu tromo mre — ah dosadno i prazno! 

I došlo mi je, došlo iznenada. 

Pa presjeklo me pasu srijed sr’jede 
I grč mi vrući pod kovitlac segnu 

I stegnu, stegnu, stegnu — — — 

Ne, ne znam reći, je 1’ se u njem tada 

II krik ii smijeh otkinuti htjede! 

EXCELSIOR 


Ko zvjezdani šuštaj plašta silnog Boštva, što se nosi 
Kroz svemirske bezdni tajne — tako tvoja miso brodi, 

O ponosna ljudska glavo! Okrštena u slobodi 
Niti moli, niti prosi. 

Ona znade, da je sila. U skučenu, krhku t’jelu 
Sunce li je, što će doći? Ah u svetoj trzavici 
Svoj je oltar i svećenik — posvećenoj u izbici 
Sebe štuje na propelu. 

Iz Ereba, iz prokletstva ko heruba poziv nova 
Vodi ljudstvo, da juriša na zaprte rajske dveri, 

Gazi kostur vijekova i kud žarke oči peri, 

Sipa sv’jetlo blagoslova. 

Drskom rukom napr’jed kaže — uv’jek napr’jed, napr'jed samo 
Poput groma grmi: Umah otvarajte vrata širom! 

To je za nas, što smo trgli u vis s bunom i nemirom, 

Otvarajte, ne čekamo! 

I ona će silom ući, a svevidni Duh će reći: 

Dobro došla, kćeri moja, de iščupaj korov gusti, 

S neshvaćene što mi misli posijaše v’jeci pusti. 

Dok stadoše tamjan žeći! 

Takovu te vidjet htjedoh. Kasno li te sudba šalje! 

Dosadno mi bje bez tebe — otkako se svijet vrti, 

Pokornički tromi psalam pepelom mi uši brtvi; 

Ah — sad pođi sumnjat dalje! 

SUNCOKRET 


Rodilo se sunce. 
Rodio se sv’jet; 

Iza sna se prenu 
Žuti suncokret. 

Hvalio je noći 
Za slađani san; 
Velikim je listom 
Pozdravljao dan. 

A sanak mu reče: 
„Zasladih ti noć — 
I kad veće pane, 
Opeta ću doć.“ 

Ko rosa se vinu 
Pod plavetni svod 
Kud je sunce išlo. 
Brodio mu hod. 

A na zemlji dolje 
Žuti suncokret 
Slavio je zraku. 

Što mu grije cv’jet. 

Širio se tako 
Od radosti vas 
U jutro, o podne, 
U zapadni čas. 

I kad klonu sunce 
I zgasnu se dan. 
Opet mu je došo 
U pohode san. 

U velika perca 
Primio ga cv’jet. 

Pričao mu svašta, 

Što bje lijep sv’jet. 

A sanak mu reče: 
„Spavaj .— sad je mrak; 
Po meni je plivo 
Sa sunašca trak! 

I sjutra će opet 
Tvoj pozlatit list. 

Kad među vas stanem 
Ko biserak čist. 

II kad sunce gori 
II kad mjesec sja. 

Što ti milo šapće. 

To sam samo -— ja! 

Noć ti rosom sladim. 
Žarkom trakom dan. 
Tvoj prijatelj, cv’jete. 
San, o san, o sanl“ 


111 



AH KAKO GORKO VIRNUH . . . 


Ah kako gorko virnuh u tvoje oči obje. 

Ti radoznalko mala, što pitala si svede 
Od čega pjana bješe ta mladost moja negdje? 

— I za ruku te primih i krenuh ko u groblje. 

Životu pređe podne, te zgazih sjen preda se. 

Kad k istoku mu pođoh po spomeni puteljku. 

Ti kraj mene si išla, ko sestrica anđelku, 

U prvu što mi pričest s oltara nasmija se. 

Daleko pođoh s tobom po vrtu poharanu ... 

I gledah dječji hod ti i slušah sve bez duška. 

Pod tvojom lakom nogom gdje suho lišće šuška, 

A svaki list je, d’jete, po jednu krio ranu! 

Kad dođosmo do kutka, gdje prvu zv’jezdu zgledah, 
Još puzila je mrtvo blijeda zraka njena 
U božičinu oku, što usnom od plamena 
Primamila me k srcu od polarnoga leda. 

Bje ljubav, čedo moje, ah svesilna, što grli 
Sve prostore i doba i duh i t’jelo svega: 

To pjevaše joj sm’ješak; ja klekoh ispod njega 
I klicah: Vjerujem ti, moj sanče neumrli! 

Sve ljiljane i ruže na podnožje joj metnuh, 

Sve ljiljane i ruže i suzom srećna roba 
Zapajah v’jence njene, a bajno, cvjetno doba 
Šaputalo je priče kroz veče pramaljetnu. 

Izrodih kćerku s njome i tad je tlapnjom lude 
Okrstih dušom našom; al jedno strasno veče 
U zagrljaju mamnu mat’ njena meni reče: 

Sad pojedoh ti dušu, da krv mi žešća bude! 

Izgubiv svoju dušu, odlunjah od matere 
I svaki džbun otada raskopah noktom tigra 
I svoje suze zgazih i vidjeh, kako igra 
U svačjem oku hinba, u svačjem srcu zv’jere! 

No krik moj već ne ori; kroz nekadašnju volju 
Tek grč se katkad javi na n’jemoj usni mojoj; 
To kriče bog i đavo u vječnoj kavzi svojoj, 

I požalit je prsi, u kojima se kolju! 


8 JCranjčević, Pred vizijama 

DVIJE DRUGE 


U osamu pustu sklonila se Tuga, 

Bi joj žao ljudi, pa ostavi sv’jet; 

Za cjelovom Bola, nerastajna druga 
Kretala se vjerna — crni suncokret. 

Oltar mu je digla u pećini hladnoj, 

U uzdahu gorku ljubila mu čar; 

I u suzi jasnoj — jasnoj ko i jadnoj •— 
Ponajskuplji srca stavila mu dar. 

Gori suza, gori — plače Tuga, plače —• 
Ko svjetiljka vječna uz idola svog: 

U osami pustoj gori sve to jače 
Bl’jeda zv’jezda srca i tajni joj bog. 

A u sv’jetu tamo zasićenih usta — 
Gužvalo se meso i pjani mu klik. 

Napeta mu žica brenčala je pusta, 

Ko da joj je umro prvi umjetnik. 

A1 jednoga dana tud je ljubav prošla 
I gomile pjane opsinu joj čar. 

Dva je draga našla i umah je pošla. 

Da za vjenčić pirni nađe im i dar. 

I išla je dugo, — dugo i daleko. 

Dok umorna panu na neznani prag; 

Tu kroz duge v’jeke plakao je neko. 
Dok najčišći kamen ne isplaka drag. 

A gorio kam je u pećini hladnoj 
Ko jedna zv’jezda vrh sumorna sna — 

I u suzi jasnoj —- jasnoj ko i jadnoj 
Pjevao je Bolu vječno ,,GloriaI“ 

Ljubav se je dječjim nasmijala klikom, 
Srećna uze suzu — dragi alemkam 
I rođenom rukom svojim miljenikom 
O čelo ga stavi — ko da Bog bi sam! 

Sinu dan i sanci i stoljeća c’jela, 

Tuga često zađe pod otaki krov. 

Da poljubi dragulj dragima vrh čela, 

Da im bl’jedom usnom dadne blagoslov. 


OŽUJAK 


GROBLJE NA UMORU 


Ne znam zbog čega titra mi na vjeđi 
Biserna kaplja — ta nijesam d’jete; 
Nije ni suza nemoćne osvete, 

Nije ni želja neizvjesne žeđi... 

Za čim? Za nečim, što mi srcem tržne 
I kamo ruke pružaju se same 
A što na pragu gluhon’jeme čame 
Za uv’jek možda sa krvlju se mrzne. 

Ne znam koj drhtaj sa srca je maknu 
I tisnu naglo, te na oči stupa; 

Ona se rađa ko i sok vrh pupa, 

Kad proljet granu toplom usnom taknu. 

Tek čemu cvijet latica joj drobnih? 

No već je pala — a za njome s tiha 
Ko uzdah dva tri izletješe stiha — — 
Leptiri prše oko ploča grobnih ... 


Tiho mrije groblje staro kao baka u dno kuta, 

Na čijoj su suhoj grudi pozaspala djeca mnoga, — 
Pokrila im plašne oči, da već jednom vide Boga, 

I klonulom rukom čuva mrtvo blago svoga skuta. 

Pa umire onda sama ... mre nečujno, slatko, lako. 
Od serafskog tiše perja, kad se krilom bogu klanja, 
Od guguta slađe topla, kada golub ljubav sanja .. . 
Tiho mrije groblje staro, dozaspiva sve otako. 

A onda se gruda prhka, što je sočno meso ždrla. 

Suha mrvi, trula runi, dok s križevlja vjetar gnjila 
Nosi cunje i crvotoč kao pelud asfodila. 

Kroz ogradu rasklimanu obijesna psiče grla. 

Sve raspala vitla srca i moždane s njima skupa, 
Koracima ide diva, zaprašenim plaštem smeće 
Pred stupajem što mu zapne — oholo mu silno pleće 
Od divljega od smijeha po nebesim drsko lupa. 

r 

Pod petom mu bez štovanja oplakana sjeda gruda, 

U vlastito tone ždr’jelo, a grobovi sebiradi 

Sami svoje jedu humke —- ko da lipšuć s ljute gladi 

Iznenada zadnjom snagom hijena si ždere uda. 

( 

Vrh rasapa bršivoga, poput lađe razbijene 
Kapela se naže derna, kusast tornjić nad njom kima; 
Kroz stoljeće zvonce malo praštalo se sa nje svima, 
Ječalo je kao kajde od suzica salivene. 

Na mjesecu i na suncu, na rosici svježem ćuhu 
Leži groblje nasred ceste izbačena poput droba. 

Tek lisica ili vuče u stravično, pusto doba 
Gladnom njuškom što mu češu ispucanu kožu suhu. 

Divlji oganj u vrh trnja mrtvačkoj mu liči sv’jeći — 

O hoće li iznad njega ikad boštvo grmnut trubom: 
Na noge se, kanibale, što si slasno istim zubom 
Jeo mozak poluboga, kao i rep magareći! 

— Šuti nebo, uv’jek šuti, a sa glavnog križa tamo 
Kristova se desna ruka otpustila s trula klina, 

Nad divljom se njiše travom, ko da pipa, da li ima 
Za umornu jednu glavu jošte kakav kutić kamo. 

Vjekovni je izraz Patnje zadnji osto povrh svega 
Izdišući, krčajući iznad suza i grobišta. 

Nepotrebna ko i život, neponjatna ko i ništa — 

U očajnoj zjeni sv’jeta svedno s Njime ii’ bez Njega. 

I dok i On najzad pada, zviždnu signal... Srču eno. 
Srču eno blatni, bl’jedi što v'jek jedu na po zuba, 
Trnokope oštre nose, a noga im gazi gruba. 

Gdje se Kristu spusti glava teško, čamno, izmoreno. 

I oni će rovat grudu, raskinut joj zadnje žile, 

Razn’jet će joj prah utrobe i izbacit zadnje kosti, 

Što ih nije probavila od staračke od slabosti 

— Pljuckat će se blatna slina, kud se nekad suze lile. 

Na grobištu opojanu, na gnojištu poduboku, 

Uz dosjetke i uz psovke kolodvor se novi gradi, 

A sa njega kretati će ideali mnogi mladi 
Ah u život — ko i djeve u bordele na istoku. 


NA GOLU SJEDAH KAMENU . . . 

Na golu sjedah kamenu 
I gutah koru hljeba; 

Preda mnom je u kaljuži 
Svjetlopis ležo neba. 

Pristupio mi čovjek tad 
I gladna psina neka, 

Sve psetu dadoh — čovjeka. 

Odagnah od sebeka. 

Nu u taj trenut anđeo 
Iskrsnuo preda me. 

Uperio mi u srce 
Mač ljući vatre same. 

Ja brk mu zgrabih oštrice 
Od ljudskog srca tvrđe 
I rekoh: Po svoj prilici 
Je 1’, ti si — Milosrđe? 

A nu, gle, zidah Šarengrad 
Od malih svojih nogu, 

I u njem divnu crkvicu; 

Tu svom se moljah Bogu. 

Ah, tu su mogli ući svi 
— I veliki i mali — 

I ušli su, i ušli su, 

I sve mi zamazali. 

Ne trpim blata. Bijah ljut 
I vabnuh paščad na to; 

Na masni li su došli pir, 

■— Sve ližu ono blato! 

Na ruci njima, sjaji se. 
Gle, slina blagodarna, 

I od nje puče, anđele, 

Aj, oštrica ti žarna. 

II slina im, ii suza li 
Jednaku vr'jede hvalu; 

Dok nema mane sa neba, 
Ja nisam kriv moralu! 

A1 tko da plati suze mi 
Za srušenu divotu 
I svježu srč, što žrtvovah 
Za glupu laž životu? 

... I viđeh onda — anđeo 
Ukočio se samo, 

I ode glave spuštene, 

Ah, bogzna kud i kamo. 

VIZIJA 

Ne, car se ne kruni — ni Bog se ne moli, 
A zvono zvoni... tutnji... grmi... 
Matuška Rusija sa Ive Velikog 
Podnimila se u dim crni. 

Što gust se podiže na dveri kremaljske 
Ko smrznut uzdah svetog grada. 

Gdje Vasilij Blaženi strahovit danak sni, 
Kako raste barikada! 

Ne, car se ne kruni — ni Bog se ne moli, 
A inati Rusija gledi... sluška ... 

Pred njome beskrajno se groblje otvara, -— 
Car Kolokol se čak ljuljuška! 

To idu legije iz crnih podzemlja. 

Sve idu dugo ... duže... duže 
U kolijevci im Bog je zvijezde darovo. 

Car — otac, Sibir, zrno, uže! 


Pa ostah sam —- bez anđela. 
Bez čovjeka, bez zv’jeri; 
Svjetlopis gledam u blatu 
Svih neba deveterih. 


A1 dugi njihov red sa Trga Crvenog 
U okna Kremlju drsko gviri, 

I čini mi se: Ah, Gerazim li se to 
Nijem pope ... oči širi...! 

To on je ustao sa trula ležišta, 

On — prezren, ropče uzaludno 
I sad sa Kremlja baš u rusku gleda noć 
O nekud čudno ... čudno ... čudno ... 

I čuju u taj čas — ko nešto j’ lupnulo 
Na Spaskim vratim, nešto teška, 

A čvrstim korakom ko da je izišo 
Sad Raskoljnikov ... Sve se smješka ... 

I gleda dugi red i što su puknula 
Tolika srca u njih sviju, 

U rusku viknu noć, u cijeli viknu svijet: 
„Sad ubih babu — krvopiju". 

PO PUČINI 


TRI POZDRAVA 


Po pučini čamac klizi 
U njem voze srce neko; 
Šuštalo je, pa je stalo 
Lutajući predaleko. 

Ljubilo je, vidjelo je, 

Gdje se grle raj i pako; 

Umrlo je prije smrti, 

I sada ga voze tako. 

Ispod lipe kopat će ga, 

Gdje se hitre ptice ljube; 
Onamo će mrtvo slušat 
Golubice i golube. 

Onamo će mrtvo gledat 
U zvijezde i nebesa 
I u pelud lipe rodne, 

Što ga vjetrić na njeg stresa. 

Onamo će ležat mrtvo 
Vječne noći vječne dane; 

Nad glavom mu križ od trnja 
Od ružice raščupane. 


Tko se smije s dna bezdana, 
Ko demoni svi da skiče? 

— Haj, karta sam proigrana. 
Prošlost tvoja, moj pjesniče! — 

Tko to cvili, tko to plače, 

Ko aveti usred noći? 

— Haj, to ja sam, moj junače. 
Pjesma tvoja, što će doći! — 

Tko to šapće kao mati 
Nad čedancem, kada spava? 

— Haj, zemlja sam na lopati. 
Što ti lijes zasipava. 


I kad jednom nad njim jekne 
Strašna truba zadnjeg dana. 
Iz tog groba zaplakat će: 
Pustite me zakopana! 

NA BOJIŠTU 


Na bojištu krvnu grakće gavran crni. 
Pod njim junak leži na zgaženoj strni. 

Kako mrtvo pade, hladni prsti sivi 
Jošte stijeg drže, kao da su živi. 

Vrh barjaka gore sit se gavran dere; 
Crnu vabi ljubu, da se tamo vjere. 

U lovornu v’jencu da gnijezdo grade 
Za lijepi porod *— za gavrane mlade! 

A da shvatiš pjesmu, što ovako ječi, 
Daj zatvori oči, da iščeznu r’ječi! 

I čuti ćeš, kako v’jek od pametara 
Gavranovi kradu hostije s oltara! 


I 

PORTRET 


... Znaš li, sinko, suza što je? 
„Znam: prvo je u njoj voda, 
Klornatrije i fosfati. 

A budala moja mati 
Po odaji mrsko hoda. 

Kad joj pričam, suza što je!“ 

... Znaš li, sinko, domak mili? 
„Što je — to je! Zemlje šaka 
Uz to jošte niže vrsti. 

Gdjeno guslar blatnih prsti 
Mudro laže i moljaka 
I o nekoj bunca vili!" 

... Znaš li, sinko, plamen što je, 
Te u srcu žarko gori? 

„Znam, bolest će biti neka. 
Možda i smrt nedaleka — 

Sve se rađa, sve mori, 

I sve onda svejedno je!“ 

... Vrlo dobro, moj junače! 

Sve je tako, kako reče: 

Suza, zanos, domovina 
Analizu svoju ima! 

Tek me nešto oko peče 
I u meni nešto plače. 

Bit će valjda, da se sjetih 
Na luđaka Buba-Mehu, 

Što po svojoj zemlji pada 
I ljubi je — ko nikada, 

I u glupom grli sm’jehu 
Pradjedovski odžak sveti!... 

HRISTOVA SLIKA 


JA MIŠLJAH . . . 


O stijeni slika visi, stara slika Hrista Boga, 

Naslikana na Golgoti čemernoga nekog dana; 

Jadnik ju je mnogi gledo sa patničkog svoga loga 
I blag mu je cjelov primio izbl’jedjelih sa usana. 

Dolazaše vazdan sunce da miluje Nazarenca, 

U raskošnim haljinama da ga pita, je 1’ ga boli. 

Da mu teške rane kiti svetokrugom zlatna v'jenca 

I da mu se blagoj misli vječno klanja, vječno moli. 

A Hrist se je svakog dana milo na sve osmješkivo. 
Micale se usne žive .— oprost sami, ljubav sama — 

Ko kad je s brda nekad dragom r’ječi sve cjelivo, 

II milovo meke kose na malenim glavicama. 

A1 jednoga onda dana podigoše tamo ljudi 
Katedralu silnu, divnu, a otada sunce nije 
Prodirati više moglo da Hristovu glavu ljubi 
Od zidova načičkanih i tornjeva ledenijeh. 

I sad Hristos mrtvo visi — na usnama nema sm’ješka; 
Divna slika na Golgoti naslikana jednog dana 
Visi mrtva, bez topline, kao kakva krpa teška, 

Sva od sjene crkve silne — pomračena, zamazana. 


Ja mišljah: evo proljetna je šuma. 

Što okuplja me peludom i cv’jećem. 

Gdje samo šapat b’jelih vila srećem 
I ptice što se igraju sred druma. 

Ja mišljah; evo pod nebesa l’jećem 
U pjesmi srca -— u okrepi uma! 

Ja mišljah: evo otvori se nebo 
I anđeo pred me došo je i veli: 

No .i tebe smo, gle, u raj izveli. 

Pa grij se za sve, što si došle zebo. 
Veseli se, veseli se, veseli! 

... Ja mišljah: eto otvori se nebo! 

I htjedoh reći Bogu ili komu. 

Što raskidano srce moje znade: 

Produži čas moj, živjet mi valjade, — 
Sav raj u oku preliva se momu, 

I ne tjeraj me, gdje mi noga stade 
Jedanput jedva na prag raju tvomul 

Ja mišljah tako... nu ja ne znam kako. 
Tek sudba hoće da začara šumu: 

I sve je kamen — cv’jet i ptić na drumu. 
A1 idol dragi sve se nježi lako 
I sm’ješkom tepa i srcu i umu — 

Ja gledim u nj’ i ne sm’jem da bih plako! 

MISERICORDIA 


O vješalim crn se zlotvor trese, 

A1 mu nema suđenoga sata, — 
Dvaput puče zamka oko vrata, 

Sad o trećoj eto raspinje se. 

Stari popo ispod koca hriplje. 

Spram nebesa suhe pruža ruke: 

„Oj smiluj se,'prekini mu muke!" 
Popo moli, ali stupac škriplje. 

Tad krst diže i sveto ga složi 
Na krvave usne patenika: 

,,U ime ovog Mučenika 
Pođi, dušo, pred prijesto boži!" 

Istom reče, i mrtav se smota ... 
Smrt zar začu viknut izdaleka: 

— „„Prije mora majka ginut neka, 
Pet će za njom zakukat sirota!"" 

IZGUBLJENI DANI 


Izgubljeni dani, potraćeno ludo. 

Kuda li ste danas makar i otaki, 

Kad sam srećna luda blaženo vrludo — 

I pod vedrim nebom i po naoblaki?! 

O omamna varko titrava i kratka 
I slatka i gorka, bez mjere i cijene, 
Svedno kakva bila... ah bila si slatka. 
Varalice sjenko, što ostavi mene?! 

Što izginu naglo?! iskidavši dušu 
I tijelo i dušu uzbrkane mrve ... 

Ode brod i jedro -— kroz pjenu i tmušu 
Razderani stijeg jedvice se rve. 

A na st’jegu nekad, ko na sn’ježnoj ploči 
Mir je duše blisto i toplo i skladno — 

Tek planuše strasti, proplakaše oči. 

Otopi se snijeg i sve skupa jadno ... 

I raskliman tako čučim kao ptica 
Kad o gredu lupne, a htjede da leti; 
Odapeta, reska raščijana žica. 

Što je nikad više ne možeš napeti... 

Bacit će je tamo u prah iza peći. 

Dok je kogod s metle ne uzme med prste, 
I možda će ipak trgovački reći. 

Da je nekad bila i —> od bolje vrste! 


9 Kranjčević, Pred vizijama 

MOTTO 


STO L’JEP SI B’JELI SV’JETE . . . 


... Pjena na sunašcu titra. 
Teče, dok ne proteče — - 
Srećan ko slova joj hitra 
U srcu čitati znade: 

Da svi nam jadi i nade 
Imadu svoj dan i veče! 


Da čujem one kapi 
Sto žilama ti kruže 
Aj toplije neg sunce 
Krvavije od ruže, 

A tu su krvcu tebi 
Sve ljudske dale grudi, 

O lomačo, o žrtvo, 

O draga braćo Ijudil 

Sto l’jep si b’jeli sv’jete 

Kad proljeće se šeće 

Sve grobovi miriše 

Sve cv’jeće «— cv’jeće — cv’jeće! 

A kada zima pirne 

O tad nas griju peći 

Ah ti si tako divan. 

Da ne znam ti ni reći! 

A što kadikad kobna 
Zatrese trublja bojna 
Što majka negdje plače 
Što ljuba čeka vojna 
Što nevin sužanj čami 
A netko vapi hljeba, 

O divni b’jeli sv’jete. 

Ah promjene nam treba! 


Što l’jep si b’jeli sv’jete 
I brbljav, živ i mio 
Da imaš jedno srce 
Na grudi bih ga svio. 
Da čujem kako kuca 
— I kako slatko pali. 
Ta r’jetki su se dosad 
Na njemu ogrijali! 

Međutim ko je umro 
Taj hljeba više ne će 
A tko je živ još osto 
Taj zadovoljan šeće, 

U šumici u hladu 
Po zemlji štapom piše 
I onda ide kući 
Pa šta bi, dragi, više! 

O divni, čarni, sv’jete 
O vrti se i toči 
A1 meni ti je dr’jemno 

I sklapaju se oči, 

A vele mudri ljudi 
Da čovjek ono sniva 
Što budan rado misli 
Što voli i cjeliva. 

Pa ako mi na pamet 
Što u snu dođe glupa 

II smješna, da bih puko 
Sa bolnom suzom skupa. 
Ej — onda ću ti pričat 
Što moja duša snije 

A mi ćemo se smijat 
Ko do dv’je stare lije. 

TAKO JE . . . 


Kako teško jesen mrije, 

A kroz granje cvili čama; 

To Studeni ledom bije 
Žarkog Boga po zrakama. 
Uvrh grane ptica sjedi 
Kao neka suza n’jema. 

Mrtvo sjedi, mrtvo gledi, 
Gdje joj snijeg ležaj sprema. 

Već ne želi krošnje cvjetne. 
Da se o njoj lako njiše, 

Nit proljetne zore sretne — 
Ta ne želi ništa više! 

Samo gleda, b’jeda mala, 
Zadnji listić vjetrom poći, 

A ona mu žrtvovala 
Pjesmu dana i san noći. 

KLAONICA 


Nude, braćo, iz čuture pune 
Žežen-b’jesa triput pripjecana; 

Ne na mlaku suncu praljetnome 
Što upljuvke po granama koti. 

No na žuči što junake muči 
U handžare, kada glede stare, 
Ostavljene među paučine, 

Kano stara baba u zapećku, 
Otkuda im uskrsnuća nema, 

Jer su svoje preživjeli dane, 

A da n’jesu oštrac omrsili 
O pretilu onu ovnovinu 
O pirovma, koja cvrči s ražnja. 
Kad o piru ni spomena ne bi; 

Dok djevojka isprošena davno. 

Po imenu Zvanka Slobodanka 
Rad’je igra prebinogu neku 
Nego lako •—■ kolo — poskočnicu. 

Nude, braćo, iz čuture stare 
Žežen-b’jesa triput pripjecana. 

Pa što sl’jepca nekad poslušaste 
Poslušajte okata pjevača. 

Što se smije da ne vide ljudi 
Kako plače kad ob’jesno gudi. 

A ti vilo sa junačka krila. 

Koja si nam l’jepo potkitila 
Kraljevića, Jovu Senjanina 
I Halila — barjak u tri krila <—, 
Zapjevaj de o drugom junaku. 

Što ga novo porodilo doba, 

O junaku Srećku Hugursuzu, 

Što mu nekad seke rojenice 
Dosudiše nemilu sudbinu. 

Da se rodi u vilinskom gaju 
A da umre, gdje se kolje blago. 


Još veliko krme samilosno. 

Da ga lizne po mrtvačkom čelu. 
Da mu trudne pozaklopi oči. 
Kad mu ne bi bližijeh rođaka! 

Sada bilo — sad se spominjalo. 
Ne daj. Bože, spominjanja duga, 
Jednu veče Srećko Hugursuze 
Sam je osto u odaju donju 
Podno svoje kule oderane, 

Gdje mu nekad Koljenović babo 
Zatvaraše rđe zarobljene 
Sa megdana dovodeć ih redom. 
Kako no je od starine bilo! 

A danas mu pile. od sokola 
Kokošinjak tamo namjestilo 
Sa vilama da viluje tamo, 

Jer mu gore kuli po odajam 
Naseli se pripuzina svaka. 

Pa udara neku stranu kajdu. 

Što mu laste ispod krova plaši. 

I, evo, mu je ogluhnula bašča 
Pojela ju silna gusjenica, 

Ko kad nema ptičijega kljuna 
Da je trebi od nametna gada! 
Mili bože, na svemu ti hvala 
Samo ne daj još gorega jada, 

Da kiriju ostanu mu dužni! 

Gdje je sreće i nesreće ima, 
Dogodi se i većijeh čuda! 

Jedno jutro Srećko Hugursuze 
U velike zaplovio misli, 

Pa kako je junačina zorna 
Koljenović roda gospodskoga 
Ovako je stao mudrovati: 

Evo ima puno godin dana 
Otkad panu namet na vilajet; 
Kakav namet — a kakav vilajet! 

Kud me vraga zanijela miso! 

Već otkada pripuzina svaka 
Sa bestraga ušla mi u kulu 
Pa udara neku stranu kajdu 
Sve mi laste ispod krova plaši, 

A ja, jadan, pile od sokola, 
Stisnuo se u podrume donje. 

Gdje mi babo roblje zatvarao 
Dovodeć ga s junačkog megdana 
Namjestio prljav kokošinjak 
Sa vilama da vilujem tamo. 

Ma i na tom milom Bogu hvala. 
Tek da nema još gorega jada 
Što kiriju ostade mi dužna. 

Već ovako živjet se ne more 
Bog visoko, a car daleko, 

A bez pure ni Ciganin nije 
Kamo 1’ da bi Srećko Hugursuze, 
Sokolovo pile blagorodno! 

Već mi valja prosijati glavu. 
Opasat se srcem junačkijem. 

Pa zavirit u odaje gornje 
I lijepo poljubiti zemlju. 

Pa kićeno govor potkititi: 
„Prašćavajte kito i gospodo. 

Sad sam neki Srećko Hugursuze, 
Ma u Vas je srce milostivo 
Pa Vas molim i na Vašu kumim 
Samim Bogom i svetim Jovanom, 
Da mi koju ne bi zamjerili, 

Još što dodah taman s kokošinjca. 
Što po svojoj prirodi ne miri, 
Prašćavajte, priroda je kriva! 

Već Vam ovo htjedoh natuknuti, 
Ne da kažem, da bih umah trebo. 
Gdje me b’jeda pritisnula ljuta, 

Već kako smo u božijoj ruci, 

A Vi ste se uselili amo. 


A ja prešo u podrume donje. 

Jer se tako pristoji fukari, 

I tako je od starine bilo, 

Da mi — rekoh -— kako pomognete. 
Dok mi ovo ne izmaknu duše. 

Pa se jadni Srećko Hugursuze 
Ne obori kano klada stara —• 
Prašćavajte kito i gospodo! 

Još u mene jedna muka ima. 

Pa me katkad obilaze vile. 

To su neke naše djevojčure. 

Što pjevaju samo stare stvari, 

Jerbo nove za gusala nisu. 

Pa bih trebo paru za artiju. 

Pamet mi je nešto oslabila. 

Bit će s memle u podrume donje. 

Da napišem za pričanja što je. 

Neka jadan Srećko Hugursuze 
Ne ostane barem bez spomena 
Kada njemu suđen danak dođe! 
Prašćavajte kito i gospodo! 

A da znate eto kako mi je 
Evo sam Vam pjesmu iskitio 
Ne na ovo sljepačko mjerilo 
Na drukčije satkano je brdo 
Vama glatko, a pjevaču tvrdo!" 
Tako misli Srećko Hugursuze, 

Pa odleti u babinu bašču. 

Umiva se rosom sa travica, 

A briše se vjetrom od istoka. 

Te on sjede pokraj plota derna. 

Tud prolazi momče utegnuto 
Iz husarske obližnje kasarne. 

Čizme su mu kao ogledalo, 

Virnu brzo Srećko Hugursuze 
U sjajne se čizme ogledao. 

Pa kad vidje da mu mahne nema, 
Ubrao je pero bosioka, 

Djenuo ga za junačke grudi, 

Te se penje u odaje gornje. 

A što više sve to teže diše, 

I bio bi pobjego sa vrata 
Ne žaleći što se nakitio 
Kao da će u svatove poći, 

Da ga vjerna ne opazi sluga. 

Dobar sluga dobrih gospodara, 

Te ga grabi za junačku šiju 
I apsi ga, žalosna mu majka. 

Malo tu mu vr’jeme postojalo 
Uljulja se kula iz temelja. 

Da bi rašta ne bi ni po jada 
Već rad jednog Srećka Hugursuza! 
Čuči jadan Srećko Hugursuze, 

Na njemu su bukagije teške. 

Još o vratu halka od sto oka 
Bi vjere mi zadavila Marka 
Kamo 1’ ne bi Srećka Hugursuza! 
Kad zaškrinu brava u vratima. 

Pa odvode Srećka Hugursuza, 
Dovode ga kao na pir mladu 
A on jadan kao d’jete ludo 
Smiješi se što ga ne poznadu! 
Zastrugala pera na papiru, 

A1 da vidiš Srećka Hugursuza, 
L’jepo smišljen govor prometnuo 
Pa se maša u njedra junačka 
Baca pjesmu pred gospodske brade, 
Pa čučnuo rahat po ćilimu 
I bi reko i bi vjerovao 
E će kriknut: Kuda duhan amo, 

I gospodska kajmaklija kava. 

Da se gosti Srećko Hugursuze 
U odajam na babinoj kuli! 

Dok on sjednu gordo i oholo 
Ode pjesma kolom naokolo. 


INTERMEZZO 

SKROZ NEPOKORNA PJESMA 
SREĆKA HUGURSUZA: 

ORLU 

Oj kako voljko, kako brodi 
Visinom tvoga krila mah. 
Gorčinom kako duši godi 
Ah, gledati te u slobodi 
Nad zemni prah i ropski dah! 

U litici ti gnijezdo stalo 
A pod oblak te digo let! 

S najtvrđe zipke gdje si palo 
Ko golušavo ptiće malo, 

U beskrajni se pope sv’jet! 

I tamo uzdah tebe prati 
I k tebi hrli, orle moj, 

Da još se širim kružim brati 
I još se višeg neba hvati 
Neg poletni je domak tvoj! 

Da pusti zemlje grudu blatnu. 
Gdje puzanje je ljudski hod, 

U vedra sunca carstvu zlatnu 
Da zv’jezdu traži nedohvatnu 
I drugi svemir, drugi rod! 

Odonud neka tiho plače 
Uz pustu harfu — zanat loš — 
Na polja, sela i palače 
A... sve što dalje to i jače: 
Nad komađem si zipke još! 

Što jadnom srcu ne bi dano , 
Da rastačući zamre crv; 

I sve je znalo polagano 
I prijazno i nasmijano 
Da razpinje mu trgav nerv. 

O orle moj -—- ah zar da nije 
I mojeg krila prvi let 
Zaveslo onud kuda sije 
To isto sunce, što te grije 
Pre nego drugi ljubne sv’jet?! 

I ko zar nije sudba htjela, 

Da ovdje nađe svemir tvoj 
I onaj, komu krila smjela 
Razapinju se na propela 
O orle moj, o orle moj! 

Istom zora pomolila lica 
A prvi joj već se tračak krade 
Na prozorak jednoj kuli desnoj. 
Pa se spuznu u podrume donje. 
Kakvi li su — ubili ih jadi! 
Grobnica su za čudna junaka. 

Što je s teške odskočio slame, 
Posivio kano kamen sivi. 

Kosa mu je ko orlujsko gn’jezdo, 

I niko ga ne bi prepoznao 
Da je glavom Srećko Hugursuze, 
Koljenović, pile sokolovo, 

Tako su ga oborili jadi. 

Ni po jada, što ne bi inada, 

Pa da gine na junačku ruku, 

Već što su mu juče na divanu 
Sve gospodske perjanice zlatne 
Milostivo izun učinile. 

Da se šeta serbez po čaršiji, 

A pri tom su međusobno mudro 
Učinile rukom preko čela 
Ko da su se nešto uvjerile, 

E taj junak — što i babo vrijedi! 
Makar se je rahat namjestio 
U nekake babine odaje 
Ko da mu se zapov’jedat hoće 


Žuti duhan, kamakliju kavu 
I gospodsku drugu razbibrigu! 

— Šta mu mari — misli uzdisati! 
Pa pošeta u ćošak podrumu. 
Nešto vadi ispod paučina: 

Babina je posjeklica ljuta. 

Još se malo memlom ogledao. 

Pa izlazi iz podruma donjeg, 

A sunašce pozlati ga rano 
I po kosi i po odrpinam, 

Po babinoj posjeklici ljutoj. 

Ode luda Srećko Hugursuze 
Posrćući s desne na lijevu, 

Dok se nađe negdje izvan grada 
Sav u teške utonuo misli. 

A1 ga prenu rika i blejanje <— 
Niti čuje niti vidi išta, 

Već ulazi na nekaka vrata 
Pa se stisnu u kut zatureni. 

Tud prolaze mlađani mesari, 
Dogoneći ugojeno blago. 

Gledali ga pa mu govorili: 
Uranio Srećko Hugursuze, 

A što su ti kosti iskočile 
Ko da piješ vodu s mahovine, 

Ko da grizeš memlu sa kamena! 
Mučan život, al zarade ima 
Prihvati se posla krvavoga. 

Alat imaš i desnicu snažnu. 
Ostalo ti oboje od babe! 

A prođi se posla vilinskoga 
Pa da stare sve prevrćeš dane 
I o novim neka muku mučiš, 

Već zasuči prljave rukave. 

Da gospoda ne budu bez mesa! 

Diže glavu Srećko Hugursuze, 
Glupo gledi, ništa ne govori. 

U ALBUM 


Sve babinu posjeklicu stišće. 

Oko njega janjci i goveda 
I pretila krmad utovljena. 

Gledaju ga i okružuju ga. 

Po rukama lizali ga janjci, 

A volovi grijati ga stali 
Sve velikim gledajuć ga okom 
Ko da vele: Srećko Hugursuze, 
Hugursuze, Srećko Hugursuze, 
Svima nam je eto poginuti 
A da ništa sakrivili n’jesmo. 

Da punimo gospodske želuce 
Bolje, Bože, bar onoga sv’jeta! 

A1 skočio Srećko Hugursuze 
Zagrlio prvo janje b’jelo 
Ko da u njem svoje jade ljubi. 
Babinu je trgo posjeklicu 
Sjurio je u rođene grudi 
I tako se oprostio sv’jetom. 

U to prošlo krme ugojeno 
Iz državnog rekbi instituta. 

Gdje se marva razborito tove. 
Pristupilo Srećku Hugursuzu, 
Liznulo ga po mrtvačkom čelu. 
Otvorene sklopilo mu oči. 

Bože dragi na svemu ti hvala 
Nekom ruka rodbinska ih sklapa. 
Nekom opet tuđin samilosni. 

Tebi krme, Srećko Hugursuze! 

Nu ne brigaj više za uvredu 
Ima puno debele krmadi, 

Kojim tako sklopiti će oči 
Fine ruke pod zlaćanom burmom. 
Tek u svemu nek te tješi zgoda. 
Da mrtvaci ne m’jenjaju rodal 


( 1890 .) 

Trenuci toli kratki, 

A znače katkad sve! 

Pa mre li i san slatki 
A1 spomen nikad ne! 

Ah, komu srce pali 
Taj pozna plamen svet 
Gdje čisti ideali 
Ko rajski mire cv'jet. 

Pa što da stignut ne će 
Tog raja zemski stvor? 

Pa što da sanci sreće 
Tek brz su meteor?! 

Nek mre i sanak slatki 

I sreća neka mre, 

Kad časak toli kratki 
Kadikad znači sve! 

( 1889 .) 

Ja ne znadem, što je tamo. 
Gdje se zv’jezda sjaji; 

Ja ne znadem, što se tamo 
U praznini taji. 

Pjevaju li tamo muze 

II herubi mali 
Zlatokosa da 1’ hurijka 
Svojim okom pali! 

Niti znadem, niti tražim, 

A1 me nešto peče, 

Kada vidim, gdje uzalud 
Mnoga suza teče. 

Pa se pitam, što li znači 
I stvaranje c’jelo, 

Kad nas nebo toli brzo 
Zaboravit htjelo! 

NAJLJEPŠA PJESMA 


Ah, kaži, druže, možeš li mi reći 
Da 1’ pjesmu kada ponajljepšu ču, 

Da 1’ slušao si gdjegdje zvonko teći 
Ah samo nje, i samo, samo nju? 

A1 ti mi nosiš pisan list papira 
I kažeš: Evo genijalni trud. 

A1 da te čuje pjesnik, što te dira. 

Oj Bog zna što bi na tvoj reko’ sud. 

A ja ju vidjeh, ja je stoput začuh 
I da ju nađem pustim srcu mah 
I u radosti i u gorkom plaču 
Udahnuh stoput njezin vječni dah. 
Koracali su uz nju mnogi ljudi, 

A malo njih ti njezin spozna trag, 

I dok ju mnogi s dal’kog kraja žudi — 
Ja posve blizu čar joj nađem drag. 

Ne stoluje ti ona na visokom, 

A najmanje ju koji gavan zna, 

I malo ih je te bi svojim okom 
Pogodit znali, gdje je pjesma ta. 

De ponosi se zlatnim nakitima 
I ne hvali ju trgovački sud; 

Ta nije r’jetka — svagdje ti je ima, 

A1 treba srca da ju nađeš svud. 

Aj kaka li je, pitaš pjesma ova, 

Ded kaži mi ju! Reko bih ti rad, 

A1 ime njeno tajna tvore slova, 

I ja joj ne znam odgonetnut sklad. 

A1 ja ju ćutim, tol duboko ćutim. 

Da viš put sebe zaboravit znam 
1 kad se trgnem — onda tekar slutim 
Tajinstven kol je svete pjesme hram. 

Potraži, brate, nesreću i sreću 
I gledaj pir i gledaj pusti grob, 

I gledaj zv’jezdu na nebu trepćeću 
I gledaj uzu, gdje li strada rob. 

Da, čitati ćeš pjesmu nepjevanu 
I biti će ti košto meni bi. 

Kad stoput mi u trenu milovanu 
Ah, božji plamen u dno srca vri! 

Oh tol je gluho kano da u grobu 
Probudi vam se, davni pokojnik, 

Da plašno zurim u tu pustu sobu 
Ko poluživi, polumrtvi lik. 

Pred sobom viđam strunu popucanu, 
Po guslam mojim gusti pao prah, 

A ja ga ćutim ko da kamen panu 
Na vrućeg srca slobodni mi dah. 

Oj, kol su teške ove snene vjeđe. 

Oj, kol me peče u očima krv 
I kako pitam: ćutim gdje mi svede 
U grudima još stari kopa crv... 


10 Kranjčević, Pred vizijama 

PRVI GRIJEH 

ORATORIJ U TRI DIJELA 


PRVI DIO 


Pozornica prikazuje Eden u prozorje. U dnu zastor od tankih oblaka. U sredini 
Stablo spoznaje dobra i zla. Dublje na desno Stablo života. Dok se zastor 
polagano diže, imitira glazba šuštanje prirode, kako se budi iza sna. Pod konac 
ozvanjaju akordi sve jače i jače, a teška koraka i zabrinuta čela izlazi polagano 
na pozornicu LUCIFER i sjeda na kamen pod stablom u sredini. Glazba sve¬ 
jednako udara. 

LUCIFER trgne se iz misli i gledajući u plod na stablu 

Nevinost — ah — i mir mi s njome vrati. 

Neznanje slatko, u kom plivah vas 
Ko kroz tu zoru šarni leptir zlati. 

Kroz svježe lišće male ptice glas -—■ — .— 

Nevinost — ah — u kojoj n’jesam znao, 

A1 jesam stvor, al ništica, al Bog; 

Gdje bez brige sam čisti atom sjao 
Ko sv’jetli prašak sred azura tog! 

Zamisli se, pa nastavlja 

—■ Pa što si ti?! Tvoj sok je čemer kleti; 

Da ... slađi je neg moje suze kap! 

Al tu i tu — u srcu i pameti —> 

Drugačiji je nevini ti cvat. 

O što mi vr’jedi tvoga znanja kupa! 

Kad želja za njim grud i srce para; 

Kad znat i ne znat' glup je poso skupa. 

Tek bliže j 'nebu luda od zvjezdara! 

I dolje s tobom! (skoči k deblu) sagnij tu u blatu. 

Da ne truješ mi ovaj zračak blag. 

Leptire, ptice u sunčanom zlatu 
I svježi list i mlade zore trag. 

Nek otrovana duša mi se puni 
Od sreće bar, što uokolo sn! — — 

Oj dolje s tobom; sveni i satruni 
I budi blato, kleta voćko ti! 

Trga jabuke 1 baca ih pozornicom. Dok se jabuke kotrljaju, doskakuće na 

pozornicu 

GLAD 

Što bacaš, striče, 

Jabuke slatke, 

Zdrave i glatke, 

Rujne ko krv?! 

Čuvaj ih, striče; 

Što zemlju tiče, 

U tom se namah 
Od sebe sama 
Zavrgne crv! 

I onda — Bog nek dragi zna — 

Tek s Bogom l'jepa boja rumena! 

LUCIFER 

Od zemlje zar? Moj crvak nij’ od zemlje! 

U slatkom soku 
Na stablu visoku, 

Što teži gore. 

Gdje zvjezdice gore. 

Tu djeva je sjela 
I zavjesu gustu 
Na lice je splela. 

I drskom sam nogom 
Pred grančice kleko 
I plako i reko; 

O kaži se, kaži; 

Srce te zove. 

Ah bol mu utaži! 


Grančice šute-- 

Djeva se skriva, 

A želja gori, 

I vatra je živa. 

I digoh ruku 
I zavjesu skinuh, . 

A1 djeva se izvi 
I propa i zginu. 

Pritisnu nojca 
Zemljicu mirnu; 

Tek usna me peče. 

Gdje grana me dirnu — — 

I grana kad gori 
Od njezina plama, 

O kako je slatka 
A ona, a sama! 

GLAD 

Što je pjesma — to je duša; 

Plod je rujne jabuke! 

I tko mnogo voća kuša, 

Krvca mu se, striče, zgruša, 

Kuje tvoje stihove. 

Nego — što će bi’jedi jed — 

Hej pjevači — naprijed! 

Lucifer sjedi u kutu Edena i šuti. Na pozornicu nahrupe demoni i ljudske strasti. 

PJEV 

U blatu gmizo je sićušni crv 
I spazio zv’jezdu nebesku — .—■ 

I onda mu planu vatrena krv 
I pade u nevolju tešku <—> •—■ ■—> 

„Ah!" klico je danas i sutra ,,ah!“ 

I kuko je zbog daljine, 

A zv’jezda se lagano šetala 
U miru nebeske vedrine. 

ŽENSKA GRLA 


GLAD 




O ljubav je teški porazni jad 
U licu, u glavi, u srcu! 

MUŠKA GRLA 

I uginu crvić jadan i mlad, 

A sunce mu osuši krvcu — — 

SVI 

A vjetrić mu raznio prašinu svu 
I odnio zv’jezdi nebeskoj *— >— 

Pa sjaji tamo na utjehu 
Svim crvom u nevolji teškoj! 

GLAD 

U redu, djeco! U poletu je pad! 
SVI 

I sjaji tamo na utjehu 
Svim crvom u nevolji teškoj! 

GLAD pristupa Luciferu 

A vi, oj striče, 

U kutu na kamenu, 

Ovamo, k nama! 

Lucifer podiže glavu. Zbor pjeva 

Lud je poso svetit sv’jet, 

Jahat na oblaku; 

Pitat, zašto cv’jeta cv’jet. 

Što je mrak u mraku? 

Sudbina je redom sve 
U igri postanja; 

Luda je, tko pije sok 
Sa drva spoznanja! 

Lucifer sluša. 


Ja sam vječna istina. 

ZLOČIN 

Ja kap tvoga vrela! 

SVI 

Bič smo prosti — druga je 
Sve nas ruka plela! 

Ne peče nas ništa, .— 

Kud nosi nas kob. 

Tud kopa se grob 
II’ sreći ii’ t’jelu, 

II’ srcu ii’ duši. 

Tek ruši i ruši; 

Plač i suze odaju nam trag, 

Šta briga nas, al plače Bog al vrag! 

ZLOČIN Gladi 
Ti kraljuj, majko! 


SVI 

Kraljuj, vladaj, ništi! 

Povedi kolo, majko sviju nas! 

Uhvate se okolo stabla. Glazba intonira demonski ples. Kolo se kreće lagano, 
ali ipak obijesno oko stabla. U sredinu na kamen stane 

GLAD pjeva 

U sv’jet pada anđeo 
Čist, bijel i zlati, 

Uz kol’jevku ja ću mu 
Ko dojilja stati. 

Spuznut će mu kreljuti. 

Ostat kosti same; 

Ha, ha, ha, ha, suzice 
Ne spadaju na me! 

ZLOČIN stupa na kamen 

Raste momče, majka mu 
Ko golubu guče; 

Dogodi se, živu mu 
Sprovodom jauče ■—' 
Majka putem zastane, 

A1 ga krvnik prati; — 
Ha, ha; za te suzice 
Ne treba mi znati! 

SKVRNA ko gore 

Djevojčica kano l’jer 
Do po noći miri. 

Od po noći u srcu 
Plešu joj vampiri. 

I kad prođu mjeseci <— 
Vrh staklena vala 
Pliva majka, pliva kći 
I još nešto mala! 

NEPRAVDA ko gore 

Mislio je, trpio 
Za ciljeve svete, 

A1 se grana lovora 
Čudno katkad plete; 

I eno ga na slami 
Očajno se pruža; —- 
To je stara pjesmica 
Nad kostima muža! 

LUDILO ko gore 

Bog mu dao sjajan um 
I on nema mira, 

Već sve prstom drskijem 
Tajnu bitka dira — — 
U ludnici stego si 


Uže oko vrata; 

Na to su ga kopali 
Groblju ispred vrata! 

Kolo uz divlju igru poskoči. Lucifer bane preda nj. 
LUCIFER gnjevno 

Haj, bit će dost! Taj pjev je gadni smrad, 

I izbrano ste društvo baš; 

Sve hulja sama, izmet, skot i jad! 

KOR DEMONA 

Ti pjevaj bolje, ako znaš. 

Ta tko te gurnu, tko li baci tu 
U vrtlog misli tvoj ponosni lik. 

Tko otrova ti dušu jadnu, svu. 

Te bludiš tuda, proklet očajnik?! 

Ha, ha! I tu je vr’jedan pakla sm’jeh. 

Ti pade, aj, a cigli bje ti gr’jeh, 

Gdje htjede znat, od čega tvoj je Bog! 

I još ga braniš?! Baš ga briga znat 
Za tvoje suze ili za tvoj mir! 

LUCIFER 

Ne branim tu ništa —• tek se zgraža meni! 

GLAD spopane ga za ruku 

Ajde k meni — ajd medeni, 

Budi s nama b’jesan svat. 


Kolom skokni, kolom kreni 
Ko poželjen iskren brat. 

LUCIFER gleda k nebu 

Još šuti — tuj u času teške borbe! 

Je 1’ on od mene veći ii je manji?! 

A ako j’ veći, što se ganut ne će, 

A manji li je, što me muči tako. 

Da osjećam ga kano premoć svuda?! 

KOR DEMONA 

Ajde k nama -— budi s nama 
U tom kolu b’jesni svat! 

Kolom kreni, nek se lama 
Ispred kroka 
Našeg skoka 
Stablo znanja kano vlat! 

LUCIFER u očajnom bjesnilu 
O čujte jošte ovaj govor zadnji! 

KOR 

Pa, ćujmo ga! 

LUCIFER 

Nijesam došo kao smrtni stvor. 

Da demonska me vaša vatra svlada; 

Ja duh sam svjež — izvana zelen bor, 

A1 srč je trula: i vjera i nada! 

To drvo, gle, prokletstvo mi je sve; 

Ta jabuka ko vječni pali plamen, 

To srce tu ko tvrdi oklop — kamen, 

U kojem miso vri, a pokoj mre. 

A duh sam ja i vječne želje žar — 

Pa ipak padoh .—• živ <—■ a mrtva stvar, 
Igračka puka 
Na talasu strasti 

Padam i padam, al ne da mi pasti 
Otajna ruka — 

Ćutim je svigdje. 

Ne vidim nigdje: 

Al teži još me bije sram. 

Na vječnu krvnu vječitosti: 

Iz zemlje blatne niknuti će kosti 
I jače bit će nego 1’ i ja sam! 


KOR 

U blatu gmizo je sićušni crv 
I spazio zv’jezdu nebesku 
I onda mu planu vatrena krv 
I pade u nevolju tešku. 

LUCIFER 

Nek spali ga suhe pustare dah, 

Nek strune na sunčanom bl’jesku, 

Al vjetrić će dignuti zadnji mu prah, 

I odn’jet na zv’jezdu nebesku! 

SVI 

I odn’jet na zv’jezdu nebesku! 

LUCIFER 

To blato s blata tu je na blatu! 

Poleti k zastoru u dnu pozornice. Oblak se diže i pod krošnjom vidi se na maho¬ 
vini Adamovo tijelo. Demoni pojure za Luciferom. U taj mah sine uz Adama 
genije s plamenim mačem u ruci. 

LUCIFER zasinut svijetlom 

Govori, daj, o silni Jehova, 

Po čemu da je jači taj od mene?! 

KOR GENIJA IZA KULISA 

Vjeruj blago, uživaj u skladu, 

Što se lije sa zv’jezde i cv’jeta; 

Slušaj pjesmu, kojom rosu mladu 
Zdravi šapat lišća sa drveta, 

I ne traži da raskrivaš tamo, 

Što je bolje da je zakopano! 

KOR DEMONA 


U blatu gmizo je sićušni crv 
I spazio zv’jezdu nebesku, 

I onda mu planu vatrena krv 
I pade u nevolju tešku. 

LUCIFER 

To nije sve; to blebet je za babe! 

Ja prozr’jevam ti djelo, Jehova! 

I što je? Jeftin pepeo i prah, 

U glavi nešto sluzi slabe — 

I to da budu sv’jeta moždani?! 

Pa on da jači bit će nego 1' ja?! 
Vječnim tebe kunem bićem. 

Srećom ljudi i prolićem 
Bratske krvi, što će teći. 

Reci, zašto on je veći? 

KOR GENIJA IZA KULISA 

Tvoja sreća u duši ti klije, 

Tvoju sreću tvoja miso prede; 

Budi ptiće, što se zrakom vije 
Više nego 1* siže kreljut b'jede — 
Vjeruj, ljubi, nadaj se i — snosi: 
Srcem čut’ ćeš: zašto si i tko si! 

LUCIFER 

I opet ništ! i ja sam lutka zar, 

U čije uho trpaju se r’ječi 
Ko mekinje, što ne će ih ni .—• miš! 

U ruke još mi molitvenik dajte 
^ I s Bogom treba r’ječ — po propisul 
Za babe onaj — naočare na nos — 

Pa kutrit ću u kutu kano pralik 
Mudraca, koji iskon bitka traži. 

I to je recept sv’jetlih genija! 

Ja prekidam s nebesi razgovor! 

Okrene se demonima. 

Amo kolo, 

Milo mi je društvo b’jesno 
I nemirne misli! 

SVI 

Svemirje je nama t’jesno. 
Pa kuda se stisli! 

Lupni živo, brigu stresi. 

To blato u glavi; 

U strasti je život sladak 
1 u — zaboravi! 

LUCIFER 

A sad jošte evo žrtvu, 

O, Jehova, tebi palim. 

Tebi žrtva •— meni smijeh. 
Kojim žuč u srcu galim: 
Živio ti novi stvor. 

Prkosio punom granom 
Kano mladi zelen bor! 

A kad tebi na um pane, 
Okreši mu mlade grane; 
Ne budi ti ništa žao. 

To je samo —- promisao! 

I vječna je mudrost neba. 
Nikad ništa košto treba! 
Majku krije 
Groba mrak, 

Othranit će 
Čedo zrak! 

Trči sv’jet 
U kovitlac — 

Idol zlatni 


Magarac! 

Ha, ha, ha, ha — misli te 
Plod su tvoje jabuke! 

Udari nogom. Pred Adamom plane vatra. Lucifer cijedi u nju jabuku sa Stabla 

spoznanja dobra i zla. 

KOR DEMONA 

Lud je poso svetit sv’jet, 

Jahat na oblaku; 

Pitat, zašto cvjeta cv’jet. 

Što je mrak u mraku?! 

Sudbina je redom sve 
U igri postanja, 

Luda je, tko pije sok 
Sa stabla spoznanja! 

Lucifer ekstazom slomljen pada uz vatru pred Adama. Glad, Zločin i Ludilo 
dižu ga i vode uz divlju pjesmu. 

Ajde k nama —- budi s nama 
U tom kolu b jesni svat; 

Kolom kreni, nek se lama 
Ispred skoka 
Našeg kroka 
Stablo znanja kano vlat! 

Lucifer skače ako i s nategom. Pod Drvom spoznanja dobra i zla klone. Kako 
pane, zagrmi, a rulja demona uz divlji ples gubi se na sve strane pozornice. 
Svijetu genije korači uz Uhu svirku do pred Lucifera. Lucifer podiže oči; 

glazba ušuti. 

GENIJE 

Želiš li sreću? 

LUCIFER 

Istinu! 

GENIJE 

Vjeruj! 

LUCIFER 


Vjerujem u svoje oči, uši i u sebe sama! 

Genije se okrene. Zastor ko oblak sakriva polagano i njega i Stablo spoznanja. 
Lucifer skršen prislonio glavu o ruke ko tip očajna skeptika. I prednji zastor 

pada. 

Konac prvog dijela. 


11 KracjSević, Pred vizijama 

DRUGI DIO 

Eden. U dnu pozornice kristalna palača. U sredini Stablo spoznanja dobra i zla. 
Dublje nadesno Stablo života. Rađa se sunce. 

ADAM izlazeći iz palače, diže ruke k nebu 

Slava ti, slava, silni Jehova! 

Što stavi sv’jest u lomnu glinu ovu. 

Što dušu srećom ispuni mi c’jelu, 

Pa ona liči anđelu ti b’jelu, 

I pojmi tebe — stvorca i Jehovu! 

Ti sunce dižeš, da mi grije žile, 

I ptice budiš, da mi život mile, 

I cv’jeće niče, da me mirom poji — 

Slava ti, slava sred nebesa tvojih!! 

KOR SVIJETLIH GENIJA iza kulisa 

Slava ti, slava, silni Jehova! 

Ti stvorče silni, što od zemnog blata 
Izvi na lik svoj druga nam i brata. 

Što duša mu u slavi ti se gubi 
I pojmi tebe — stvorca i Jehovu! 

Ti sunce dižeš, da nam grije žile. 

Ti ptice budiš, da nam život mile, 

I cv’jeće niče, da nas mirom poji, —- 
Slava ti, slava sred nebesa tvojih!! 

ADAM iziđe sasvijem sprijeda. Pred žbunom cvijeća 

Šta ste snile, mile glave, 

Pune sjajnog, zlatnog praška; 

Vi svjedoci Njeg’ve slave 


I mirisi Njeg’vog daška? 

O slava mu na visini 
Sa serafi i kerubi; 

Sve što mi se l’jepim čini. 

Kroza nj moja duša ljubi! 

LUCIFER izlazi na vid slomljena starca iza lijeve kulise. Gleda Adama po- 

rugljivo i zavidno 

Ta luda tu u božjoj slavi pliva, 

I od mene on srećniji da bude?! 

Pristupa k Adamu 

ADAM bez straha 
A tko si ti? 

LUCIFER 

Još ne vidje me živa, 

A1 bit sam ista, samo druge grude. 

ADAM naivno 

Pa digni glavu; gledaj cv’jet i sunce. 

Veseli se! 

LUCIFER 

Hej, kad ti, d’jete, prođe čar, 

Kad nasitiš se slasti 
I Eden bude stara stvar. 

Izgubiti ćeš i ti žar, 

U dosadu ćeš pasti! 


ADAM 

Pasti — a što će reći: past'? 
LUCIFER 

Ti ljubnu cv’jet, al ja mu kušah slast, 
I ljubi danas, sutra ljubi. 

Pa utrnu ti, d’jete, zubi 
I sve ti bude jedno isto! 

ADAM s naivnim veseljem 

A1 gledaj ga — 

Lijepo, čisto 

Mire ruže, liljan miri. 

Ljubica se travom širi; 

Sve mi priča, da je Bog. 

I kroz miris ovog cv’jeća 
Duša moja mene sjeća 
Tvorca velikog. 

LUCIFER 

To posebna je vrst užitka! 

Od cv’jeća tako misli čudne; 

A1 noge su mi lomne, trudne, 

Ajd' sa mnom! 

ADAM 

Kud? 

LUCIFER primi ga za ruku 
Pod jabuku. 

Nijema igra između Lucifera i Adama 
KOR KERUBA I SERAFA 

„Ustani, Gospode, da se ne posili čovjek i da prime narodi sud 

pred Tobom." 

„Pusti, Gospode, strah na njih; neka poznadu narodi, da su ljudi." 
,,S oholosti bezbožnikove muči se ubogi; hvataju se ubogi 

prijevarom, koju izmišljaju bezbožnici. 

Psalam Dav.: IX. 20., 21., 23. 

Za vrijeme psalma odvodi lagano Lucifer Adama uz nijemo dokazivanje pod 
jabuku. Tu sjednu na kamen. 


LUCIFER 
Tu sjedni! 

DS ... ti nemaš želja? 

KOR KERUBA I SERAFA 

„Jer evo grješnici nategoše luk; zapeše strijelu svoju za tetivu, 

da iz mraka strijeljaju pravo srce." 

Psalam Dav.: X. 2. 

ADAM podbočio zamišljeno glavu u ruke 

U tebe, starče, čudan mi je govor; 

I budi jasan! 

LUCIFER sobom 
Ta glina je porozna 
I pije brzo miris jabuke! 

Adamu 

A1 čuj, ti star si ko i ovaj dan, 

A ja od v’jeka. Pamet mi je zrela 
Odavno, brajko! 

ADAM sobom 

Čudno, istom sad 

Što vidjeh ga i već ga živo ćutim 

Da starji je od mene. 

Okrene se Luciferu. Nijema igra. 

KOR KERUBA I SERAFA 

„Pomagaj, Gospode; jer nesta svetih; jer je malo vjernih među 

sinovima čovječjim." 

„Laž govore jedan drugomu, usnama lažljivima govore iz srca 

dvolična." 

„Riječi su Gospodnje riječi čiste, srebro u vatri očišćeno od zemlje, 

sedam puta pretopljeno." 
Psalam Dav.: XI. 2., 3., 7. 

Lucifer i Adam ustaju. Lucifer sagiba granu jabuke i priklanja je Adamu, da je 
primiriši. Uz grčevit pokret prihvati se Adam za srce. 

LUCIFER zagrlivši ga, bijesno 


Pa gle, pa gle, lav s lavicom se blaži, 

Pa gle, pa gle, gdje janje ovcu traži. 

Pa gle, u cv’jeće leptir mali l’jeće 
I s drugom sladak troši med! 

ADAM 

Ah čujem, svud se slatke r’ječi liju 
I želje nove sve mi žile griju 
I novi žar iz Edena me žari, 

Čas vatra, čas ko hladni led. 

LUCIFER 

Sad znadeš sve — razum’ješ raja šum. 

I ljubi, kad se eto grli sve; 

U općem piru ne bud’ jalov kum 
I ne zaborav’ na mene! 

Lucifer odlazi. 

ADAM 

O slatka strasti neznana i znana, 

Što novi, tajni otvaraš mi sv’jet; 

Ti prva misli najprvog mi dana. 

Gdje niče nov mi miomir’ni cv’jet, 

O grij me, žari, barem da u sanku 
Ja sreće svoje bajni uzrem lik, 

Da ugledam si rajsku miloranku, 

Da utješim se ranjen samotnik! 

Sjedne pod jabuku i podboči glavu. Izlazi svijetli genije i zakrili Adama. U sjaj¬ 
nom zboru stupa na pozornicu kor vila i vode Evu. Dok to traje, pjeva kor genija. 

„Gospode, s tvoje se sile veseli car; i kako mu je velika radost, 

što ti pomažeš." 

„Što mu je srce željelo, dao si mu, i molitve usta njegovijeh 

nijesi odbio." 

„Jer si ga dočekao blagoslovima milosnim, metnuo si mu na glavu 

vijenac od dragoga kamena." 
Psalam Dav.: XX. 2., 3., 4. 

Kor se razmakne desno i lijevo. U sredim Adam još uvijek u poludrijemu. Eva 

pristupi k njemu. 

EVA 

Adame! 

ADAM trgne se; u vatri čustva 
Evo! 

Prvi nijemi i dugački cjelov. 

KOR 

Na glave vaše dobri Bog 
Nek ospe sreće vječnu slast. 

Da jeste kruna raja tog 
I odlike mu prva čast. 

A ljubav v’jek nek grije vas, 

Nek miri od nje rajski kut, 

A vječnost sva ko ovaj čas, 

I cjelov čist ko ovajput. 

ADAM i EVA 
Na glave naše vječni Bog 
Nek ospe sreće vječnu slast, 

Da jesmo kruna raja tog 
I odlike mu prva čast. 

A ljubav v'jek nek grije nas, 

Nek miri od nje rajski kut — 

A vječnost sva ko ovaj čas 
I cjelov čist ko ovajput! 

KOR odlazi pjevajući 

Na glave vaše vječni Bog 
Nek ospe sreće vječnu slast, 

Da jeste kruna raja tog 
I odlike mu prva čast. 

I ljubav v’jek nek grije vas, 
Nek miri od nje rajski kut — 
A vječnost sva ko ovaj čas 
I cjelov čist ko ovajput! 

Ode. 

ADAM Evi 

Zaželi, sunce mog života, 

To ptiče, što se granom njiše, 
I vrh nas oblak, što se mota; 
Zaželi zv’jezde, i još više: 

O reci što ćeš, da ti skinem 
S nebesa, da te čarom punim. 
Da raj ti c’jeli o vrat vinem 
I da ti gustu kosu krunim! 



Već hoće ti se sna! 

Dakako rujne usne pale 
I krvca kipi — vri... 

Haj umorne su takve šale 
I omamni su sni! 

— Nu polet tvoj baš kratak bi, 

U krilu ženske razbi nos! 

A moj je svemir ko ta božja tri 
I — uzan mi je još! 

Pa ti, lutko ženska, mala. 

Ti si nebu obnova?! 

Ha, ha, ha, ha — loša j’ šala, 

Slab ti izum — Jehova! 

Ovamo, druzi! 

Iza kulisa grnu na pozornicu demoni i strasti i poredaju se oko Stabla spoznanja. 
Sprijeda prazno. Tu stoji čelom spram Adama i Eve Lucifer. 

LUCIFER 


EVA Adamu 

Zaželi, zv’jezdo moje sreće, 

Iz očiju mi darak vida, 

I mladosti mi prvo cv’jeće 
U tvoju sreću nek se kida. 

O uzmi srce ovo čisto, 

U tvojoj sreći nek se gubi, 

I kad je s tvojim jedno, isto, 

O daj me ljubi — v’jekom ljubi! 

Klonu pod Stablo spoznanja dobra i zla, i zanesu se u zagrljaju. 


Kad sunce zirne iza brda 
Pa dan se rađa nov. 

Kad zagrije se zemlja tvrda 
Na božji blagoslov — 

E onda duše dobre — svete 
Put neba šalju pjev 
Za novi dan 
I sunčan ogrijev! 

KOR DEMONA 


LUCIFER izlazi zlobna pogleda 
I to je kruna — stvaranja! 
Pauza. 

A baš si, momče, silan div. 
Budala s tobom ta! 

Gle od jutros si istom živ. 



Hej i mi baš možemo pjeti 
U sv’jetli osvit nov 
Nek Jehovi pod nebo leti 
Sad i naš blagoslov! 

Ta danak se i nama rađa: 

Taj ljubljeni, mlađahni par 
Sadašnjost mu -—• od neba slađa, 
Budućnost mu — naša je stvar! 

LUCIFER 

Ej proklet, što spavaš u miru, 

I prokleta topla joj grud! 

To pjesma vam moja o piru 
I sada i svagdje i svud! 

O tako mi moga očaja 
I muke mi vječite — 

Otrov vam naslada raja, 

-_Otrov vam ljubav i sve! 

GLAD 

Porod izrodit ćeš sv’jetu 
Lakom na bratinsku kost; 

U krvavom kolopletu 
Ne bilo pl’jena ti dost! 

A ja ću ti vitlati krila 
I brusiti nesiti zub 
I moja će zatorna sila 
Na groba te goniti rub! 

ZLOČIN 

Nek krvava pov’jest tvoja 
Mojim se imenom puni! 

LUDILO 

A maglena koprena moja 
Nek misli ti velike kruni! 

SVI 

Nek ti dani, nek ti noći 
Naše budu igralište, 

Nek kroz suze tvoje pište 
Crne sile, crne moći, 

Bez pomoći! 

Povedu triput kolo oko stabla — Lucifer kao kolovođa — i gube se sa pozornice. 

EVA prva podiže glavu 
Adame, što strašan snivah san! 

ADAM 

Gle i ja dr’jemah . .. 

EVA zloslutno 
Prve sreće dan, 

A grozna ta mi otrova ga sanka! 
ADAM 

Ta nemaj straha; nad nama je Bog! 
ADAM i EVA 

U tebi sva je naša nada jaka, 

U sili vjere snaga nam i moć; 

O čuvaj nas, o silni sa oblaka, 

I budi nama svugdje na pomoć! 

ADAM 

Ja idem, silni, da ti žrtvu spalim, 

Na ono mjesto, gdje mi dade duh — 

ADAM i EVA 

O smiluj nam se slabašnim i malim. 
Prikloni božje oči nam i sluh! 

LUCIFER upada naglo grlom iza kulisa 

Varava je sreća svaka, 

Lažan joj je slatki dar. 

Gdje se javlja, svud varaka. 
Dvoličnog joj lica čar. 

S lažnom pobožnošću 


II. KOR KERUBA I SERAFA 


A mi slabi, vjerom mlaki, 

Što bi mogli jadni mi? 

O učini. Bože jaki, 

Da budemo ko i ti! 

EVA 

Čuješ li?- 

Adam okrene se naglo put kulise. 

LUCIFER Izlazi, nasloni se o busen pri ulazu i nastavlja sve većim licemjerjem 

Svud nas laži puste gone 
I kroz javu i kroz san, 

I za oblak sunce tone. 

Tek što nam se rodi dan. 

T’jelom slabi, vjerom mlaki. 

Što možemo jadni mi; 

Spas je nama, Bože jaki, 

Kad budemo kao — ti! 

ADAM naglo iznenađeno 

Ta to je starac! moj jutrošnji prijan, 

Što tebe, srećo, meni otkri! 

Poleti k Luciferu 

Ovamo, ajd! 

Da pokažem ti zlato, 

Da budeš srećan u pogledu njenom. 

Da utjehu za dobar vidiš čin! 

I. KOR KERUBA I SERAFA 

„Sinovi čovječji, dokle će slava moja biti u sramoti, dokle ćete 

ljubiti ništavilo i tražiti laži?" 

Dav. Ps. IV. 3. 


„Gospode, ti čuješ želje ništih, utvrdi srce njihovo, otvori 

uho svoje!" 

„Da daš sud siroti i nevoljnikom, da prestanu goniti čovjeka 

sa zemlje." 
Dav. Ps. IX. 38., 39. 

Adam dovodi Lucifera pred Evu. 

ADAM s naivnom blaženošću 
Gle — raja mog. 

Gle, što mi Eden pomladi krasotom! 

LUCIFER Evi zavodljivim laskanjem 

O d’jete, ti ko cvjetni dah, 

Ko šarni dugin sjaj, 

I prozirno ko zv’jezdni prah 
I nevino ko raj! 

O nježne grudi, pjena vi 
I biser Efrata; 

O najljepša med’ anđeli, 

O nevina, o sva! 

EVA razblaženo 
Ti zboriš milo! 

LUCIFER 

O ti, nježno d’jete; 

Milina tvoja te mi r’ječi šapće — 

A1 gleđ‘ se sama! 

Pruži joj kristal. Eva ogleda se radoznala. 

LUCIFER skrbno Adamu 

— —' — Da — a jesi 1’ ti 
Zapalio već blagodarnu žrtvu 
Na daru ovom? 

ADAM 

Ah, omami me sreća, — 

A1 idem, starce, molit ću i za te! 

Adam odlazi. Eva se neprestano ogleda u kristalu. 

LUCIFER gledajući dječinsku naivnost, gane se na čas i pjeva 

Nevinost, ah ah nju mi časkom vrati, 

Neznanje slatko, u kom plivah vas, 

Ko kroz tu zoru šarni leptir zlati. 

Kroz svježe lišće male ptice glas ...! 

KOR GENIJA IZA KULISA 

Vjeruj blago, uživaj u skladu. 

Što se vije sa zv’jezde i cv’jeta; 

Slušaj pjesmu, kojom rosu mladu 
Zdravi šapat lišća sa drveta, 

I ne traži da raskrivaš tamo. 

Što je bolje da je zakopano! 

LUCIFER 

Ta glupa pjesma da me srećnim stvara?! 

KOR GENIJA IZA KULISA 

Vjeruj, ljubi, nadaj se i snosi. 

Pa ćeš vidjet, zašto si i tko si! 

LUCIFER 

To nije dost za mene — 

A je li za nj? 

Pokazuje na Adama. 

KOR GENIJA IZA KULISA 

„Štit je meni u Boga, koji čuva one, koji su pravoga srca!" 

Dav. Ps. VTI. 11. 


LUCIFER gnjevno prijeti 
Da vidimo; nek mejdan pukne sad! 

Okrene se k Evi 
Tek nešto si mi bljeđa! 

EVA usplahireno ogleda se u kristal 
Tko- — zar ja ■— — —? 

LUCIFER 

Da ti; al to od teških sanja dođe — — 

EVA 

O starce čudni! Zar ti i to znaš -— 

Utješena 

Pogodio si.., 

LUCIFER vrlo zavodljivo 

Znam ti i to reć: 

Sva mudrost to je shvatit odnošaj 
Između t’jela i između duha. 

Duh teži gore — je li, to je jasno, 

Ko b’jeli dan — a t’jelo nema krila! 

I dogodi se — ne gledaj me tako 
Iz l’jepe glave — te i duh otešča 

Eva postidno spušta glavu 

Od prašine tjelesne. To je slabost; 

Tu pomoć ti je jedna, da sve znadeš, 

Ko sami Bog i da mu ravna budeš 
Ljepotom. 

Od prilike tu leži l’jek. 

Sagne se k njoj i šapće joj uvjeravajući. Vodi ju polako oko stabla 1 onda joj 
prigne granu s jabukama, da ih primiriši. 

LUCIFER dalje nastavljajući 
Gle, već ti rumen krasi lice, 

Ko ruža si o prvom suncu! 

EVA 

Ah da •— al-— 

, ' Opet nijema igra. 

KOR DEMONA IZA KULISA 
Lakše neg truli, stoljetni hrast, 

Što se nad pećinom ljulja, 

Žensko će srce sigurno past — — 

KOR GENIJA IZA KULISA 
I biti će biser sred — mulja! 

ADAM dotrči veselo 
A sada, starce, spaljena je žrtva, 

U duši mir ... 

LUCIFER licemjerno 
O, Jehova, o čast ti, čast i slava! 

Sitne zv’jezde 
Silnom rukom 
Rasuo si svemirom; 

I držiš red 
Na vječnom dnu — 

O daj i ovim pokoj, mir i raj! 

Eva s Adamom u razgovoru 

Nek crne brige odbjegnu ih sve; 

Nek budu ko i — Bog! 

Čovjek nije 
Igra puka. 

Već je slika na lik tvoj. 

O daj im moć. 

Da budu ko i — ti! 

ADAM okrenuvši se Luciferu, koji se tobož pobožno zadubao 





Ti dade jutros meni nju, 

Kad otkri nov mi sv’jet ■— 

Ti prijatelj si — ipak čuj; 

Bog reko mi je; mr’jet; 

Od ove voćke ne sm’jem jest —> 

I prestupim li zapov’jest 
I mr’jeti mi je red. 

EVA 

Ti dade jutros meni njeg 
I otkriv nov mi sv’jet .— 

Ti prijatelj si — ipak čuj: 

Bog reko mi je: mr’jet .— 

Od ove voćke ne sm’jem jest — 

I prestupim li zapov’jest, 

I mr’jeti mi je red. 

LUCIFER 

Ja jutros dadoh sreću vam 
I novu slast i mir. 

Tek što ste istom danuli 
Tog stabla miomir ... 

A ne silim vas —• volja vas 
Od voća jesti tog — .— 

Tek ljepši bi mi stekli kras 
I bili bi ko — Bog! 

EVA 

Pa mr’jeti — — šta?! 

Ta tu je panj života! 

Pokazuje na Stablo života. 
LUCIFER 

E nije baš ni lako mr’jet! 

Ubere jabuku i pruža je Evi. Eva je ogleda. 


12 Kranjce vi 6, Pred vizijama 



KOR KERUBA IZ DALJINE 


„Smiluj se na me, Gospode; pogledaj kako stradam od 

neprijatelja svojih!" 

Dav. Pa. IX. 14. 

LUCIFER 

De brzo — jošte čas 
I jabuka će sagnjit! 

Eva primiče jabuku ustima. Oziva se laka grmljavina. 

KOR KERUBA IZA KULISA 

„— — — I nada nevoljnicima ne će poginuti." 

Dav. Ps. IX. 19. 

EVA zagriznuvši u jabuku, Adamu 

O slasti! 

Adam zagrlivši Evu, gleda joj neko vrijeme u oči i — zagrize. Silan vihar zahuji 
preko pozornice. Stablo spoznanja dobra i zla propada u zemlju. Adam trči k 
Stablu života, al 1 ono propada. Kroz grmljavinu razliježe se žalosno duboki glas 
s neba: „Sa znojem lica svojega jesti ćeš hljeb, dokle se 
ne vratiš u zemlju, od koje si uzet, jer si prah i u 
prah ćeš sevratitiI“Utaj mah pada pred Eden pregrada. Adam i Eva 
u strahu stoje pred ulazom. Na vratima kerub sa mačem plamenijem. Lucifer 
prekrštenijeh ruku gleda pobjednički u anđela. Zastor se lagano spušta. 


Konac drugog dijela. 

TREĆI DIO 


Pustara. EVA čuči iznemogla u pijesku. ADAM stoji nad njom bespomoćan. 

Rano je jutrom, osvit. 

ADAM 

Još časak, srce, -— zab’jelit će dan 
I vidjet ćemo, gdje smo, kuda ćemo .., 

EVA 

O ne znaš ti — — — 

Tu gori kano plamen. Trgne se. 

A gdje je voda ... ? 

O vode daj — ah kaplju, 

Tek kaplju vode! 

ADAM očajno 

Nebesa vječna! Vode! 

A gdje je voda?! 

Da 1’ suze, jesu 1’ suze voda? 

Sagne se nada nju 

O pij: na čelu dosta ima znoja, 

U očima i tuj ćeš kaplju naći — 

Umiri žeđ — ii oštri zar o p’jesak 
Da žilu zgulim?! 

EVA u vatri od žeđi 


12* 


... Fison ... Geon ... Hidekel 
Uz obale struji ■— 

A cv’jetak buji 
Čist i b'jel — — 

A1 dođe crv 
I cv’jet se suši. 

Trgne se 

Krv me guši, 

Krv — — ah, krv — — 

ADAM u očaju 

Što ću? — — spasi — — stvorio si! 

EVA pada opet u bunilo 

Bijaše čas ko rajski san, 

Tek svitao je dan, 

A sunce ga je zlatilo, 

A nebo se je smijalo; 

Bijaše moj i sam. 

ADAM trza je 

O kud mi gore srce paraš — 

Ta tu sam, tvoj — ah preni se iz zla! 

EVA 

I grmnu grom 
I ote mi ga srcu! 

Miri se. 

ADAM 

Tu mre mi žena. 

Pustoš hrip joj čuje — 

A je 1’ to gr’jeh. 

Što padoh, slabi stvor?! 


Velik si, znadem, al još budi veći. 
Desnice tvorne prvi sam ti lik; — 
Smiluj se ovoj jadnoj mojoj sreći, 
Dalje ne mogu ■— tvoj sam očajnik. 
Tu mre mi žena. 

Pustoš — hrip joj čuje; 

A je 1’ to gr’jeh. 

Što padoh, smrtni stvor?! 

Velik si, znadem, al’ još budi veći, 
Desnice tvorne prvi sam ti lik! 

Padne uz Evu i privija je na krilo. 

LUCIFER kao putnik iz daleka bezbrižno pjeva 

Časak jošte, pa će svanut 
Novi vedri dan; 

Sunašce će žarko granut, 

A u mom će srcu svanut 
Život milotan. 

ADAM ustaje naglo 
Ovamo, momče! 

LUCIFER iz daleka 
Hej, tko zove to? 

ADAM 

Ovamo, momče! 

Ili će ti puknut 
Ta čutura o glavu! 

LUCIFER smije se iz daleka 

O sejo Gladi, suha Žeđi, 

Ti vršiš službu vraški baš! 

EVA 


Molitva 


Vode! 


ADAM 


ADAM bijesno 


Amo! Pomoć, pomoć! 

LUCIFER 

Dogustilo je -— kako vidim, crv 
Ne zavr’jedi, da sa mnom mejdan d'jeli. 

Spram Adama 

No čekaj! 

Dolazi obijesno pjevajući 

Lako gore anđelu, 

Kada zubi nema; 

On miriše rajski cv’jet. 

Pa je sit posvema! 

A1 na zemlji želudac 
Za to slabo mari; 

U svemiru složni sklad 
Bezobrazno kvari. 

ADAM 

Do b’jesa pjesma; — vode daj! 

LUCIFER 

Gle, gle! ti pr’jetiš! 

Da vodu nosim zar, 

Kroz pustare da putujem ko bunav 
Za lole, ko što ti?! 

ADAM skoči na Lucifera 
Ovamo vode! 

LUCIFER porugljivo popušta 

Nek bude! vidim, ’gotov si i na krv, 

Za koga voda? za tu mladu leš; 

To žena ti je? Milo za drago: 

Ja vode njoj; ona meni cjelov! 


Ti zv’jeri gadna! 

Ona tebi cjelov?! 

Guši ga 

Nek rad’je mre, 

A1 čista! 

LUCIFER otrgne se 

Taj moral .— to je, što si sit! 

Sad gledaj! 

Tresne čuturom o pijesak 

Ja čekam, što će bit. 

ADAM pohlepno nagne se u pijesak i kupi crepovlje. LUCIFER u smijehu odlazi. 
GLAD izlazi. Nijema igra između Gladi i njega. 

KOR DEMONA IZA KULISA 

L’jepe misli, želje l’jepe 
Dušu dižu, srce kr’jepe 
I do Boga vode; 

Ah kad suho grlo gori, 

Kroz dušnik se samo ori: 

Vode, kaplju vode! 

Vode, kaplju vode! 

ADAM sagnut nad Evom. Iza leđa mu GLAD, dodirne ga prstom i odstupi. 

KOR DEMONA IZA KULISA 

Tiho mala muha gine, 

Ptiče pada dno pučine 
I gvrče se crvi; 

Kad čovjeku mriju žile. 

Prodati će svoje mile 
Od sebične krvi! 

Od sebične krvi! 


KOR DEMONA dolazi 


ADAM naglo u grču od gladi 
O muka! 

EVA 

Umri sa mnom tu! 

ADAM previ ja se 

Mrijeti?! Diže se na koljena. Momče! 

LUCIFER oziva se 

Hoj! 

ADAM 

Ovamo te! 

LUCIFER 

Ta čekaj; teško prtim pl’jen. 

Dolazi s torbom na leđima. 

ADAM vraćaju mu se sile u nadi 
Baš miri! ... 

LUCIFER 

Baš fini lov; ko ml'jeko to je meso! 

ADAM lakomo 

Pa sjedi; znaš ogladnjeh — — 

A ti — zaborav’ ono lude šale — 

Tu ako hoćeš pokaže na Evu cjelov . . . 

LUCIFER 

Ha, ha, ha! 

Ne, brajko moj; ja volim ovo meso; 

A1 daj joj vode. 

Pruža mu čuturu. ADAM daje EVI vode, pa onda sjednu na pijesak i jedu. 

Lako j’ gore anđelu. 

Kada zubi nema; 

On miriše rajski cv’jet 
I sit je posvema! 

A1 na zemlji želudac 
Za to slabo mari; 

U svemiru složni sklad 
Bezobrazno kvari! 

ADAM sit i zadovoljan 

Baš sm’ješna pjesma! 

De još jedanput. 

Da i ja s vama zapjevam! 

SVI pjevaju 

Lako j’ gore anđelu. 

Kada zubi nema. 

On miriše rajski cv'jet 
I sit je posvema! 

AI na zemlji želudac 
Za to slabo mari; 

U svemiru složni sklad 
Bezobrazno kvari! 

Demoni posjedaju u pijesak. ADAM i LUCIFER u pročelju. 
ADAM 

Kako milo griju žile, 

Kako slatko škaklji krvca! 

Zlatne kose b’jele vile 
Šuškaju mi oko srca. 

Blago li će svanut dan, 

Osuti nas zlatni žar; 

O, život je slatki san, 

O, život je božji dar! 

KOR DEMONA 

Kad su, brajko, cr’jeva sita. 
Dobre si nam volje jake. 

Onda tebi sunce svita 
U po noći, kroz oblake! 

Odmah tebe grije dan, 

Svuda vidiš zlatni žar; 

O život je slatki san, 

O život je božji dar! 

LUCIFER prekida 

Dosta je pjesme; 

Mesa nema više! 

ZLOČIN 

Primjedba bolna — -— al — — 

LUCIFER 
Pre drugi nego 1’ ja! 

SVI 

Pre drugi nego ■— mi! 

LUCIFER 

U zemlji Evila svud je zlatni prah. 
SVI 

A šta će prah? Šta zlatni prah! 
LUCIFER 

A Huška je zemlja sva puna alema! 
SVI 


LUCIFER 

U zemlji Asira tu traje vječna čast! 
Mješt kamenja 
Hrpe hljeba. 

Slatka mana 
Curi s neba. 

Mesom miri 
Svaki kut; 

Oj, tamo mi je. 

Tamo put! 

SVI 

U zemlji Asira tu traje vječna čast. 
Mješt kamenja 
Hrpe hljeba. 

Slatka mana 
Curi s neba. 

Mesom miri 
Svaki kut; 

Oj tu nam je 
Tamo put! 


ZLOČIN 

Ne, nije nužno tako na daleko: 

Vidite li 
U daljini, 

Gdje se karvan širi, 

Za mnom tuda, 

Gdje odsvuda 
Zadovoljstvo miri! 

SVI 

Pre drugi, neg —- mi! 

Odu pjevajući. ADAM i LUCIFER zagrljeni na čelu 

Lako gore anđelu, 

Kada zubi nema; 


Šta alemi. 

Kad kamenje su tvrdo! 



On miriše rajski cv’jet 
I sit je posvema! 

A1 na zemlji želudac 
Za to slabo mari, 

U svemiru složni sklad 
Bezobrazno kvari! 

Kad odmaknu, svijetli GENIJE pristupa k EVI, koja još uvijek leži u pijesku. 

GENIJE 

Ti b’jedni stvore, 

Komu još u srcu 

Sav božji plamen ne ugasnu na v’jek, — 
Osv’jesti se! 

U grudi ti je 
Sakrivena iskra 

I lakše krila razvijaš k nebesim ; 

Osv’jesti se! 

Nad tobom rado 
Suzu lijem svetu 
O cv’jete božji, nježno srce žene, 

Osv'jesti se! 

Odlazi lagano. 

EVA probudi se i vidjevši se sama sred pustinje 
A Adam? — — gdje je?! 

Ozire se očajno 

O mrtvo polje! .— sve uokol šuti — 

O čuj mi plač i reci, gdje je on?! 

Sve p’jesak sivi, kameniti puti 
I gore mrki, tuđi nebosklon! 

A ja tu sama, ostavljena, pusta — 

Bez njega groznu da očikam kob! — 

O dođi, mrtva bar mi ljubni usta. 

Bar svojom rukom složi me u grob! 

Nagla vika. S dna pozornice srne četa, a na čelu joj ADAM i LUCIFER. 

PJEV 

Ko ljuska na valu, na zapuhu strn. 
Sve pade u beskrajni p’jesak; 

Mi druzi ko oblak gromovit i crn, 

A desnice porazni bl’jesak. 

Sve razbij i ništi, u b’jesu je slast, 

A šta će nam nebo i pako; 

U gladnih i sitih je posebna čast. 

Tek jedi, a ne pitaj kako! 

ADAM 

Na zemlji je drukči odista zrak — 
Sloboda da živi — sloboda! 

SVI 

Što sunce je nama, to drugim je mrak; 
Sloboda da živi, sloboda! 

Sve razbij i ništi «— u b’jesu je slast, 
A šta će nam nebo i pako; 

U gladnih i sitih je posebna čast. 

Ti jedi, a ne pitaj kako! 

EVA gleda uplašeno u Adama 
Adame! 


ADAM okrene se k njoj 

Umiri se, ženo, već ne ćeš mr’jet od žeđi! 

KOR DEMONA PJEVA 

Ko ljuska na valu, na zapuhu strn, 

Sve pade u beskrajni p’jesak; 

Mi druzi ko oblak gromovit i crn, 

A desnice porazni bl’jesak. 

Sve razbij i ništi, u b’jesu je slast, 

A šta će nam nebo i pako; 

U gladnih i sitih je posebna čast. 

Tek jedi, a ne pitaj kako! 

Nijema igra između ADAMA i EVE. 

EVA očajnim glasom 

I zaklinjem te time. 

Što pod srcem ti nosim! 

Demoni izmiču. LUCIFER u času zgražanja. Tiha glazba. S nebesa se čuje glas 

,,I još mećem neprijateljstvo između tebe i žene, između sje¬ 
mena tvoga i njezina; ona će ti na glavu stajati!" 

Geneza HI. 15. 

U taj mah diže se sunce iza brda i obasine pustinju. S polja kor genija 

PJEV 

Na rad! — Na rad! — Na rad! 

U srdžbi je božjoj rečeno nam, 

Da znoj nam je suđeni sud, 

Kad zgasnu nam oku Edena plam, 

Kad kletva nam otrova grud! 

A čovjek je kruna stvaranja tog 
I držat će nebo i sv’jet; 

O napr’jed nad nama veseli se Bog; 

U radu je molitve cv’jet! 

' . 

KOR GENIJA u vidu radnika izlazi na pozornicu. 

VOĐA RADNIKA 

Jabuka bje vam demonski dar 
I prevara đušmana zlog; 

Rad će vam dati i polet i žar 
I bit ćete kao i — Bog! 

I bit ćete kruna i svemirna čast 
I držati nebo i sv’jet — 

O napr’jed, u radu je plemstvo i slast 
I ljudske vam odlike cv’jet! 

Pobjednička koračnica. ADAM i EVA padaju na koljena. Vođa genija upire 
samosvijesno prstom u dno pozornice, gdje na plavom oblaku svane od jednoć 

emblema rada. 

VOĐA RADNIKA 
Tuda je put u Eden! 

Demoni padaju u pijesak. 

LUCIFER skršen 

Ta kletva — to bje blagoslov! 

Ja šutim! 

Kor genija odvodi ADAMA i EVU spram dna pozornice. 

ADAM 

Za zv’jezdom, što sv’jeti od ljudskijeh suza; 

O k njoj — dok zadnja teče kap! 


Za zv’jezdom, što sv’jeti od ljudskijeh suza, 
O k njoj, dok zadnja teče kap! 

Tu naša moć, tu naša vlast. 

Krjepkom nogom, muškom rukom 
Diži pravdu, ruši laž! 

O napr’jed, o napr’jed! 

I kad znoj nam skvasi čelo, 

Ispravmo ga sv’jesno, smjelo; 

To nam budi slast! 

Znoj i suze krst su sv’jetu, 

Novom v’jeku i poletu 
Budućnost i čast! 

Zastor pada 

Konac. 


191 


PJESME I FRAGMENTI PJESAMA 
IZ OSTAVŠTINE 


13 Kranjčević, Pred vizijama 


IZ BILJEŽNICE „PJESME OD 1884.“ 


U OČAJU . . . 

Bože silni, Bože svemogući 

Ti li ne ćeš — tko da mari tada!? 

Čuj, gdje vapi pjesnik ti dršćući 
Pa pred tobom na koljena pada 
Da ga čuješ, silni Stvorče ti! 

Plamen duh mu, ah zašto si dao 
Da.mu miso tek visinom bludi? 

Dok na zemlji, gdje no živi <—- jao <— 
Drukče ćute, drugo ljube ljudi, 

Neg je ono, za čim krv mu vri! 

Čemu dade, da tvoj silni plamen 
Ovo t’jelo ilovo izgara; 

Njegvo srce čemu nije kamen. 

Da ga jecaj sirote ne para. 

Čemu pjesnik, čudni Bože moj?! 

Zar on ne bi sretnije uživ6 
Da ga Bože ko i druge sazda; 

Kad ne gledeć ni pravo ni krivo 
Kao mirni čovjek — kućegazda 
Tek za krovak mario bi svoj!? 

Ali jao tuj mu mira nema 
Gdje tisuće uzdišu i pate ... 

Oj, pjesniče, dušo progonjena, 

Ni za grobom sreće nema za te. 

Jer i tamo pjesnikom ćeš bit! 

Kor’jen s neba tuj da cv’jetom zori. 
Miloj biljci tvoja manjka njega — — 
Kor’jen s neba tuj da cv’jetom zori. 
Gdje gomile zemaljskoga sn’jega 
Šire strašan i ledovit dah!? 

Zbori Bože! jesi 1’ mu u grudi 
Udahnuo prokletničku dušu. 

Da bez mira pustinjama bludi 
I kroz vatru, kroz led i kroz tmušu 
Ko da j’ miso tvog prokletstva kći? 

Oh, oprosti Stvorče svemogući 
Ti li ne ćeš — tko da prašta?! 

Čuj gdje vapi pjesnik ti dršćući 
Pa pred tobom na koljena pada — — 
Nek je muka možni Oče ti!! 


HOĆEŠ ZNAT LI ... ? 

i 

Hoćeš znat li: kapi kako suzne 
Pale gole grudi izranjene 
Pitaj mene! 

II bi čuo uzdisaje tužne. 

Drhtaj krila ptice pogođene ... 

Pitaj mene! 

Možda bolan gledao bi rada 
Kako duša borbom o kruh vene 
Pitaj mene! 

Ili kako, a rad ljutog glada 
Za tisuće do dv’je plaču zjene 
Pitaj mene! 

Pa da pitaš: kako još pregaram 
Gledeć nade, gdje pepelom rode 
Posred boja 

Šano bih ti: makar i izgaram 
U toj žeđi, a za kapljom vode 
Oče nek se vrši tvoja!! 

PJEVAO BIH . . . 


Pjevao bih ... o čemu, kako, 

U toj boli, u toj tuzi 
Zar i opet ob očajnoj suzi? 

Pjevao bih ... ah da mogu 
Gušit srca nujne glase 
Prečit duši da ne raspjeva se 

Pjevao bih... al za pjesmom 
Na mene se tmasti nuj obara 
Crn to dime, a iza požara ... 

Jaoh pjevam! u zanosnom plamu 
Tih anđelak b’jednom stvoru zbori 
Znojnim licem vjetrić lak lahori: 

Oj pjesniče duša tvoja 
Alem kam je usred žara 
Jače planuv jače i izgara! 

OPROŠTAJ 


Na pogled tvoj, znaj, drhtnule mu grudi 
I srce plamom proplanulo c’jelo; 

A1 sudba valjda tako mi dosudi 
Da drugi vito ogrli ti t’jelo, 

Da drugi zlate ovjenča ti prame 
I u svom krilu da ti stvori raj — 

Pa kad si tako nesuđena za me. 

Uz drugog barem sretne danke traj! 

Ja mišljah uv’jek: da ćeš tješit mene 
U teškim patnjam, sred tih težih jada. 
Da ti ćeš vedrit suznog oka zjene. 

To tužno srce spasit da ne strada; 

A1 jalno nebo nij’ mi sreće htilo 
I tvoje zv’jezde zgasnuo mi sjaj, 

Pa moje oko krvlju prosuzilo, 

A usna šapće: Bože milost daj. 

Što mogu jadan? ah ja tebe gubim, 

A s tobom sreću i budućnost svoju, 

Pa ipak još ti praznu sjenu ljubim, 

Ah, više nego raj i dušu moju! 

A ti, a ti, ah, što li mariš za to 
Da dadoh srce tebi na oltar -—• ■— 

Ne mila dušo, milo moje zlato 
Ti sretna budi, a ja ubogar! 

Pa imaš srca 1’ ruglu me izvrgni 
Sa tvoga čistog otjeraj me praga. 

Iz bolnih grudi bolno srce trgni, 

A1 v’jek mi mila ostat ćeš i draga 
I bude 1' štogod nužno tvojoj sreći 
Uz drugog, kad si miran sviješ stan, 

Iz moga srca krv će za te teći, 

Ta sav mi život tebi žrtvovan! 

Ti ne ljubiš me — ništa zato dušo, 

Ta jad je sudbom pjesniku do groba; 
Nejačak jošte majku sam si slušo. 

Da doć će čas, kad znat ću: što j’ tegoba! 
Ah, sad ju znam, sad srce mi te voli 
A u tvim grudim moj ne vlada lik -— —> 
Tek bugar-pjesmom, pjesmom teške boli 
Ja dižem sebi suzan spomenik! 

Ti ne ljubiš me — grozne 1’ ipak r’ječi 
I miso na nju poput noža para 
Oh, toli grozno smrtno zvonce ječi, 

I kuha zvekne poznatog grobara — ■— 

Ti ne ljubiš me — Bogu za to hvala. 

Ta moje srce tek za pregor zna 
Nad kol’jevkom mi vrana zagraktala 
A sreće za me ne bje nikada! 

Pa s bogom ostaj, s bogom djevo krasna 
V’jek pregarana nikad pregorena 
Iz sanka zbilja budi me užasna — — 

Oj s bogom, s bogom dušo premilena! 

Ja ljubljah tebe, ja te ljubim pače, 

A1 sudba mori izranjenu grud 
I srce klone, vene, veneć plače: 

Ah, ljubavi, oj s bogom, s bogom bud! 

SUNCE KLONE . . . 


Sunce klone ... cv'jetak vene 
Jao! sve to sjeća mene. 

Da te pitam lane moje: 

„Trajno što je, trajno što je?“ 

Sunce klone ... sve umira ... 

Sred tišine, posred mira. 

Ja se sjećam, lane malo. 

Pred čas da je sve još cvalo! 

Sunce klone ... rumen trne ... 
Aoh, Bože, slike 1’ crne! 

Jošte nekom, mrki jade. 

Na oltare tmina pade! 

Sunce klone ... klonulo je ...! 
Sklon se i ti milče moje, 

Bjež mi s vida ... tim me spasi — 
2ar se gasi, žar se gasi! 

Sunce klonu — mrak se širi ~ 
Nad grobovim vjetrić piri 
Ko da šapće pjesmu jada: 

Sunce klonu ... suza pada .., 

SUMNJOM DAHNEŠ . . . 


Sumnjom dahneš moj b'jeli cv’jete ... 
Što me pitaš: čemu mi se svete 
Neba kruzi, kakav gr’jeh li kajem 
Pako ćuteć, uzdišuć za rajem!? 

Muči dušo, mi smo većkrat krivi 
Što smo jošte na braniku živi. 

Nemoj mislit da sred ovog sv’jeta 
Gr’jeh se kazni, a poštenje cv’jeta. 

Već ti poznaj, milo moje lane. 

Da je sudba svakom tugovanje. 

Koji b’jedan, jer robuju braća 
Suzom sudbi nježno srce plaća. 

A1 mi gledaj i još teže jade: 

Moje boli tek jadnik poznade! 

Gdje da crvi u svom prahu znaju 
Plamnu dušu borbom u očaju! 

Sumnjom dahneš moj b’jeli cv'jete ... 
Čemu pitaš: zašto mi se svete 
Neba kruzi, -—kakav gr’jeh li kajem 
Pako ćuteć, uzdišuć za rajem!? 

Ah, ne pitaj, znaj da tek me zloba 
Od kol’jevke pratit će do groba ... I 
Pregršt puna pepela još vruća: 

Oj pjesniče eto ti pregnuća! 


LIBERTE, EGALITE, FRATERNITE 
( 1884 .) 

A dokle još da umiremo 
Sred kobnog ropstva, kobne tame, 
A dokle još da vapijemo 
Sirote kao da smo same?! 

Ta c’jelom sv’jetu sinu dan 
I vedrog sunca tračak l’jep 
Tek Hrvat samcr nevoljan 
Prelama ruke, gluh i sl’jep 
Pod lance skučen i grozotu 
I izdan prodan na sramotu!! 

A zar da sreća moga puka 
Slobode svete vr’jedna nije? 
Razapeste ga goloruka 
Sa križa još vas strahom bije ... 
Kroz povjesnice dugi vaj 
Zgražavala se pred njim smrt, 

A sad da zgine junak taj 
Od kukavica takvih strt. 

Zar s pradjedovskog krvnog rada 
Sad njihov unuk gine s glada?! 

Sramota na vas, vrh grobova 
Zahvalnost zar se tako vraća? 
Oskvrnuše nam grob djedova, 

A vjernost tek se bičem plaća. 

I dobrog brata vapi brat 
I brižnog oca plače kćer 
Ljubećeg muža vjerna mat, <— 

Pa na tu bol se ceri zv'jer ,.. 

A1 dršću, dršću pragi pusti, 

Gdje uvenule kune usti «— 

I tuj na tvrda srca bijem 
Slobodu od vas tražim svetu 

II znojem ćemo krvavijem 


Nasrnut na tu silu kletu. 

Mi ne prosimo kakav dar 
Nit milost kakvu, novčić koj 
Već čistu dušu čisti žar 
Tek natrag traži zapis svoj, 

A židske himbe Bog ne znade, — 

Što komu patri — nek se dade! 

Sloboda r’ječ je našeg rada 
Pod barjak svih nas bratstvo jati 
Jednakost na nas ruke sklada 
Svim jedan otac, jedna mati. 

Ta čemu takva huda kob 
I predsuda taj travni duh 
Da jedan gine kao rob 
Dok drugi na svet pljuje kruh! 

Ne znade plemstva genij v’jeka, 

Poštenje samo kruna čeka! 

Zastrepite i bijte grudi, 

Oj, puca, puca okov kleti. 

Na tajan glas se brat moj budi 
A žar ga grije sveti, 

Ogrlio je mučan trud. 

Nastupio je trnov put, 

A idolom se kroji sud 
Milostiv možda, ipak ljut. 

Do boljeg cilja roblje brodi 
U susret sreći i slobodi! 

Bje dosta šale — ništa više 
Mi digosmo si barjak roda. 

Žrtava naših krv tuj piše: 

„Jednakost, bratstvo i sloboda!" 
U divan sve se slilo sklad, 

U rajski sve sad grmnu poj, 

A svakom cilj je jedan rad 
Za narod trpit, ginut svoj. 

Pa napred sada k našem raju — <— 

Ah, vlade ginu, puci traju!! 


202 


203 



IZ BILJEŽNICE „NOVE PJESME" 

PJESMICE NA NARODNU 

Prelih suze iz oka 
Pa bisera skupih dva. 

Hoćeš li ih, dušo. 

Hoćeš li ih zlato moje 
O grlo?l 

Kako sam ih plakao 
Tajni žar ih ogrijao 
Jer su ovo, dušo. 

Jer su ovo, suze moje 
Ljubavi! 

Kud se one priviju 
Tud i rajem ogriju. 

Pa ih primi, dušo, 

Pa ih primi, zlato moje. 

Na srce! 


204 


THALAMOS 

FRAGMENAT 


Na čelu joj majčin još se cjelov hladi 
Kad zaplaka uz nju od stida i sreće 
I v’jenac joj bračni, djevojački mladi 
Još bijelo kiti cv’jeće. 

I duša je njena onaj lijer b’jeli 
Gdje se samo kaplje biser-rose kreše. 
Gdje leptirić drski — ljubavnik joj smjeli 
Još peiuda ne otrese. 

Ostala je sama, a s polja se čuje 
Svat za svatom kako ulicom vrluda, 

A u kutu negdje mali Amor kuje 
Žicu kojom veže uda — 

Ostala je sama — spram nje slika visi 
Gdje se bajna ženska porađa iz pjene 
I rukom joj maše: evo sad i ti si 
Venus Anadyamene! 

Saprati će Amor ovu pjenu lako 
Što prikriva tvoje čare netaknute. 

S pritajenim sm’ješkom poslat će te tako 
Na zemaljske pute. 

Ostala je sama — utekavši kradom 
Od ob’jesne šale, od svatovskog stola 
A po vrelom lišcu i po v’jencu mladom 
Dršće plamen s girandola. 

Korak sluša svaki... časak jošte eto 
I ponoć će doći i njega don'jeti 
I dršće i trne... čini joj se sve to 
Drugi život na drugoj planeti. —- 

A što dršćeš ludo, djevojčice mala, 

Sa stalka joj bošćić sa prstićem pr’jeti. 
Čeznula si dugo pa si dočekala. 

Ponoć će ga sad don’jeti! 




I trne i zebe i glava joj pada. 

Po bračnome v’jencu i po cv'jeću b’jelom 
I pred krevet kleca djeva — žena mlada 
I zadnji put moli pod mirtom i velom. 


AH KLEKNUT NA TVOJ PRAG 
FRAGMENAT 

Ah kleknut na tvoj prag 
I molbu molit vruću 
Privinut na tvoj trag 
I usnu umiruću. 

Pa klonut sl’jep i gluh 
U tvoje mrtvo krilo, 

I svoj ti predat duh 
Oh, kol bi lijepo bilo! 

I poput gr’ješna duha 
Tumarat tuj i tamo 
Moljakat koru kruha 
Ah za te, za te samo 
To još bi ljepše bilo. 

Pa isprošenim hljebom 
Nahranit tvoje usti -— 

Pod ovim ne znam nebom 
Za ljepši sanak pusti. 

A1 znam! ta čemu dar. 

Sa gospodskoga praga. 

Dok ljubav srca žari. 

Dok ljubav ljubit smaga. 

Ah prsiju mi daj 

Tuj krvcom um se hrani. 

Da snivam i da tlapim 
Što najljepši su danil 


DVA SPOMENIKA 

FRAGMENAT SATIRIČKE PJESME 

Baš je bio fina ptica. 

Mirisao po salonu, 

U očima gospođica 
Bio nalik Apolonu. 

Kad se klanja sv'jet se divi 
Kako l’jepo on to može. 

L’jepo živi, dobro živi 
Kavaljerčić gipke kože. 

Ljubi ruke, kući prati 
Te otvara drugim vrata. 

Po po sata skrbno trati 
Sa brkova i nokata. 

Vraća li se iz teatra 
Psuje glumce i ideju. 

Govor mu je živa vatra 
Pri tuđemu gdjegdje teju. 

Pa ovako i onako 
Zgodilo se — ko bi diro — 

Te moj junak nekud lako 
Povisoko avansiro. 

U birou drven sjedi. 
Dostojanstvo tako hoće, 

U spiskove mudro gledi, 

L’ječi ljudske potreboće. 

Pa ih baca — cigar mota 
Baš ko prije za života. 

I ko čovjek od noblese 
Elastičan ko spirala. 

Kad se ljuti nosom trese 
I zapinje par stakala. 

Ispod stakla oštro vreba 
Preko mlađih svog resora. 

Da ih uči što li treba. 

Što li treba, što se mora, 

A na kog je jednoć viko 
Tomu ti je: s bogom diko! 

Baš otako jednog dana 
Zgodilo se nekoj b’jedi 
Sjela b’jeda otrcana, 

Pa si stara pera redi. 

A gospodin u fotelju 
U po spava, u po dr'jema. 
Na opću je sinoć želju 
Par prosuo anatema. 

A dok kakva kiša pade 
Nos je prvi koj to ćuti. 
Kiše mu se — to se znade, 
A1 kihanjem mir se muti. 

I tako vam b’jeda stara 
Kihnu kano gn’jev vulkana. 
Pa uzbuni gospodara 
U po dr’jema, u po sana. 

JEDNA BOLESNA IDEJA 
( 1889 .) 

Negdje ukraj puta, gdje se blato zgrta 
Poderani divljak zapušteno sjediš 
Izcerena zuba, glupavijeh crta 
Kroz upale oči u gospodu glediš. 

Nesretnim se gradiš dok izmoliš darak, 
Otvara ti nebo bačeni krajcarak. 

Bogata siroto — bez sv’jetla, bez žara 
Bez sv’jetla u mozgu, bez žara u grudi. 
Bezuma ti miso onud ne tumara 
Kud naš željni pogled besputicom bludi, 

Pa ne znadeš -— b’jedo -— one kletve stare 
Kojom nebo prokle Prometejske dare. 

Ostaj u svom blatu i ne želi više, 

Ne truje te zavist, ne potkapa zloba, 

L’jen ti teče život — a dok živ ti diše 
Naći će se darak siguran do groba. 

Ta s kog krpe vise — milosrđe budi. 

Komu srce puče od tog bježe ljudi! 


14 Kranjčević, Pred vizijama 

HIMNA HRVATSKOJ TROBOJI 
prigodom zavjetne časti barjaka 
„HRVATSKOG PJEVAČKOG DRUŠTVA TREBEVIĆA” 
dne 3. lipnja 1900. 

O zdrav nam, st’ježe tisućljetni. 

Što pravedni Te čuva Bog! 

Tri neven-lista raj je cv'jetni 
Vrh čista spleo polja Tvog 
I u tri svete blistaš boje. 

Tri krila slavi našoj v'jek. 

Kud guslar Tvoju pjesan poje 
I tambure nam drhti zvek. 

O zdrav nam, st’ježe, sa Karpata 
Što hrvatski Te preni djed. 

Kad junak-div je igro ata 
Na sedmer bajnih župa red. 

Pa s velebitskog Svetog Brda 
Nad trojak Ti se viješ kraj; 

Sve braću, desna ruka tvrda, 

U jedan pašeš zagrljaj! 

O zdrav nam, st’ježe, prvi svuda. 

Kud junačka nas zvala kob. 

Gdje krv nam pila tuđa gruda, 

A1 bar pod Tvojom sjenom grob! 

Ah, otac kad je izdisavo, 

Tvoj zadnji bje mu cjelov vruć, 

A čedu svom Te sin predavo 

I gino za Te — pjevajući 

O zdrav do zadnjeg našeg časa 
Vrh nepolomna koplja Svog, 

Kud Tvoj se Hrvat pjesmom glasa, 

II tih mu uzdah čuje Bog. 

Vjekovit nam se, mlad, vijori, 

Kud hrvatska Te diže pest; 

Nad složnom braćom sjaj i gori 
Ko tvrdi štit, ko -— bolja v’jest! 


UZ PROSLAVU 

HRVATSKE VEČERI U PRAGU 18. IV. 1898. U SPOMEN 50-GODIŠNJICE 
PROGLAŠENJA HRVATSKOGA JEZIKA JAVNIM I DRŽAVNIM 

Tibar i Dunav i Tisa eno su dizali pjene 
Šumom da potope grudu, Sava kud šapuće Tvoja; 

Slavenskih umjesto vila tuđinske hladne Sirene 
Pjevat Ti htješe. Hrvatsko moja! 

Ko da i ne bio romor, što Ti je lebdio s usti 
Naličan harfi i gromu -— mislima svadbena halja — 

Silan što ječo mu odjek, klas gdje slavski se gusti 
Zlatni ko talas beskrajan valja ...11 

Ko da to ne bila riječ, što je u krvavo doba 
Djeci Ti sladila dane tvrdom o vojničkom hljebu?! 

S tuđe kad ginuše puške, što ih je — vjerne do groba — 
Uzdahom zadnjim nosila k nebu! 

Lipin je cvijet sa čela Tvojem paladiju slišten 
Latinski Jupitar dugo svojijem skrivao vijencem, 

Hugina nosio Wuotan, Turuna turao Išten 
Boreć se s Tvojim s6ko-miljencem! 

Gdje bi o pastirska frulo? Kuda li, gusle o svete. 

Što su zan’jemile strune, gudalo kuda li živo?! 

Pobjedni ne bje li jezik, kojim su vitlali čete 
Kraljević Marko, Senjanin Ivo?! 

Naroda boštvo mi Tvoga zar je robovalo Divu, 

Silno i usred Walhalle, silno vrh turanskih gora; 

Gdje li je idol što njemu glavu će prignuti živu, 

Grom gdje li gromči njegova zbora?! 

... Glasna o pastirska frulo, gusle nam i terzijane. 

Hvala što sladiste blago pastirsku večeru suhu; 

Tamo je hrvatski čovo čuvao noći i dane 
Majčinu riječ o soli i kruhu! 

Ona se krunila tamo,; pošla je ispod krovića 
Kraljevskim, velikim hodom; sjela krjepka u pr’jesto 
Mahom su idoli pali božijeg ispred joj bića; 

Naroda srce .— rodno joj mjesto! 

Lovor je njezin vjekovit; u srce puka se dube, 

Krvca ga njegova grije. Palača bajna joj s’jeva. 
Oltar je zavjetni u njoj, gordo je njezino kube. 

Vrh njega vila lebdi i pjeva: 

Čuj me, o rode, i počuj: Vila sam jezika Tvoga; 
Riječ Što uskrsnu Tvoja -— bila je Providi volja 
Stara da ne zamre pjesma: Pobjedni u ime Boga 
Krunidben psalam s Duvanjskog polja! 

NAPOMENE 


i 

I za ovaj svezak vrijede kratice označene u I. svesku u Napomeni 1 
na str. 193., t. j. B. = Bugarkinje, M. = Matičine Izabrane 
pjesme, T. = Trzaji, D. = Divot izdanje i V. = Vijenac. 

i 2 

O natpisu Pred vizijama isporedi u prvom svesku Napomenu 3 
na str. 194. 

3 

Od pjesama u ovom svesku nalazimo u Matičinim Izabranim 
pjesmama ove: Dva barjaka, Samilost, U maskiranoj gomili, Resurrectio, 
Slavenska lipa, Moj dom, Prvi snijeg, Providnost, Sijelo, Naš čovo, Iseljenik, 
Velebitska baka, Sirenin dragi, Trsatska sjena, Pred kraljevskom pločom u 
Baski, Guslar, Oproštaj. Ove pjesme i navedene u I. knjizi Napomene 5, 
str. 195. i u II. knj. Nap. 3 i 6, str. 193., te Prvi grijeh, čine potpun sadržaj 
Izabranih pjesama. 

U Trzajima nalaze se pjesme: Uzdah, Promašena kob, Dosjetka 
smrti, Ženi, U želji ljubavi, Prosinačko sunce, Na kolodvoru, Noći, Ouvertura, 
Mir Vam!, Ponoć, Hrist djetetu u crkvi, Život, Mjesečina, Duša, Zimska pjesma, 
Slap, Sveljudski hram, Majales, Pogled na zvijezde, Vox humana, Himna, Orlu, 
Iz transe, Najljepša pjesma. Nostalgija, Zatvorte vrata, Monotonija, Excelsior, 
Propali genij, Ah, kako gorko virnuh. Ove pjesme i navedene u I. knjizi Napo¬ 
mene 5, str. 195. i u II. knj. Nap. 3, str. 193., čine potpun sadržaj Trzaja. 

U Divot izdanju nalaze se pjesme: Triptih, Dvije druge, Groblje 
na umoru, Ožujak, Na golu sjedah kamenu. Vizija, Portret, Hristova slika, Ja 
mišljah, Misericordia, Izgubljeni dani. Motto, Što l’jep si b’jeli sv’jete, Tako je, 
Po pučini, Na bojištu, Tri pozdrava. Ove pjesme i navedene u I. knjizi Napo¬ 
mene 5, str. 195. i u II. knj. Nap. 3, str. 193., čine potpun sadržaj Divot 
izdanja. 

4 

Pjesme „Sv. Franji", koju navodi M. Marjanović u svojoj bibliografiji 
Pjesnička proza str. 92. pod godinom 1899. u Strukićevu molitveniku, nisam 
mogao pronaći. 

5 

U ovu su svesku ušle pjesme poslije smrti Kranjčevićeve objelodanjene iz 
rukopisne ostavštine. To su pjesme: Klaonica (1899.), dvije iz g. 1889. i 1890. pod 
natpisom U album i Najljepša pjesma (1888.) 


Sva Kranjčevićeva rukopisna ostavština sačuvana je u Kranjčevićevoj 
sobi Zemaljskog Muzeja u Sarajevu. Točan popis svega ondje spremljenoga 
sastavio je i objelodanio dr. Vladimir Ćorović u svojoj raspravi 
„Lektira S. S. Kranjčevića" u X. knjizi „Građe za povijest književnosti 
hrvatske" (Izdanje Jugoslavenske Akademije u Zagrebu iz god. 1927. Str. 1 — 106.) 
U toj ostavštini ima: 1. prije štampanih pjesama; 2. neštampanih pjesama i 

3. koncepata za jedne 1 druge i fragmenata. U cijelosti ovi, često i nepovezani 
listići reprezentiraju dokumente o pjesnikovom umjetničkom 
radu. Ni s najboljom voljom ne bi se mogli reproducirati svi rukopisi, jer su 
često nečitljivi, a većinom puni popravaka i inačica pojedinih stihova. 

U našem odijelku donosimo iz tih rukopisa: 1. nekoliko pjesničkih 
prvijenaca, koji nisu nigdje objelodanjeni, značajnih za studij razvoja 
Kranjčevićeve umjetnosti: 2. pjesmu „Libertć, egalite, fraternite“, 
koja nije izišla valjda zbog cenzure, a bila je poslana redakciji „Vile: 3. neko- 
liko značajnih fragmenata. 

U taj je odjeljak ušla u rukopisu sačuvana pjesma „Himna hrvat¬ 
skoj t r o b o j i“ i već štampani (u „Bos. Vili“) fragmenti ,,Thalamos“ i „Ah 
kleknut na tvoj prag" i jedna prigodnica iz praške spomenice. 

-- 7 

Po Ćoroviću sačuvani su u Zem. Muzeju ovi rukopisi: 

U jednoj bilježnici veličine 19.5X14.5 cm nalaze se ove Kranjčevićeve 
pjesme spjevane 1884.: „U očaju" spjevana 22. VII.; „Minite me" (B.); 
„Hoćeš znat 1 i?“ „Pjevao b i“; „Oprošta j“; „Moji osjećaji" (I. Ah 
pukla mi je grud .— a biesne sred oluje. II. Sreća cvate, al i sreća uvehne. 
III. Bože moj, zar spavaš. IV. Ah, nij samo srce tužno, V. Spustih oči ko u kalu. 
(Ova zadnja štamp. u B.); „Sunce klone"; „Sumnjom dahneš..."; 
„Sjeni majke"; „Klekoh tebi na grob"; „Na prvi susretaj" (B.). Bez natpisa: 
I. „Što misliš kakav sad", II. „Oj štujte ju u tom času", III. „Umoran sam u tom 
grobnom miru", IV. „Maglovit zimski danak bje", VI. „Klono bih dušo moja", 

VII. „Rado miso krilata mi srne". Iz pjesama „Primorkinja" I. „Pjena mora" (V. 
1884. i B.), II. „Oj sanče koljevke" (B.); III. „Jur kasna jesen bila"; IV. „Daj 
da tisnem cjelov" (B.); V. „Stajao sam pokraj cvieta"; VI. „Dizao se tamjan 
nebu pod visine" (tu je pjesmu precrtao); VII. „Hoću 1’ igda milo moje lane"; 

VIII. „Daj sadi, dušo, s neba dolje"; IX. „Rekoh srdcu neka srdcuje"; X. „Jesi 1’ 
vita iz gqrice vila"; XI. „Ljubimo se, u zakonu prvom" (pjesma u B. potpuno je 
prerađena); XII.„ Ah, ti Bože čuj što šapćem biedan". Pjestu „Što je nebo" ... 
(„Stoje nebo, kriepostnice moja") svu je precrtao nekoliko puta. „Sonetni vienac" 
(u B. mnogo prerađen); „L i b e r t e, £ g a 1 i t e, Fraternite" („A dokle još da 
mrijemo"; precrtana u prvoj i drugoj preradi, — tek u trećoj je ostala: „A dokle još 
da umiremo"; 28. X. 1884. poslana je pjesma uredništvu „Hrvat. Vile"); „Sanak" 
(„Velebna i divna kao majka sreće", spjevana 28. X. 1884. s primjedbom: „Na 
taj dan pred godinu dana bje mi zadnji dan boravka pred putovanje u Rim"); 
„Ajde dušo da kreneš uz mene" (spjevana 29. X. 1884.); „Tuzi" („Tugo moja, 
sjeno ranih dneva" precrtana je; precrtana je i druga „Oj družice zelenih mi 
dneva"; ostala je tek treća prerada „Oj družice ranih dneva"); „Blagosivam te" 
(„Blagosivam te — oj ti majko časna") s nastavcima II.: „Blagosivam vas, oj vi 
oči brižne"; III. „Blagosivam vas, oj vi ustne vriedne"; IV. „Blagosivam te, oj ti 
prvo mlieko"; V. „Blagosivam te, majko milja moga"; VI. „Da slava ti, jer ti si 
dobro znala"; VII. „Ne, nisi tvoju ti učila djevu"; VIII. „Udahnu mar joj za 
ognjište sveto"; IX. „Da slava tebi, slava do nebesa" (spjevao 5. XI. 1884.). 
„Grobovi" (u tri prerade, štamp. u B.); „Ah vječnost se je zvao čas"; „Moć 
osvete" (B.); „U slavu Josipa Jurja Štrosmayera“ („Mironos hladak znat ćeš 
lovor- lista"); „Mojoj pjesmi" („Tebe, koja nisi uzdrhtala jošte"); „Nad rasapom 
moga grada" (stari natpis „Liberte, Egalite, Fraternite", s primjedbom „govor za¬ 
stupnika Dr. A. Starčevića izrečen dne 27. V. 1884.“; drugi dio „Nad Nehaj 
gradom crn se kruži vran" (B.); „In tyrannos („Sakivajte lance umujte o mrieže"); 
„Pjesmice na narodnu"; „Mašti" („Sada tiha, sada strašna", spjevana 
17. X. 1884.) 

Rukopis Bugarkinja, u formatu 40X25 cm, ima ove pjesme: „Uspomeni 
Augusta Šenoe", „Hrvatskoj", „Jadnicima moga naroda", „Radniku", „Hrvatskoj 
majci", „Senju gradu", „Na Nehaju", „Nad rasapom moga grada", pred saborske 


izbore. U formatu 34X21 cm pjesma je „Vjekovnomu mučeniku". Ovaj tekst 
ušao je u naš prvi svezak. 

Na jednom listiću, 16.5X10.5 cm, ima pjesma namijenjena „Balkanu", 
spjevana 6. IV. 1886.: „Uz diplomu". 

U jednoj bilježnici formata 23.5X19.5 cm, imaju pjesme iz 1889. godine 
„Čemu sve to?" („Čemu sve to? Amo vina"; spjevana 29. IX. 1889.); „Bećar" 
(„Ej tko je ko ja, ej tko je ko ja?" spjevana 6. IX.); „Slušavo sam" (Slušavo sam 
ako te miluje bog, štamp. u V. 1889.); „Kol čarobno driema" (dvije prerade, 
1889.); „Alaj mi se činiš vedra" (V.); „Ja sam, dušo, kip od leda" (V. 1889.); 
„U pustari kamen leđni" (nesvršeno); „Cvijet niče, cvijet vene" (nesvršeno); 
„Pjesmo moja kud si htjela?" (V. 1889.); „Mladosti i ljubavi" („Kano leptir 
treptiš na milini cvieta", spjevana 2. X.); „Dva spomenika" (Baš je bio 
ptica); „Tol gluho" (Tol gluho — zemlja grob je bez mrtvaca); „Porod Afrodite" 
(„Slušaj, kako lovor šušti", u dvije prerade, nedovršeno. Uz to za 11. X. 1889. 
primjedba njegova „Danas nijesam valjao"!); „Jedna bolestna ideja"; 
„Ja ne znadem, što je tamo", (spjevana 14. X.); „Ideali" (dva početka, „Tko vas 
ne zna sanci zlatni"); „Porod Afrodite" (Hej veselo, ptičice male); „Mrtvi čaši" 
(nedovršeno). 

U istoj su bilježnici i pjesme iz 1890. godine: „Smieh kroz suze" (Zaniemi. 
Gle kroz lažive trofeje); „Sladka majko" (Sladka majko, crkvo sveta); „Šušti 
vjetrić" („Šušti vjetrić, pa se kroz grm mota", spjevana 9. I. 1890.); „Ideali" 
(„Tajna večer, topli osjećaji", (V. 1890.); „I pjesniku" („I pjesniku je tako", 
spjevana 7. I. 1890.); „U album" („Trenutci toli kratki", spjevana 8. IV. 1890.); 
Ljubavi" (V. 1890.); „Astraea" (spjevana 18. IV. 1890.); „A gle ovaj lijes 
sjajni" (nedovršeno). 

U jednoj računskoj bilježnici formata 24X20 cm nalaze se pjesme iz 1891. 
i 1892. god.: „Neznani grob" (P. 1891.); „O onđele" (O anđele, o proleti); „Mir" 
(„Goro moja zelena i gusta", spjevana u Zagrebu 30. VII. 1892.); „Djevojčica 
vjenčić plela"; „Djevojčica vodu gazi"; „Vani sniježi" (V. 1891.); „Stara slika" 
(V. 189.); „Sto lijep si bieli sviete" (spjevano 4. XI. 1891. (V. 1891.). Na papiru 
formata 34X21 cm nalazi se pjesma: „Ljudske misli" (V. 1892., poslije „Mo¬ 
nolog" u „Trzajima"). 

Na papiru u formatu 34X21 cm, dvije su pjesme iz 1896.: „Njegovu Ve¬ 
ličanstvu caru i kralju Franji Josipu I." (N. 1896.); „Hrvatskom narodu prigodom 
otkrivenja spomenika Nikoli Tomaseu" (spjevana 10. V. 1896., V. 1896.). 

Na papiru formata 41.5X23 cm pjesma je: „Uz proslavu hrvatske večeri 
u Pragu 14. XII. 1897." (spjevana 27. XI., štamp. u Spomen-knjigi praškoj); u 
formatu 27.5X15.5 cm pjesma je „Svojoj Eli" (spjevana 29. IX. 1897., štamp. u 
„Novom Vijeku" 1897.). U formatu 34X21 je iz 1901. Prolog stogodišnjici ro¬ 
đenja Prešernova. 

U formatu 34X21 cm imaju njegove pjesme iz 1902.: „U osamu pustu" 
(D.); „Ah, kako gorko virnuh" (T.). Prva je spjevana 16. XII. 1902.; druga 
8. IV. Pjesma „Na golu sjedah kamenu", spjevana 18. I. 1902. U formatu 28.5X21 
cm sonet je Martiću prilikom osamdesetgodišnjice (P. 1902.). 

„Klaonica", koja je spjevana 18. III. 1899.,štampana je tek iza njegove 
smrti u „Ilustr. Obzoru" (novembar) 1909. Format je rukopisa 34X21 cm. 

Bez datuma pjevanja ove su njegove pjesme. U jednoj bilježnici formata 
19X15.5 cm: najprije „Motto", koji se nalazi u Divot-izdanju; dalje: „Po pučini" 
(D.); „Na golu sjedah kamenu"; „Suncokret" (Odabrane pjesme)); „Slom Cam- 
panila" (V. 1902.). U prijepisu njegove gospođe, u istoj bilježnici: „Ja mišljah" 
(D.); „Slušavo sam" („Slušavo sam: ako te miluje bog", precrtano). Neprepisan, 
olovkom je pisan dalje koncept pjesama: „O konopcu crn se zlotvor trese" (D.); 
„Na zidu visi slika Hrista boga" (D.); samo početak jedne pjesme: 

Davno bilo, sad se spominjalo 
O junačkom Mati Tvrdoglavcu, 

Što je kovo bakrene kazane. 

Dalje pjesma, što je spjevana 12. V. 1908., zadnja u bilježnici: „Znaš li, sinko, 
suza što je!“ (D.). 

U formatu 21 X 14 cm je nedovršena pjesma „Iz teleološkog albuma" („U 
mekanu naslonjaču"). U formatu 31X21 cm nedovršena pjesma „Thalamos" 
(„Na čelu joj majčin još se cjelov hladi", štampana u Bos. Vili 1910.). U 
formatu 34X21 cm pjesme su :„Groblje na umoru" (D.); „Obična priča" (D.). 
U prijepisu njegove gospođe s njegovim ispravkama: „Pjesmo moja, kud si htjela?" 
(D.); u tuđem prijepisu: „Misericordia" (D.); „Tako je" (D.); „Čovjek i zemlja" 
(„U iskoni je bilo nekada"); „Prometej" („Visoko sjedi Zeus-Div“, nedovršeno). 
Ta je pjesma na papiru u formatu 23.5X19 cm. U formatu 34X21 cm jest 
„Triptih" D.). „Nakon bolesti" („Ne tuži, bako, bakice"). Ta je u formatu 
29X21.5 cm. U formatu 17.5X11 cm jesu pjesme: „Kroz oblake rastrgane" (B.) 
i „Kosture šuti!" U formatu 25.5X21 cm nedovršena je pjesma „Bijaše tako pa- 
nulo". U formatu 34X21 cm jesu pjesme: „Na pričkom brdu rode moj"; nedo¬ 
vršena pjesma „Zadnji ustaša" i na istom tabaku pjesma: „A1 je liepa narav ova" 
(T.); u prijepisu njegove gospođe „Izgubljeni dani" s njegovim popravkom (D.). 
Gosp. Rikard Katalinić Jeretov poklonio je 20. XI. 1909. Institutu rukopis pjesme: 
„U želju ljubavi", format 34X21 cm, (T.). 

U formatu 34X21 cm ima njegov prijevod Heineove Atte Troll dovršen 
27. X. 1894. Uza to i njegova kratka propratna bilješka uza prijevod, koji je bio 
namijenjen „Nadi", a štampan je 1910. u „Ilustrovanom Obzoru". 

BILJEŠKE 


GODINA 1897. 

Dva barjaka. (V. 2. I. str. 5. ss.; M. str. 85. ss.) U V. ima natpis: 
„Dva standarta". U V. glasi: strofa 2. stih 2 Salema; 3 Krsti crveni; 4 Križarskog 
ratnika. Str. 4. st. 6 Muž i gospodar kraj njih bodež pritište. Str. 6. st. 7 U znaku 
evangjelja zbor. Str. 7. st. 1 Otpoče; 2 bliskaju; 9 suza navire; 12 evo ti do- 
djosmo danas. Str. 8. st. 5 Davna su prošla doba, riječ kad svetu; 9 tko je; 
10 Odn’o je mjesto vjere. Str. 10. st. 1 s krsta: vidje; 2 trčko; 9 svanu. Str. 11. 
st. 1 zadrhto. 

Samilost. (P. 15. II., str. 116.; M. str. 37.) U P. glasi: strofa 1. st. 1 
U čemu sjaj ti sveti, o boli; 2 što si. Str. 3. st. 1 angjel bieli. Str. 4. st. 2 duh će 
njegov lutat. 

U maskiranoj gomili. (V. 27. II. str. 133.; M. str. 33. ss.) U V. 
glasi: strofa 2. st. 1 sinu i ginu; 2 Te oči ženske. Str. 7. st. 3 Mnogom. Str. 8. 
st. 7 Tuđih vrh grieha. 

Resurrectio. (V. 17. IV. str. 245.; M. str. 90. ss.) U V. glasi: 
strofa 15. st. 1 sve se; str. 17. st. 2 povelikom; str. 18. st. 1 med njih; 
str. 21. st. 2 eto. 

Slavenska lipa. („Nada", 15. V. str. 186.; M. str. 136. ss.) 

Na shledanou. („Nada", 1. VI. str. 217.) Ispod natpisa: „Češkim 
gostima 26. aprila 1897." 

Moj dom. (V. 21. VIII. str. 537.; M. str. 138. ss.) U V. glasi: strofa 7. 
st. 2 Pa bježat. 

Eli. („Novi Vijek", 25. X. br. 8. str. 449.) U rukopisu u Zem. muzeju 
natpis „Svojoj Eli!" i datum: 29. IX. 1897. 

Prvi snijeg. (N. 1. IX. str. 407.; M. str. 77. ss.) U N. glasi: 
strofa 2. st. 3 i baš. Str. 4. st 3 Halja je njena i suhim. Str. 5. st. 2 stlskaj. Str. 6. 
st. 2 drvce i; st. 3 u veliko. Str. 7. st. 3 „Gloria!" 

GODINA 1898. 

Providnost. (M. str. 78. ss.) U podnaslovu: Narodni motiv. 

Uskočke elegije. (Isporedi sv. I. Nap. 5. str. 5.) 

Sijelo. (M. str. 151. ss.) Ima broj 2. 

Naš čovo... (M. str. 154. ss.) Ima broj 3. Uz pjesmu ove su bilješke: 
Prova = kljun u lađe. Nava = ratna lađa. Galijot = pogrdna riječ, ko obje- 
šenjak. Ćozoti = talijanski ribari. Krasno, na glasu primorsko zavjetište u 
Velebitu. 

Iseljenik. (M. str. 158. ss.) Ima broj 5. 

Velebitska baka. (M. str. 160. ss.) Ima broj 6. 

Sirenin dragi. (M. str. 161. ss.) Ima broj 7. 

Trsatska sjena. (M. str. 163. ss.) Ima broj 8. 

Pred kraljevskom pločom u Baski. (M. str. 165. ss.) 
Ima broj 9. 

Guslar. (M. str. 167. ss.) Ima broj 10. 

Oproštaj. (M. str. 170. ss.) Ima broj 12. Ovo je zadnja Usk. eleg. 

Uzdah. (V. 25. VI. str. 385.; T. str. 87. ss.) U V. glasi: str. 8. st. 2 
pokrpan si. Ovdje ima i „opaska uredništva" uz riječ „trusovina": Trusovina je 
voda zaboravna. U Vukovu rječniku s v. trusovina čitamo: triisovina, f. voda. 

Pod pazuho bocu trusovine, 

U koju su bilja od planina; 


217 


E sam čuo, kazivali su mi. 

Da to jeste voda zaboravna: 

Ko s’ umije i ko se napije, 

Svoja će mu vjera omrznuti. 

Zaboravit svoju porodicu — 

Promašena kob. (P. 1. VII. str. 406.; T. str. 43. ss.) U P. glasi: 
Str. 4. st. 4 biserom brode. Str. 5. st. 1 ove atome. 

Dosjetka smrti. (V. 3. XII. str. 754.; T. str. 32. ss.) U V. i T. 
ima bilješka: Khat, tijelo; kh u, um; N u t a, nebeski svod; b a, duša. 

Ženi. (V. 10. XII. str. 769.; T. str. 1. ss.) li V. glasi: str. 1. st. 1 Ja 
bih htio; str. 2. st. 1 Al; str. 4. st. 2 Uspomenom moje dane. Pete strofe nema. 
Uz „smjehuljka“ ima u V. opaska: S m j e h u 1 c i, jamice od smijeha na licu. 

Propali genij. (Novi Vijek, 1. VII., str. 18. ss.; T. str. 78. ss.) U 
N. V. glasi: strofaT3. st. 1, 2 i 3 on bješe div I Po razvoju, baš biran / Tjelesno 
kr’jepak, divno živ, 5 Tek. Str. 4. st. 1 I, 6 I bacat. Str. 6. st. 5 I od onda. 
Str. 7. st. 5, 6, 7 i 8 Tek s jednog zla su odmah dva / I eto čudne bruke / Do¬ 
godila se zabuna / U stvari oporuke. Str. 8. st. 1 Bi tako neki 5, 6, 7 i 8 Od 
njega ima divan akt / O kastrativnom radu I On smaza vola — čudan fakt / U 
najboljem komadul 

U želji ljubavi. (Hrvatski Salon pod konac 1898-, sv. III. str. 25.; 
T. str. 57. ss.) U Hrv. Salonu glasi: strofa 6. st. 2 mlada t’jela. 

GODINA 1899. 

Prosinačko sunce. (P. 1. I. str. 8.; T. str. 36. ss.) U P. glasi: 
Str. 1. st. 2 Gorskomu; 3 božijeg. Str. 2. st. 3 grane si savila vitke. Str. 3. st. 2 
Zgasnu se; 4 Utrno. Str. 6. st. 2 gluha i. Str. 7. st. 3 I ja sam... lednijem ostati. 

Na kolodvoru. (V. 7 I., str. 1.; T. str. 123. ss.) U V. str. 5. st. 7 
I tvoja sam možda žrtva. 

Noći. (P. 15. I. str. 47.; T. str. 74.) U P. glasi: Str. 1. st. 2 noja liet; 
6 O prospi; 8 brz ti. Str. 2. st. 4 otako. Str: 3. st. 4 Bar trenut vječne, vječne 
sluti. Str. 4. st. 2 prošli. Str. 5. st. 2 U škarpama. Str. 8, st. 7 kud (mjesto ,,kut“, 
štamp. pogrješka). Uz riječ „varkom" (str. 1. st. 8) ima bilješka: varak, lažno, 
divlje zlato. Uz „škarpama" (str. 5. st. 2): Škarpa, rupa, što ju je izjelo more 
u obalu. 

Ouvertura. (N. 15. I. str. 22.; T. str. 6. ss.) U N. glasi: str. 1. st. 2 
odmah vjetrić. Str. 4. st. 3 pod rudež mu. Str. 8. st. 1 zinuo (tisk. pogrješka). 
Str. 10. st. 2 stobojna..— Natpis pjesme glasi u N. i T. Overtura. Bit će, da se 
radi o tiskarskoj pogrješci mjesto „Ouvertura". Ispravnije bilo bi „Uvertira". 

Mir v a ml (N. 15. IV. str. 123. ss.; T. str. 132. ss.) U N. glasi: str. 2. 
st. 4 Na poglavljim. Str. 6. st. 3 svoga duha. Str. 9. st 4 vječnu glavu. 

Ponoć. (V.30. XII. str. 829.; T. str. 51. ss.) 

GODINA 1900. 

Privid. (Spomen Cvijeće Matice Hrvatske, str. 149. ss.) Pjesma ima 
podnaslov „Motiv iz franjevačke crkve u Jajcu" i uz potpis „Sarajevo". 

Hrist djetetu u crkvi. („Život",, knj. I. str. 1. ss.; T. str. 48. ss.) 
U Ž. glasi: str. 3. st. 2 leptiri šire si. Str. 8. st. 1 čašu; 3 Brzo. Str. 10. st. 1 
Motrit. Str. 12. st. 1 Dići ćeš križ svoj i poći. — Uz „Dies irae" ima bilješka; 
Sudnji dan. 

Život. („Život", IX. knj. II. str. 77.; T. str. 14. ss.) U Ž. glasi: str. 1. 
st. 4 u zagon. Str. 3. st. 1 one tvari. Str. 8. st. 3 Da — mrtvi. 

Mjesečina. (N. 15. XI. str. 348.; T. str. 65. ss.) U N. glasi: strofa 1. 
st. 3 sneregjene. Str. 5. st. 3 prosu. Str. 6. st. 4 skriva. Str. 7. st. 1 Dv’je je. 
Str. 8. st. 3 I pokretom odlučnijem. Str. 9. st. 3 i 4 Nu umah se popravila 
Neiscrpna bajna narav — Str. 11. Pjevala je čisteć zube / O mjesecu povrh 

vode / O biseru ispod pjene / I o srcu pod čipkama. — Pjesma nema potpisa, 
ali u sadržaju je označena kao Kranjčevićeva. 

Duša. (N. 1. XII. str. 354.; T. str. 109. ss.) U N. glasi: str. 8. st. 1 
zborila. 

GODINA 1901. 

Zimska pjesma. (N. 15. I. str. 22.; T. str. 82. ss.) U N. glasi: 
str. 3. st. 2 Iz mladosti si svježe glase. 

Slap. (N. 1. III. str. 70.; T. str. 59. ss.) 

Sveljudski hram. (N. 1. XII. str. 354.; T. str. 30. ss.) 

GODINA 1902. 

5. II. 1822. — 5. II. 1902. (P. 15. II. str. 105.) U slavu osamdesetgodišnjice 
života fra Grge Martića. U rukopisu u Zem. Muzeju ima pjesma datum: U Sa¬ 
rajevu, 31. I. 1902. 

M a j a 1 e s. (N. 15. IV. str. 106.: T. str. 98. ss.) 

Pogled na zvijezde. (N. 15. IV. str. 106.; T. str. 101. ss.) 

Vox humana. (N. 15. IV. str. 107.; T. str. 103. ss.) U N. uz riječ 
„bobuk" bilješka: Bobuk = Wasserblase. 

Slom Campanila. (V. 7. VIII. str. 498. ss. i 14. VIII. str. 520.) 
Uz riječ „Regino" ima bilješka: „Regina del mar" (Kraljica mora); a uz „maran- 
gona": Marangona .najveće zvono u zvoniku Sv. Marka. Pozdravljalo bi dan 
na sat prije sunca. — Zvonik se srušio 14. VII. 1902. 

Triptih. (N. 1. VIII. str. 200. ss.; D. str. 77. ss.) U N. glasi: str. 3. 
st. 3 kože. Str. 4. st. 1 džinskijeh. 

Himna. (T. str. 3. ss.) 

Orlu. (T. str. 113. ss.) I'sp. bilješku pod „Klaonica" u god. 1909. 

Iz transe. (T. str. 116. ss.) 

Najljepša pjesma. (T. str. 118. ss.) 

Nostalgija. (T. str. 120. ss.) 

Zatvorte vrata. (T. str. 126. ss.) 

Monotonija. (T. str. 128. ss.) 

Excelsior. (T. str. 130. ss.) 

Suncokret. (Milakovićeva antologija „Naša pjesma" I. str. 408. ss.; pre- 
štampano u Milakovićevoj „Odabrane pjesme omladini" (g. 1909.), str. 69. ss.) 

Ah kako gorko virnuh... (T. str. 106. ss.) U rukopisu u Zem. 
Muzeju ima pjesma datum: U Sarajevu, 8. IV. 1902. 

GODINA 1903. 

Dvije druge. (V. 1. I. str. 4.; D. str. 29. ss.) U rukopisu u Zem. 
Muzeju ima pjesma datum: U Sarajevu, 16. XII. 1902. 

Ožujak. (N. 1. IV. str. 91.; D. str. 17. ss.) U N. glasi: strofa 2. st. 3 
gluhon’jeme Tame. 

Groblje na umoru. (V. 15. VIII. str. 496.; D. str. 35. ss.) U V. 
glasi: str. 2. st. 2 mekše. Str. 8. st. 3 istim slasnim zubom. Str. 12. st. 1 raskinut mu. 

GODINA 1905. 

Na golu sjedah kamenu. („Lovor", 20. III. str. 129.; D. str. 58. ss.) 
U L. glasi: strofa 6. st. 4 I — sve su zamazali. Str. 9. st. 3 hljeba. Str. 10. st. 2 
Za srušenu Divotu. — U rukopisu u Zem. Muzeju ima pjesma datum: 18. I. 1902. 

GODINA 1906. 

Vizija. (Savremenik, 1. III. str. 185.; D. str. 92. ss.) U S. glasi: strofa 
3. st. 2 Rosija. .— Uz pjesmu ima bilješka: Ivan Veliki, sveti ruski toranj na 
Kremlju. Visok je 82 metra. — Vasilij Blaženi, fantastički građena crkva 

na crvenom trgu pred Kremljem. Sagradio je Ivan Grozni, 1554. godine. — Car 
K o 1 o k o 1 — car-zvono, najveće zvono na svijetu. Visoko je 8 m, teško 200.000 
kg. Ispod njega staje 20 ljudi. Kako je preteško, češće je padalo, pa sad stoji 
na podnožju od granita uz Ivana Velikog. — Crveni trg (Krasnaja ploščad) 
pred Kremljem. Najljepši trg u Moskvi. 

Po pučini. (Savremenik, 1. IX. str. 248.; T. str. 25. ss.) U S. glasi; 
str. 2. st. 2 Gdje se tiču. Str. 4. st. 1. Odanle. Str. 5. st. 3 Vrh glave mu krst. 

Tri pozdrava. (Savremenik, 1. IX. str. 249.; D. str. 53. ss.) 

Na bojištu. (Savremenik, 1. IX. str. 249.; D. str. 32.) 

GODINA 1908. 

Portret. (,,Behar“, 15. V. str. 6.; D. str. 64.) U B. glasi: strofa 2, st. 6 
tlapi. Str. 3. st. 5 sve se mori. Str. 5. st. 1 Bit će,da se nekud sjetih; 2 dernog 
Mehu. — U B. natpis „Portreti 11 , a podnaslov „Prva slika 11 . — UD. bilješka: 
Prva i jedino spjevana pjesma u nizu pjesama, u kojima je pjesnik htio prikazati 
neke izopačene karaktere u našeg naroda. — Uz „Bubu-Mehu 11 : Poznati luđak 
po starim sarajevskim ulicama. (Na str. 111.) U r. u Z. M. ima datum 12. VI. 1908. 

Hristova slika. (Savremenik, 1. VII. str. 392.; D. str. 69. ss.) 

Ja mišljah... (D. str. 54. ss.) 

Misericordia. (D. str. 75. ss.) 

Izgubljeni dani. (D. str. 41. ss.) 

Motto. (D. str. 11.) 

Sto l’jep si b’jeli sv’jete... (D. str. 43. ss.) 

Tako je. (D. str. 21. ss.) 

GODINA 1909. 

Klaonica. (Obzor Ilustrovanl, 7. XI. str. 707. ss.) Pjesma je datirana: 
Sarajevo, 18. III. 1899. — Pjesmu „Orlu 11 u Intermezzu štampao je Kranjčević u 
„Trzajima 11 str. 113. ss. (Isp. str. 101. ove knjige.) 

GODINA 1910. 

U Album. (S. 1. I. str. 8.) Saopćila Ela Kranjčević iz rukopisne ostav¬ 
štine. Rukopisi u Zem. Muzeju. Pjesma iz g. 1889. ima datum: Bijeljina, 14. X. 
1889. 

GODINA 1918. 

Najljepša pjesma. („Jeka od Osijeka 11 za g. 1918., str. 41.; pre- 
štampana u Lj. Dlustuša ,,S. S. Kr., Život i probrane pjesme 1918. str. 94. ss.) 
Uz pjesmu ima bilješka: Ovu je pjesmu spjevao Kranjčević u jeseni 1888. u 
Bjelini, gdje je službovao i poslao bez jedne popratne riječi, biva kao probu svoje 
pjesničke produkcije, svojemu prijatelju Ljubomiru Dlustušu. 

PRVI GRIJEH. 

V. god. 1893. 16. IX. br. 37. str. 585. ss.; 23. IX. br. 38. str. 601. ss.; 
30. IX. br. 39. str. 617. ss.; 7. X. br. 40. str. 633. ss.; M. str. 173. ss. 

U V. na str. 600. ima ova bilješka: „Prvi g r i j e h“. Alegorija u tri dijela. 
U ovom broju donosimo prvi dio alegorije, što ju je naš daroviti i umni pjesnik 
S. S. Kranjčević, po želji „Kola 11 , spjevao kao libreto za našega maestra Ivana 
pl. Zajca, koji će cijelo ovo pjesničko djelo skladati kao oratorij, što će se izvo¬ 
diti u korizmi. Taj alegorijski pjesmotvor prvi je svoje vrsti u našoj pjesničkoj 
književnosti, a po svojim krasotama i izvornoj zamisli ide među najljepše pro¬ 
izvode pjesnikove vile. 

U V. glasi podnaslov: Alegorija u tri dijela. 

I. dio. Scenarij u V.: Eden u prvu zoru; stablo znanja dobra i zla; Glazba 
svejednako nastavlja. 

Lucifer (trgnuv se iz misli.. .), str. 585. 


Glad, str. 586., drugi stupac (M. str. 170.) mj. jahat — jašit na oblaku; 
mj. što je .— zašt’ je mrak; mj. Sudbina je redom sve — S. je sve i sva. ■— Glad 
(M. str. 180.) mj. Spuznut će —• Spasti će. .— Ludilo (M. str. 181.) mj. sjajan 
um — željni um: mj. Nato su ga kopali — N. s. g. zakopali. U scenariju, mj. 
uz divlju jezu <—- uz divlju viku. .—■ Glad (M. str. 182.) str. 587. 2. stupac, mj. 
b'jesan svat — b’jesni s. — Svi, mj. poželjen — poželjni. Lucifer, mj. A manji li 
je — A ako j’ manji. — Kor, mj. Pa, čujmo .— Da čujemo. — Lucifer, (M. 184.) 
str. 588. 1. stupac, mj. To blato s blata tu je na blatu! — I taj je crv, o glete — 
složen tul — Lucifer (M. 185.) mj. To nije sve — To nije dost. — Kor genija, 
mj. Srdcem čut’ ćeš — Tu ćeš čuti. — Lucifer (M. 186.) mj. I s Bogom treba r’ječ 
.— I s bogom treba reć. .— Svi, mj. Pa kuda se stisli. -— Pa kako s. s. •— Scenarij, 
589, 1. tupac (M. 188.) u V.: Lucifer skoči slomljene snage; uz divlji pjev. — 
Lucifer u V.: Vjerujem u svoje oči, uši i sebe samoga! 11 

II. dio. Str. 601., 1. stupac (M. 190.) mj. pred žbunom cvijeća — pred 
rpom cv. — Adam (naivno) — mj. A. (sažalno). — Eva, str. 602. 2. stupac 
(M. 196.) scenarij, mj. i zanesu se — i izgube se. — Lucifer, tr. 603. 2. stupac 
(M. 197.) mj. I sunčan ogrijev! — Za novi sunca gr’jev. — Kor demora, mj. 
Hej" i mi baš možemo pjeti / U sv’jetli osvit nov -— I mi ćemo pjesmu začeti / 
Za dan i poso nov. .— Lucifer, str. 618. 1. stupac (M. 202.) mj. Ta glupa pjesma 
da me srećnim stvara -- ... srećnim čini. — Lucifer, str. 619. 2. stupac (M. 206.) 
mj. E nije baš ni lako mr’jet! —E nije baš tol’ lako mr'jet! 

III dio. Str. 620. 2. stupac, (M. 211.), mj. Žedji — Žedjo. — Lucifer, 
mj. Kada zubi nema — Kad zubova nema; mj. Za to slabo mari — Za cv'jet 
slabo mari. — Str. 633. 1. stupac (M. 212.), mj. gotov si i na krv — gotov si na 
krv. — Adam, (M. 214.), mj. Baš miri! — Ko 1’ miri! — Zločin, str. 634. 2. 
stupac (M. 217.), mj. Gdje odsvuda — Gdje otkuda — Eva, str. 635. 2. stupac 
(M. 220.) m.. Što pod srcem nosim! — Pod srcem što ti nosim! —- Svi, str. 636 . 
2. stupac (M. 221.), mj. Diži pravdu, ruši laž! — Dizat pravdu, rušit laž! — 
Mj. Ispravmo ga — Dižimo ga. — Mj. Znoj i suze — Naše suze. 

PJESME I FRAGMENTI PJESAMA IZ OSTAVŠTINE. 

U očaju... Pod natpisom „Bog i Hrvati 11 iz g. 1884. Pjesma je dati¬ 
rana: Zagreb, 22. VII. 1884. — Isp. Nap. 7. str. 214. 

Hoćeš znat li...? Ispod pjesme: Zagreb, 1884. 

Pjevao bih... Ispod pjesme: Zagreb, 1884. 

Oproštaj. Ispod pjesme: Zagreb, 1884. 

Sunce klone... 

Sumnjom dahneš. 

Liberte, ćgalite, fraternitć. Isp. Napomene 7. 

Pjesmice na narodnu. Ovo je I., druge nema. — (Isp. kao gore.) 

Thalamos. Nedovršena pjesma štampana u Bosanskoj Vili 1910. str. 
187, zajedno s pjesmom bez naslova („Ah kleknut na tvoj prag 11 ). 

„Ah kleknut na tvoj prag 11 . Bez natpisa. Bos. Vila 1910., str. 
187. Rukopisa nema. Tiskarske pogr’ješke u B. V. čine 3. strofu besmislenom. 
Ispravak um mj. mu odgovara vjerojatno tekstu. — Pjesma bit će fragmenat. 

Dva spomenika. Vrlo značajan fragmenat satiričke pjesme. 

Jedna bolesna ideja. Pjesma je datirana: Bijeljina, 14. X. 1889. 

Himna hrvatskoj troboji. Dobrotom „Hrv. pjevačkog društva 
„Trebević" primili smo ovu pjesmu, koja je objavljena u Spomenici društvenoj, 
a od koje se nije sačuvao nijedan primjerak. Pjesmu je uglazbio Vilko Novak. 

Uz proslavu 50-godišnjice proglašenja hrv. jezika 
javnim i državnim. Pjesma je štampana u Spomen knjizi u proslavu 50- 
godišnjeg jubileja hrvatskog državnog jezika. U Pragu 1898. str. 7.-8. uz ove 
bilješke: Hugin; gavran posvećen germanskom bogu Wuotanu ili Odinu. Simbo¬ 
lizira u toj mitologiji: misao. Turtul; mađ. bajoslovna ptica. Psalam je zabilježen 
u Smičiklasa: „Poviest hrvatska 11 , I., 221, gdje je govor o krunisanju Tomislava. 

